Mathrubhumi - Agriculture - പ്രാവുകള്‍ക്ക് രോഗം പിടിപെടുമ്പോള് -\nഡോ. പി.കെ. മുഹ്സിന്\nഓമനപ്പക്ഷികളോട് പ്രത്യേകിച്ച് പ്രാവുകളോട് ആളുകള്‍ക്ക് ആഭിമുഖ്യം കൂടി വരികയാണ്. ഹോബിയെന്നതിന് പുറമേ, നല്ലൊരു വരുമാനമാര്‍ഗം കൂടിയാണ് പ്രാവ് വളര്‍ത്തല്. പക്ഷേ, പ്രതീക്ഷിക്കാതെ വരുന്ന ചില സാംക്രമികരോഗങ്ങള് പ്രാവു വളര്‍ത്തലുകാരെ നിരാശപ്പെടുത്തുന്നു. ഇത്തരം പ്രധാന സാംക്രമികരോഗങ്ങള് ഏതൊക്കെയെന്ന് പരിശോധിക്കാം.\nപ്രാവുകളെയും പ്രാവുകളില് കൂടി മനുഷ്യരെയും ബാധിക്കുന്ന ജന്തുജന്യ രോഗം കൂടിയാണ് ഇത്. മൂന്ന് ആഴ്ച പ്രായമുള്ളവയെയാണ് ഈ രോഗം ബാധിക്കുന്നത്. രോഗകാരിയായ അണു വായു, ഭക്ഷണം, വെള്ളം വിസര്‍ജ്യ വസ്തുക്കള് എന്നിവയില് കൂടി ശരീരത്തില് പ്രവേശിക്കുന്നു.\nതീറ്റമടുപ്പ്, ഭാരക്കുറവ്, ശ്വാസം വിടുമ്പോള് പതിവില്ലാത്ത തരത്തിലുള്ള ശബ്ദം, കണ്ണുകള് രണ്ടും ചുവന്ന് തുടുത്തിരിക്കുക, കണ്‍പോളകള് ഒട്ടിച്ചേരല്, കഫത്തോട് കൂടിയ വയറിളക്കം എന്നിവയാണ് കുഞ്ഞുങ്ങളില് കാണുന്ന ലക്ഷണങ്ങള്.\nക്രമേണ ശ്വാസനാളത്തെ ബാധിക്കുന്നതോടെ കൊക്ക് തുറന്ന് ശ്വസിക്കാന് തുടങ്ങും. ന്യുമോണിയ, ഹൃദയസ്തംഭനം എന്നിവ കാരണമാണ് മരണം സംഭവിക്കുന്നത്. വലിയ പ്രാവുകള് പറയത്തക്ക ലക്ഷണങ്ങളൊന്നും കാണിക്കാതെ അണുവാഹകരായി പ്രവര്‍ത്തിക്കുന്നു\nയങ് ബേര്‍ഡ് സിക്ക്നസ്\nവൈറസ്, ബാക്ടീരിയ, പ്രോട്ടോസോവ തുടങ്ങിയവയുടെ ഒരു സമ്മിശ്രമാണ് അസുഖമുണ്ടാക്കുന്നത്. തള്ളപ്പക്ഷികളില്‍നിന്ന് കുഞ്ഞുങ്ങളെ മാറ്റിപ്പാര്‍പ്പിക്കുക, ചൂട് കാലാവസ്ഥ, ചെറുപ്രായത്തിലുള്ള പരിശീലനം തുടങ്ങിയവ രോഗം വരാനുള്ള ചില കാരണങ്ങളാണ്.\nഅസുഖം രണ്ട് വിധത്തില് കണ്ടുവരുന്നു. ആദ്യത്തെ ഇനത്തില് രോഗ ലക്ഷണങ്ങളൊന്നും കാണിക്കാതെ പെട്ടെന്ന് ചാവുന്നു. രണ്ടാമത്തെ വിധത്തിലാവട്ടെ ചിറക് ഉയര്‍ത്തിപ്പിടിച്ച് കൂനിക്കൂടി ഇരിക്കുക, ഭക്ഷണത്തോട് താത്പര്യക്കുറവ്, തീറ്റ സഞ്ചി വീര്‍ത്തുവരിക, ഭാരക്കുറവ്, പച്ചയും മഞ്ഞയും കലര്‍ന്ന വയറിളക്കം, ഛര്‍ദി എന്നീ ലക്ഷണങ്ങള് കാണിക്കുന്നു. രോഗലക്ഷണങ്ങള് കാണിച്ച് മൂന്ന് മുതല് ഏഴ് ദിവസങ്ങള്‍ക്കുള്ളില് കുഞ്ഞുങ്ങള് ചത്തുപോവുന്നു. ചികിത്സ ഒരു പരിധിവരെ ഫലപ്രദമാണ്.\nപാരമിക്‌സോ വൈറസ് രോഗം\nകോഴിവസന്ത പോലെയുള്ള ഒരു രോഗമാണ് ഇത്. നേരിട്ടുള്ള സ്പര്‍ശനത്തിലൂടെ രോഗം പകരുന്നു. ധാരാളം വെള്ളം കുടിക്കുക, ഭക്ഷണം കഴിക്കാതിരിക്കുക, ശരീരക്ഷീണം, കാലുകള്‍ക്ക് തളര്‍ച്ച, കഴുത്ത് പിരിക്കുക, കഴുത്ത് കുടയല്, ശരീരം ചലിപ്പിച്ചുകൊണ്ടിരിക്കുക, പിറകോട്ട് നടക്കുക എന്നിവയാണ് രോഗ ലക്ഷണങ്ങള്. രോഗലക്ഷണങ്ങള് കാണിച്ചാല് മൂന്ന് നാല് ദിവസത്തിനുള്ളില് പ്രാവുകള് ചത്തുപോവും. പ്രതിരോധ കുത്തിവെപ്പുകള് ഫലപ്രദമാണ്. അണുനാശിനികള് ഉപയോഗിച്ച് കൂടുകള് കഴുകുക, കാഷ്ഠം അപ്പപ്പോള് മാറ്റുക, കഴുകിയ കൂടുകളില് സൂര്യപ്രകാശം കൊള്ളിക്കുക എന്നിവ രോഗം തടയാന് ഉപകരിക്കും.\nഈ രോഗം പ്രാവിന് കുഞ്ഞുങ്ങളിലാണ് കൂടുതല് കണ്ടുവരുന്നത്. രണ്ട് രീതിയില് രോഗം കണ്ടുവരുന്നു. ഒന്നാമത്തെ ഇനത്തില് തൊലിപ്പുറത്ത്രോഗലക്ഷണങ്ങള് കാണാം. കണ്ണ്, ചുണ്ട്, വായുടെ ഇരുവശങ്ങള് എന്നിവിടങ്ങളില് പഴുപ്പ് നിറഞ്ഞ വ്രണം ഉണ്ടാകുന്നു. ചില അവസരങ്ങളില് ഇവ പൊട്ടിയൊലിക്കുന്നു.\nരണ്ടാമത്തെ ഇനത്തില് തീറ്റസഞ്ചിയുടെയും അന്നനാളത്തിന്റെയും ശ്‌ളേഷ്മസ്തരത്തോട് പറ്റിപ്പിടിച്ച് ചില വ്രണങ്ങള് ഉണ്ടാകുന്നു. ഇത് തീറ്റ എടുക്കുന്നതിനെയും ശ്വാസം കഴിക്കുന്നതിനെയും പ്രതികൂലമായി ബാധിക്കുന്നു. ആഴ്ചകളോളം നീണ്ടുനില്‍ക്കുന്ന ഈ രോഗത്തെ ശരിയായ ചികിത്സകൊണ്ട് ഒരു പരിധിവരെ സുഖപ്പെടുത്താം.\nവൈറസ് രോഗമായതിനാല് വര്‍ഷംതോറും കുത്തിവെപ്പിച്ച് പ്രതിരോധ ശക്തി നേടാം. രോഗം വന്നവയെ മാറ്റി പാര്‍പ്പിക്കുക, ആഴ്ചയിലൊരിക്കല് കൂടുകളില് കീടനാശിനി പ്രയോഗം നടത്തുക എന്നിവയും പ്രതിരോധത്തില് ഉപയുക്തമാണ്.\nആറ്് മാസത്തിന് താഴെയുള്ള പ്രാവുകളില് കാണുന്ന ഈ രോഗം അന്നനാളത്തെയും ശ്വാസകോശത്തെയുമാണ് പ്രധാനമായും ബാധിക്കുന്നത്.\nതുടര്‍ച്ചയായ തുമ്മല്, കണ്ണിന് ചുവന്ന നിറം, വായ്ക്കുള്ളില് വ്രണങ്ങള്, കണ്ണില് നിന്നും മൂക്കില് നിന്നും കൊഴുപ്പ്കലര്‍ന്ന ദ്രാവകംവരല് എന്നിവയാണ് പ്രധാന രോഗലക്ഷണങ്ങള്. ഛര്‍ദി, തളര്‍ച്ച തുടങ്ങിയ ലക്ഷണങ്ങളും ചിലപ്പോള് കാണാം. പ്രാവുകളുടെ മരണത്തിന് കാരണമാകുന്ന ഒരു രോഗമാണ് ഇത്.\nഹീമോ പ്രോട്ടിയസ് എന്ന വിഭാഗത്തില്‍പ്പെട്ട ഏകകോശ ജീവിയാണ് ഈ രോഗം ഉണ്ടാക്കുന്നത്. ഭക്ഷണം കഴിക്കാതെ തൂങ്ങിപ്പിടിച്ചിരിക്കുക, കഴുത്ത് പിരിക്കുക തുടങ്ങിയവയാണ് പ്രാരംഭ ലക്ഷണങ്ങള്. രക്തപരിശോധനയിലൂടെ രോഗനിര്‍ണയം നടത്താം. ശരിയായ ചികിത്സകൊണ്ട് രോഗം മാറ്റിയെടുക്കാം.


പ്ലസ് വൺ ഏകജാലക പ്രവേശനം: മൊബൈൽ നമ്പർ തിരുത്താൻ അവസരം | നേര്‍രേഖ24X7\nപ്ലസ് വൺ ഏകജാലക പ്രവേശനം: മൊബൈൽ നമ്പർ തിരുത്താൻ അവസരം\nപ്ലസ് വൺ ഏകജാലകം പ്രവേശന നടപടികളുടെ അപേക്ഷാ സമയത്ത് തെറ്റായ മൊബൈൽ നമ്പർ നൽകിയ വിദ്യാർത്ഥികൾക്ക് നമ്പർ തിരുത്താൻ അവസരം. അപേക്ഷ സമയത്ത് അപേക്ഷകർ രണ്ട് സ്ഥലത്താണ് മൊബൈൽ നമ്പർ നൽകേണ്ടത്. തെറ്റായ നമ്പർ നൽകിയവർക്ക് ഒ.ടി.പി ഉണ്ടാക്കി ക്യാൻഡിഡേറ്റ് ലോഗിൻ ചെയ്ത് പാസ് വേർഡ് സൃഷ്ടിക്കാൻ കഴിയുമായിരുന്നില്ല. എന്നാൽ അത്തരം അപേക്ഷകർക്ക് ശരിയായ മൊബൈൽ നമ്പർ നൽകുന്നതിനും അപേക്ഷിച്ചതിന് ശേഷം നമ്പർ മാറിയിട്ടുണ്ടങ്കിൽ പുതിയ നമ്പർ നൽകുന്നതിനും പൊതുവിദ്യാഭ്യാസ ഡയറക്ടർ പുതിയ സർക്കുലർ ഇറക്കി. ഓഗസ്റ്റ് 20 വരെയാണ് സമയം അനുവദിച്ചത്.\nഅപേക്ഷകർ അപേക്ഷ നമ്പർ, രജിസ്റ്റർ നമ്പർ, പാസായവർഷം, ജനന തിയതി, ശരിയായ മൊബൈൽ നമ്പർ, അപേക്ഷകനും രക്ഷിതാവും ഒപ്പിട്ട അപേക്ഷ എന്നിവ സ്‌കാൻ ചെയ്ത് Ictcelldhse@gmail.com എന്ന ഇ മെയിലിൽ അയക്കണം. മെയിലിൽ വരുന്ന മറുപടി അനുസരിച്ച് അപേക്ഷ തിരുത്തൽ വരുത്തുന്നതിനും ക്യാൻഡിഡേറ്റ് ലോഗിൻ ചെയ്ത് പാസ് വേർഡ് ഉണ്ടാക്കുന്നതിനും സാധിക്കും. അപേക്ഷയിൽ ശരിയായ വിവരങ്ങൾ നൽകിയവർ ട്രയൽ അലോട്ട്‌മെൻറ് വരുന്ന ആഗസ്റ്റ് 24ന് മുമ്പ് ക്യാൻഡിഡേറ്റ് ലോഗിൻ നടത്തി പാസ് വേർഡ് ഉണ്ടാക്കിയിരിക്കണം. തുടർന്ന് വരുന്ന എല്ലാ പ്രക്രിയകൾക്കും ഈ പാസ്വേഡാണ് ഉപയോഗിക്കേണ്ടത്. എങ്കിൽ മാത്രമേ ട്രയൽ അലോട്ട്‌മെന്റ് പരിശോധന, ഓപ്ഷൻ മാറ്റൽ, സ്‌കൂൾ പുന:ക്രമീകരണം, പ്രവേശന സ്ലിപ്പ് ഡൗൺലോഡ് ചെയ്യൽ, ഫീസ് അടക്കൽ എന്നിവ സാധ്യമാകൂ.\nക്യാൻഡിഡേറ്റ് ലോഗിൻ നടത്തി പാസ് വേർഡ് കരസ്ഥമാക്കാത്തവർക്ക് മുഖ്യ അലോട്ട്‌മെന്റുകളിൽ പ്രവേശനം ലഭിക്കില്ല. ഏതെങ്കിലും തരത്തിൽ ബുദ്ധിമുട്ട് നേരിടുന്നവർക്ക് ഹൈസ്‌കൂൾ, ഹയർ സെക്കന്ററി സ്‌കൂൾ, എസ് എസ് കെ, ബി.ആർസി, യൂ ആർ സി, സന്നദ്ധ സംഘടനകൾ എന്നിവയിലെ ഹെൽപ് ഡെസ്‌കുകളെ സമീപിക്കേണ്ടതാണെന്ന് ഹയർ സെക്കന്ററി അക്കാദമിക് കോർഡിനേറ്റർ വി.എം.കരീം അറിയിച്ചു.\nനേര്‍രേഖ24X7: പ്ലസ് വൺ ഏകജാലക പ്രവേശനം: മൊബൈൽ നമ്പർ തിരുത്താൻ അവസരം


അച്ഛനെ വിലക്കിയത് ഞങ്ങളെ ബാധിച്ചു! വിനയന്റെ മകൻ പറയുന്നു | Vanitha Online Interview with Vishnu Vinayan\nFriday 14 June 2019 05:12 PM IST\nമലയാള സിനിമയിൽ നീതിക്ക് വേണ്ടി നിരന്തരം കലഹിച്ച ആളാണ് സംവിധായകൻ വിനയൻ. എട്ടുവർഷങ്ങൾക്കിപ്പുറം ആ പോരാട്ടം വിജയം കണ്ടു. നിലപാട് ശരിയെന്ന് തെളിഞ്ഞതിന്റെ ആഹ്ളാദത്തിനിടെ മറ്റൊരു സന്തോഷവും വിനയനെ തേടിയെത്തി. സിനിമാക്കാർക്കിടയിലെ ’റിബലും അഹങ്കാരിയുമായി’ മാറിയ ആ സംവിധായകന്റെ വഴിയേ മകനും സിനിമയിലെത്തി. ’ഹിസ്റ്ററി ഓഫ് ജോയി’ലെ നായകൻ വിനയന്റെ മകൻ വിഷ്ണുവാണ്. തുടക്കക്കാരന്റെ യാതൊരു പരിഭ്രമവുമില്ലാതെ വിഷ്ണു ‘വനിതാ ഓൺലൈനോട്’ വിശേഷങ്ങൾ പങ്കുവയ്ക്കുമ്പോൾ സംസാരിക്കുന്നത് മറ്റൊരു വിനയനാണോ എന്നു തോന്നിപ്പോയി.\n’ഹിസ്റ്ററി ഓഫ് ജോയ്’, പേരിൽ തന്നെ വ്യത്യസ്തത?\nകഴിഞ്ഞ വെള്ളിയാഴ്ചയാണ് ചിത്രം റിലീസായത്. വലിയ കുഴപ്പമില്ലാത്ത അഭിപ്രായമാണ് പ്രേക്ഷകരിൽ നിന്നും, മുഖ്യധാര മാധ്യമങ്ങളിൽ നിന്നും ലഭിക്കുന്നത്. പിന്നെ പുതുമുഖ ചിത്രമായതിന്റെ ക്ഷീണം തിയറ്ററിൽ നേരിടുന്നുണ്ട്. അത് മറികടക്കാൻ ഞങ്ങൾ പ്രൊമോഷൻ പരിപാടികൾ ചെയ്യുന്നുണ്ട്. പഠിക്കുമ്പോൾത്തന്നെ എനിക്കു സിനിമാ മോഹം ഉള്ളിലുണ്ടായിരുന്നു. അതു പക്ഷേ അഭിനയിക്കാനായിരുന്നില്ല. കഥയെഴുതി സംവിധാനം ചെയ്യണം എന്നായിരുന്നു പ്ലാൻ. എന്റെ കൂട്ടുകാരിൽ ചിലരൊക്കെ എഴുതുമായിരുന്നു. അതിൽ ഒരാളാണ് സംവിധായകൻ വിഷ്ണു ഗോവിന്ദ്. ’ഹിസ്റ്ററി ഓഫ് ജോയ്’ എനിക്ക് വിഷ്ണു മുഖേന വന്ന പ്രൊജക്റ്റാണ്. വിഷ്ണുവിന്റെ കയ്യിൽ ഒരു കഥയുണ്ടായിരുന്നു. അത് സിനിമയാക്കാൻ തീരുമാനിച്ചപ്പോൾ, അതിലെ ഒരു പ്രധാന കഥാപാത്രം എന്നെക്കൊണ്ട് ചെയ്യാൻ പറ്റുമോ എന്ന് വിഷ്ണു ചോദിച്ചു. രണ്ടുവർഷത്തോളമായി ഒരു സിനിമ ചെയ്യാനുള്ള തത്രപ്പാടിലായിരുന്നു ഞാൻ. അഭിനയിച്ചു മുൻപരിചയം ഇല്ലെങ്കിലും ഇങ്ങനെയൊരു അവസരം കിട്ടിയപ്പോൾ ഞാനതു രണ്ടു കയ്യും നീട്ടി സ്വീകരിച്ചു.\nസംവിധായകന്റെ മകന് അഭിനയം എളുപ്പം വഴങ്ങിയോ?\nആദ്യം എനിക്ക് അഭിനയം പേടിയായിരുന്നു. ഒരേയൊരു ആശ്വാസം വിഷ്ണു കൂടെയുണ്ടല്ലോ എന്ന ധൈര്യമായിരുന്നു. വിഷ്ണു ഒരു ആക്ടർ ട്രെയിനർ ആണ്. മറ്റുള്ളവരെ അഭിനയിക്കാൻ പഠിപ്പിച്ച് നല്ല പരിചയമുണ്ട്. സിനിമയിൽ ഒപ്പം പ്രവർത്തിച്ചവർ മിക്കവരും പുതുമുഖങ്ങളായിരുന്നു. മറ്റുചിലർ പരിചയ സമ്പത്ത് കുറഞ്ഞവരും. അങ്ങനെ ഞങ്ങൾ പരിചയക്കുറവുള്ള ആളുകൾ പരസ്പരം സപ്പോർട്ട് ചെയ്താണ് സിനിമ പൂർത്തിയാക്കിയത്. അതിന്റേതായ ദോഷവശങ്ങളും നല്ല വശങ്ങളും ഈ സിനിമയ്ക്കുണ്ട്.\nസിനിമാ മോഹം പറഞ്ഞപ്പോൾ അച്ഛൻ പിന്തുണച്ചോ?\nഅച്ഛന് ഞാൻ സിനിമയിൽ വരുന്നതിനോട് ഒട്ടും താല്പര്യം ഉണ്ടായിരുന്നില്ല. കാരണം അച്ഛൻ ആ സമയത്തെല്ലാം ഒരുപാട് പ്രശ്നങ്ങളിലൂടെ കടന്നുപോയി കൊണ്ടിരിക്കുകയായിരുന്നു. സിനിമ സംവിധാനം ചെയ്യാൻ ബുദ്ധിമുട്ടാണ് എന്നൊക്കെ പറയുമായിരുന്നു. അച്ഛൻ സംവിധാനം ചെയ്ത ’ഹരീന്ദ്രൻ ഒരു നിഷ്‌കളങ്കൻ’ എന്ന സിനിമയുടെ കഥ എന്റേതാണ്. പഠിച്ചു കൊണ്ടിരുന്ന കാലത്ത് വെക്കേഷന് വന്നപ്പോൾ ഞാൻ അച്ഛനോട് പറഞ്ഞ കഥയാണത്. പക്ഷെ അതിന്റെ തിരക്കഥയും സംഭാഷണവും അച്ഛൻ തന്നെയാണ് ചെയ്തിരിക്കുന്നത്.\nചിലപ്പോൾ തമാശയ്ക്ക് പറയുമായിരുന്നു, അഭിനയമാണ് കുറച്ചുകൂടി എളുപ്പമെന്ന്. അതുകൊണ്ടാണോ എന്നറിയില്ല, അഭിനയിക്കാൻ അവസരം വന്നപ്പോൾ എതിർത്തില്ല. കഥ കേട്ടപ്പോൾ അച്ഛന് ഇഷ്ടപ്പെട്ടു. ‘ചെയ്യൂ’ എന്നുമാത്രം പറഞ്ഞു. സിനിമ പൂർത്തിയായപ്പോൾ ആദ്യത്തെ ഷോ അച്ഛന് കാണിച്ചുകൊടുത്തു. അന്ന് ഒരുപാട് നിർദേശങ്ങൾ തന്നു. എവിടെയൊക്കെ മെച്ചപ്പെടുത്താം എന്നൊക്കെ പറഞ്ഞുതന്നു. എങ്കിലും അച്ഛൻ ഹാപ്പി ആയിരുന്നു. പ്രതീക്ഷകളേക്കാൾ നന്നായി ചെയ്തെന്നു പറഞ്ഞപ്പോൾ അവാർഡ് കിട്ടിയ സന്തോഷം തോന്നി. കുറച്ചു കൂടി ഫ്ലെക്സിബിൾ ആകണമെന്നും ഉപദേശിച്ചു. മകനാണെന്നു കരുതി വെറുതേയങ്ങ് പ്രോത്സാഹിപ്പിക്കുന്ന ആളല്ല അച്ഛൻ.\nഎയ്‌റോസ്‌പേസ് എൻജിനീയറിങ് യുഎസിലാണ് പഠിച്ചത്. മാസ്‌റ്റേഴ്‌സ് കഴിഞ്ഞയുടൻ നാട്ടിലേക്ക് മടങ്ങി. പഠിച്ച വിഷയത്തിൽ ജോലിക്കൊന്നും ശ്രമിച്ചില്ല. ഇവിടെ വരുമ്പോൾ സംവിധാനത്തിൽ ആരുടെയെങ്കിലും അസിസ്റ്റന്റ് ആകണമെന്നായിരുന്നു പ്ലാൻ. തുടർന്ന് പഠിക്കാനുള്ള താല്പര്യം ഒന്നും ഉണ്ടായിരുന്നില്ല. മനസ്സിൽ സിനിമ മാത്രമായിരുന്നു. ആ സമയത്ത് എനിക്കും വിഷ്‌ണുവിനും ഒരു കോമൺ ഫ്രണ്ട് ഉണ്ട്. അദ്ദേഹത്തിന്റെ പേര് രഞ്ജിത് എന്നാണ്. അദ്ദേഹം ബോളിവുഡ് സംവിധായകൻ സഞ്ജയ് ലീല ബൻസാലിയുടെ അസോസിയേറ്റായിരുന്നു. അദ്ദേഹത്തിന് മലയാളത്തിൽ ഒരു സിനിമ ചെയ്യണം എന്ന ആഗ്രഹം ഉണ്ടായിരുന്നു. ആ ഒരു പ്രൊജക്റ്റിനു വേണ്ടി ഞാനും വിഷ്ണുവും എഴുതുകയായിരുന്നു. ഒരു ഒന്നൊന്നര കൊല്ലം ആ പ്രൊജക്റ്റിന്റെ പിന്നാലെ നടന്നു. കഥ പൂർത്തിയാക്കി പല നടന്മാരെയും നിർമ്മാതാക്കളെയും പോയി കണ്ടു. പക്ഷെ ഞങ്ങൾ ആഗ്രഹിക്കുന്ന രീതിയിൽ ആ സിനിമ ചെയ്യാനുള്ള സാഹചര്യം ഒത്തുവന്നില്ല. അപ്പോഴാണ് രഞ്ജിത്തേട്ടനെ സഞ്ജയ് ലീല ബൻസാലിയുടെ അടുത്ത ചിത്രം ചെയ്യാനായി തിരികെ വിളിക്കുന്നത്. അതോടെ ആ പ്രൊജക്റ്റ് അവിടെനിന്നു. ഇതിനു പിന്നാലെ നടന്നതുകൊണ്ട് ആരുടെയും അസിറ്റന്റായി ജോലി ചെയ്യാൻ സാധിച്ചിട്ടില്ല. നിന്നുപോയ ആ പ്രോജക്റ്റ് ഇപ്പോഴും പൂർത്തീകരിക്കാനുള്ള ശ്രമങ്ങൾ നടക്കുന്നുണ്ട്.\nഅച്ഛനെ അസിസ്റ്റ് ചെയ്യാമായിരുന്നില്ലേ?\nകുട്ടിക്കാലത്ത് മുതൽ എനിക്ക് സിനിമയോട് ഒരു താൽപ്പര്യവും ഉണ്ടായിരുന്നില്ല. അച്ഛനും അതുപോലെ ഞാൻ സിനിമയിൽ വരുന്നത് ഇഷ്ടമായിരുന്നില്ല. മൂന്നു വർഷമായിക്കാണും സിനിമാ ഭ്രാന്ത് മൂത്തിട്ട്. അപ്പോൾ അച്ഛൻ സജീവമായി സിനിമ ചെയ്യാൻ സാധിക്കാതെ ഇരിക്കുകയാണ്. പഠനം കഴിഞ്ഞു ഞാൻ സിനിമയിലേക്ക് വരുന്നത് അച്ഛന് ഒട്ടും ഇഷ്ടമായിരുന്നില്ല. ഒരു വലിയ ക്രൈസിസിനു ശേഷം അച്ഛൻ വീണ്ടും സിനിമ ചെയ്തു തുടങ്ങുന്നതേ ഉള്ളൂ. ആദ്യമായി അച്ഛന്റെ കൂടെ വർക്ക് ചെയ്യാനുള്ള അവസരം കിട്ടിയത് ഇപ്പോഴാണ്. നടൻ കലാഭവൻ മണിയുടെ ജീവിതകഥ പറയുന്ന ’ചാലക്കുടിക്കാരൻ ചങ്ങാതി’ എന്ന ചിത്രത്തിന്റെ പ്രീ പ്രൊഡക്ഷന് മുഴുവനായും ഞാൻ ഇരുന്നിട്ടുണ്ട്. ഒഫിഷ്യൽ ആയിട്ടല്ല എങ്കിലും വളരെ നല്ല എക്സ്പീരിയൻസ് ആയിരുന്നു.\nസിനിമയ്ക്കുള്ളിലെ ബുദ്ധിമുട്ടുകൾ വീട്ടിലും പ്രകടമായിരുന്നോ?\nസിനിമയിൽ അച്ഛൻ എട്ടൊമ്പത് കൊല്ലം വളരെ മോശം അവസ്ഥയിലൂടെയാണ് കടന്നുപോയത്. അതിനിടയ്ക്ക് മൂന്നോളം സിനിമകൾ ചെയ്യാൻ പറ്റിയെങ്കിലും ഒരുപാട് ബുദ്ധിമുട്ടുകൾ അനുഭവിച്ചു. സിനിമയിൽ നിന്നും കിട്ടിയ ആ കയ്പ്പേറിയ അനുഭവങ്ങൾ തന്നെയായിരിക്കും എന്റെ സിനിമാമോഹം പറഞ്ഞപ്പോൾ അച്ഛൻ വിലക്കാനുണ്ടായ കാരണവും. ഇവൻ എന്താണ് സിനിമയിൽ കാണിക്കാൻ പോകുന്നത് എന്നൊക്കെ അച്ഛൻ ചിന്തിച്ചിട്ടുണ്ടാകും. മക്കളെ സ്നേഹിക്കുന്ന ഏതു മാതാപിതാക്കളും ചിന്തിക്കുന്ന കാര്യമല്ലേ അത്. മര്യാദയ്ക്ക് ജോലി ചെയ്യാൻ കഴിയാത്തതിന്റെ പ്രശ്നങ്ങളും കാര്യങ്ങളുമൊക്കെ അച്ഛന് ഉണ്ടായിരുന്നു. ആ ബുദ്ധിമുട്ടുകൾ അധികമൊന്നും ഞങ്ങളെ അറിയിച്ചിട്ടില്ല. അച്ഛന്റെ രീതി അതാണ്. വ്യക്തിപരമായ കാര്യത്തിന് വേണ്ടി മാത്രമായിരുന്നില്ല അച്ഛന്റെ പോരാട്ടം. ഇനി ആർക്കും ഇങ്ങനെയൊരു അവസ്ഥ ഉണ്ടാകാൻ പാടില്ല എന്ന ചിന്ത അച്ഛനുണ്ടായിരുന്നു.\nഅക്കാലത്ത് പലരും ചോദിക്കുമായിരുന്നു, പ്രശ്നം ഒത്തുതീർപ്പാക്കി കൂടെ എന്ന്. അച്ഛന്റെ പ്രശ്നങ്ങൾ ഒരുപക്ഷെ അവിടെ തീരുമായിരിക്കും. പക്ഷെ നാളെ ഈ പ്രശ്നങ്ങൾ മറ്റാർക്കെങ്കിലും ആയിരിക്കും നേരിടേണ്ടി വരുന്നത്. പൂർണ്ണമായ പരിഹാരം വേണമെന്നാണ് അച്ഛൻ ആഗ്രഹിച്ചത്. വലിയൊരു മാറ്റം ഉണ്ടാവണമെങ്കിൽ പോരാടണം. ഈ എട്ടു വർഷത്തെ പോരാട്ടം കൊണ്ട് കുറേ മാറ്റങ്ങൾ സിനിമാ മേഖലയിൽ ഉണ്ടായിട്ടുണ്ട്. ആർക്കും സിനിമ ചെയ്യാനുള്ള സാഹചര്യം ഇപ്പോൾ ഇവിടെയുണ്ട്. കുറച്ചു നല്ല കാര്യങ്ങൾ ഇതുമൂലം ഉണ്ടായി. ഇക്കാര്യങ്ങളെ കുറിച്ച് ഞങ്ങൾ വീട്ടിലുള്ളവർക്ക് നല്ല ധാരണയുണ്ടായിരുന്നു. അതുകൊണ്ടുതന്നെ അച്ഛനെ പൂർണ്ണമായും സപ്പോർട്ട് ചെയ്തു മുന്നോട്ടുപോവുകയായിരുന്നു ഞങ്ങൾ.\nപുതിയ പ്രൊജക്റ്റുകൾ ?\nരണ്ടു മൂന്ന് ഓഫറുകൾ വന്നിട്ടുണ്ട്. പിന്നെ കഥയൊക്കെ കേൾക്കുന്നുണ്ട്. ഒപ്പം ഒരു പടം കമ്മിറ്റ് ചെയ്തു. ’ഹിസ്റ്ററി ഓഫ് ജോയു’ടെ ആർട്ട് ഡയറക്റ്റർ അനിൽ കൃഷ്ണ സംവിധാനം ചെയ്യുന്ന ചിത്രമാണ്. ഞാനും തമിഴ് നടൻ പശുപതിയുമാണ് ചിത്രത്തിൽ. ’കുണ്ടുമങ്കര ഇടത്തോട്ട്’ എന്നാണ് ചിത്രത്തിന്റെ പേര്. ഷൂട്ടിങ് ജനുവരിയിൽ തുടങ്ങും.\nസിനിമയിൽ സൗഹൃദങ്ങളുണ്ടോ? പ്രണയം?\nഞാൻ പഠിച്ചത് വിദേശത്താണ്. അതുകൊണ്ട് എനിക്ക് സിനിമയിൽ കാര്യമായി സുഹൃത്തുക്കളില്ല. വിഷ്ണു മാത്രമാണ് എന്റെ സുഹൃത്ത്. ഫഹദ് ഫാസിലിനോടാണ് മലയാളത്തിൽ ആരാധന തോന്നിയിട്ടുള്ളത്. ഞാൻ കാണാൻ ആഗ്രഹിക്കുന്നതും ഫഹദ് ഫാസിലിന്റെ സിനിമകളാണ്. ഈയൊരു മേഖലയോടു വല്ലാത്ത പ്രണയമാണ് ഇപ്പോൾ. ഇപ്പോഴത്തെ അവസ്ഥയിൽ എനിക്ക് ആത്മവിശ്വാസം തരുന്നത് അഭിനയമാണ്. സംവിധായകനാകാൻ അനുഭവ സമ്പത്ത് അത്യാവശ്യമാണ്. ഇപ്പോൾ അഭിനയത്തിൽ തുടരാനാണ് ആഗ്രഹിക്കുന്നത്. പ്രധാന വേഷം മാത്രമേ ചെയ്യൂ എന്ന വാശിയില്ല. വേഷം ചെറുതാണെങ്കിലും അഭിനയപ്രാധാന്യമുള്ള സിനിമകൾ ചെയ്യണമെന്നാണ് ആഗ്രഹം.\nപിന്നെ ജീവിതത്തിൽ പ്രണയം ഉണ്ടായിട്ടുണ്ട്. പക്ഷേ അതു പൊളിഞ്ഞു. ഇപ്പോൾ ഫ്രീയാണ്. പക്ഷേ എപ്പോൾ വേണമെങ്കിലും പ്രണയിക്കാം, ഞാൻ റെ‍ഡിയാണ്.. സിനിമ അല്ലാതെ ഒരു കൂട്ടുകാരിയുള്ളത് മോശമല്ലല്ലോ?


മികച്ച MojoCoin എക്സ്ചേഞ്ച്\nഎല്ലാ ക്രിപ്റ്റോകാർട്ടെറൻ വിപണികളിൽ നിന്നുള്ള മികച്ച MojoCoin എക്സ്ചേഞ്ച് നിരക്ക്. ഇന്ന് MojoCoin വാങ്ങാനോ വിൽക്കുന്നതിനുള്ള ഏറ്റവും നല്ല മാർക്കറ്റ്.\nമികച്ച വാങ്ങൽ വില MojoCoin $\nഏറ്റവും മികച്ച വിൽപ്പന വില MojoCoin $\nഎക്സ്ചേഞ്ചുകളിൽ ട്രേഡ് ചെയ്യുന്ന ക്രിപ്റ്റോകറൻസി ജോഡികളിൽ മികച്ച MojoCoin നിരക്ക് കാണാം. വ്യത്യസ്ത ക്രിപ്റ്റോ എക്സ്ചേഞ്ചുകൾക്ക് വ്യത്യസ്ത ട്രേഡിംഗ് വോള്യങ്ങളുണ്ട്. അതിനാൽ, ഓരോ ക്രിപ്‌റ്റോ കറൻസി എക്‌സ്‌ചേഞ്ചിലും ക്രിപ്‌റ്റോകറൻസി MojoCoin വിനിമയ നിരക്ക് വ്യക്തിഗതമാണ്. Cryptoratesxe.com സൈറ്റ് സേവനം മികച്ച MojoCoin എക്സ്ചേഞ്ച് പ്രവർത്തിക്കുന്ന എല്ലാ ക്രിപ്റ്റോ എക്സ്ചേഞ്ചുകളിലെയും ഓൺലൈൻ ട്രേഡിംഗ് ഇടപാടുകൾ വിശകലനം ചെയ്യുന്നു. ഇത് ഓൺലൈനിൽ മികച്ച MojoCoin ഇപ്പോൾ നിരക്കുകൾ വാങ്ങുകയും വിൽക്കുകയും ചെയ്യുന്നു.\nമികച്ച MojoCoin വാലറ്റ്\nഇന്ന് MojoCoin യുടെ മികച്ച വാങ്ങൽ നിരക്ക് എക്സ്ചേഞ്ച് മാർക്കറ്റിൽ ട്രേഡ് ജോഡി ഉപയോഗപ്പെടുത്തി $ ആണ്.\nഇന്ന് MojoCoin യുടെ മികച്ച വിൽപന നിരക്ക് എക്സ്ചേഞ്ച് മാർക്കറ്റിൽ ട്രേഡിംഗ് ജോടിയായ $ ആണ്.\nക്രിപ്‌റ്റോകറൻസി ഉടമകളുടെ ആത്മനിഷ്ഠമായ വിലയിരുത്തലാണ് മികച്ച MojoCoin വാലറ്റ്. ക്രിപ്റ്റോ വാലറ്റ് നിർണ്ണയിക്കുന്നത് പ്രധാനമായും ലാളിത്യം, വിശ്വാസ്യത, സുരക്ഷ എന്നിവയാണ്. മികച്ച MojoCoin വാലറ്റിന് ഞങ്ങളുടെ അഭിപ്രായത്തിൽ മികച്ച വിശ്വാസ്യതയും സുരക്ഷാ സവിശേഷതകളും ഉണ്ടായിരിക്കണം. ക്രിപ്‌റ്റോകറൻസി വാങ്ങുന്നതിനും വിൽക്കുന്നതിനുമുള്ള പൂർത്തീകരിച്ച ഇടപാടുകളുടെ ഫലങ്ങൾ അനുസരിച്ച് ഏത് സമയത്തും മികച്ച MojoCoin എക്സ്ചേഞ്ചർ നിർണ്ണയിക്കാനാകും.\nമികച്ച MojoCoin വിൽപ്പനസ്ഥലത്ത്\nMojoCoin ന്റെ ഏറ്റവും മികച്ച വാങ്ങൽ വില ഉണ്ടായിരുന്ന ക്രിപ്റ്റോകറൻസി എക്സ്ചേഞ്ചറിൽ സാധാരണയായി മികച്ച വിനിമയ നിരക്ക് അന്വേഷിക്കേണ്ടതാണ്. 05/04/2020 ൽ ക്രിപ്‌റ്റോകറൻസി MojoCoin വാങ്ങുന്നതിനും വിൽക്കുന്നതിനുമുള്ള മികച്ച നിരക്കുകൾ ഇന്ന് ഞങ്ങൾ മനസ്സിലാക്കാൻ എളുപ്പത്തിനായി മുകളിലുള്ള പട്ടികകൾ പ്രദർശിപ്പിക്കുന്നു. ഓൺ‌ലൈൻ ഡയറക്‌ടറി "മികച്ച MojoCoin ഇന്നത്തെ വില 05/04/2020" ഇൻറർ‌നെറ്റിലെ മികച്ച ക്രിപ്‌റ്റോ കറൻസി നിരക്കുകൾ സ്വപ്രേരിതമായി വിശകലനം ചെയ്യുന്നു. മികച്ച MojoCoin വാങ്ങൽ നിരക്ക് - ഡോളറിൽ MojoCoin ന്റെ വീണ്ടും കണക്കാക്കിയ മൂല്യത്തോടെ പേജിന്റെ മുകളിൽ കാണിച്ചിരിക്കുന്നു.\nഎല്ലാ ക്രിപ്റ്റോകൗണ്ടര് മാര്ക്കറ്റില് നിന്നും ഇന്നത്തെ MojoCoin എക്സ്ചേഞ്ച് നിരക്കുകള് കാണിക്കുന്നു. എല്ലാ ട്രേഡിംഗ് ജോഡികളുടേയും എക്സ്ചേഞ്ച് നിരക്കുകൾ അമേരിക്കൻ ഡോളറാക്കി മാറ്റുന്നു.\nനിലവാരമില്ലാത്ത കറൻസി അല്ലെങ്കിൽ മറ്റ് ക്രിപ്‌റ്റോകറൻസിക്ക് വാങ്ങുമ്പോൾ മികച്ച വാങ്ങൽ നിരക്ക് MojoCoin പലപ്പോഴും സജ്ജീകരിച്ചിരിക്കുന്നു. മികച്ച MojoCoin വാങ്ങൽ നിരക്ക് ഡോളറുകളിൽ പ്രദർശിപ്പിക്കുന്നതിനാൽ അത് ശരിയായി വില നിശ്ചയിക്കും. മികച്ച MojoCoin വിൽപ്പന നിരക്ക് പേജിന്റെ മുകളിൽ പ്രദർശിപ്പിക്കും. MojoCoin എല്ലായ്പ്പോഴും യുഎസ് ഡോളറിലേക്ക് പരിവർത്തനം ചെയ്യുന്നു. മികച്ച ക്രിപ്‌റ്റോകറൻസി വിൽപ്പന നിരക്കിന്റെ വലതുവശത്ത് എക്‌സ്‌ചേഞ്ചറിലേക്കുള്ള ഒരു ലിങ്ക് ഉണ്ട്. ഈ കൈമാറ്റത്തിലാണ് MojoCoin മികച്ച വിലയ്ക്ക് വിറ്റത്.\n"ട്രേഡിംഗ് ജോഡി" ഫീൽഡ് MojoCoin ഏറ്റവും കൂടുതൽ വിൽക്കാൻ കഴിയുന്ന കറൻസി പ്രദർശിപ്പിക്കുന്നു. MojoCoin വാങ്ങുന്നതിനോ വിൽക്കുന്നതിനോ ഉള്ള മികച്ച എക്സ്ചേഞ്ചുകൾ ഈ പേജിലെ പട്ടികയിൽ പട്ടികപ്പെടുത്തിയിട്ടുണ്ട്. ക്രിപ്‌റ്റോ എക്‌സ്‌ചേഞ്ചുകൾ മികച്ച വിനിമയ നിരക്ക്, വിൽപ്പന, വാങ്ങൽ MojoCoin എന്നിവയിൽ അടുക്കിയതായി കാണിക്കുന്നു. MojoCoin ആവശ്യമുള്ള കറൻസി അല്ലെങ്കിൽ ക്രിപ്‌റ്റോകറൻസിക്ക് വേണ്ടിയുള്ള ട്രേഡിംഗ് കാണാൻ മികച്ച ക്രിപ്‌റ്റോകറൻസി എക്‌സ്‌ചേഞ്ചുകളുടെ പട്ടികയ്‌ക്ക് മുകളിലുള്ള വ്യത്യസ്ത കറൻസികളുടെ ഫിൽട്ടർ ഉപയോഗിക്കുക.


ക്യാപ്റ്റന് സ്ഥാനം ഒഴിഞ്ഞതില് നിരാശയുണ്ടോ? ധോണി പറയുന്നു\nആരെയും കൊതിപ്പിക്കുന്നു റെക്കോഡുകളാണ് ക്യാപ്റ്റന് ധോണിയുടെ പേരിലുള്ളത്. എന്നിട്ടും എന്തിനായിരുന്നു ധോണി ക്യാപ്റ്റന് സ്ഥാനം ഒഴിഞ്ഞത്?\n13 Sep, 2018 at 10:39 AM\nഇന്ത്യന് ക്രിക്കറ്റ് കണ്ട ഏറ്റവും മികച്ച നായകരിലൊരാളാണ് എംഎസ് ധോണി. ആരാധകരെയും എതിരാളികളേയും അമ്പരപ്പിക്കുന്ന തീരുമാനങ്ങള് മൈതാനത്ത് എടുക്കുന്ന ധോണി അതേ ചടുതലതയിലാണ് ക്യാപ്റ്റന് സ്ഥാനവും ഒഴിഞ്ഞത്. ക്യാപ്റ്റന് സ്ഥാനം ഒഴിഞ്ഞതിനെക്കുറിച്ചും ഇന്ത്യന് ടീമിന്റെ ഇപ്പോഴത്തെ മോശം പ്രകടനത്തെക്കുറിച്ചും ധോണി പ്രതികരിച്ചു\nകളിക്കളത്തില് എടുക്കുന്ന ഏത് തീരുമാനത്തിനും വ്യക്തമായ കാരണവും ന്യായീകരണവുമുള്ള ക്യാപ്റ്റനായിരുന്നു ധോണി. ഏവരേയും ഞെട്ടിച്ച ധോണിയുടെ തീരുമാനങ്ങളിലൊന്ന് കളിക്കളത്തിന് പുറത്തു നിന്നായിരുന്നു. അത് ആസ്‌ത്രേലിയക്കെതിരായ ടെസ്റ്റ് പരമ്പര നടന്നുകൊണ്ടിരിക്കുമ്പോള് 2014 ഡിസംബറില് ടെസ്റ്റ് ക്യാപ്റ്റന് സ്ഥാനത്തു നിന്നും ഒഴിയാനുള്ള തീരുമാനമായിരുന്നു. ക്യാപ്റ്റന്‍സിയില് നിന്നുമാത്രമല്ല ടെസ്റ്റ് ക്രിക്കറ്റില് നിന്നു തന്നെ ധോണി അന്ന് വിരമിച്ചു. 2017ല് നിശ്ചിത ഓവര് മത്സരങ്ങളിലേയും ക്യാപ്റ്റന് സ്ഥാനത്തു നിന്നും ധോണി ഒഴിഞ്ഞിരുന്നു.\nവിദേശത്ത് പരമ്പരക്ക് മുന്നോടിയായി ആവശ്യത്തിന് പരിശീലന മത്സരങ്ങള് കളിക്കേണ്ടതുണ്ട്. പരിശീലനമത്സരങ്ങളുടെ കുറവാണ് ഇന്ത്യന് ടീമിന് തിരിച്ചടിയായത്\nധോണി ക്യാപ്റ്റനായ 60 ടെസ്റ്റുകളില് 27എണ്ണത്തില് ഇന്ത്യ ജയിച്ചപ്പോള് 18 എണ്ണം തോല്‍ക്കുകയും 15 എണ്ണം സമനിലയിലാവുകയും ചെയ്തു. 199 ഏകദിനിങ്ങളില് ധോണിക്കുകീഴില് ഇന്ത്യ 110 എണ്ണത്തില് ജയിച്ചു. തോല്‍വി 74ല്. 2007 മുതല് 2016 വരെ അന്താരാഷ്ട്ര ക്രിക്കറ്റില് വിവിധ ഫോര്‍മാറ്റുകളിലായി 331 മത്സരങ്ങളില് ഇന്ത്യയെ ധോണി നയിച്ചു. ഇതും അന്താരാഷ്ട്ര ക്രിക്കറ്റില് റെക്കോഡാണ്. 331 മത്സരങ്ങളില് 178 എണ്ണത്തിലും ധോണിയുടെ ടീം ഇന്ത്യ ജയിച്ചു വിജയശതമാനം 53.78. ഐസിസിയുടെ പ്രധാന മൂന്ന് ലോകകിരീടങ്ങളും(2007 ടി 20 ലോകകപ്പ്, 2011 ഏകദിന ലോകകപ്പ്, 2013 ചാമ്പ്യന്‍സ് ട്രോഫി) നേടിയ ഒരേയൊരു ക്യാപ്റ്റനും ധോണിയാണ്.\nഇത്തരത്തില് ആരെയും കൊതിപ്പിക്കുന്നു റെക്കോഡുകളാണ് ക്യാപ്റ്റന് ധോണിയുടെ പേരിലുള്ളത്. എന്നിട്ടും എന്തിനായിരുന്നു ധോണി ക്യാപ്റ്റന് സ്ഥാനം ഒഴിഞ്ഞത്? റാഞ്ചിയിലെ ബിര്‍സ മുണ്ട വിമാനത്താവളത്തില് വെച്ച് നടന്ന ഒരു മോട്ടിവേഷണല് പരിപാടിക്കിടെ ധോണി ഈ ചോദ്യം നേരിടേണ്ടി വന്നു. അതിനും കൃത്യമായ മറുപടി ധോണിയുടെ പക്കലുണ്ടായിരുന്നു.\n'വ്യക്തമായ ഉദ്ദേശത്തോടെയാണ് ക്യാപ്റ്റന് സ്ഥാനം ഒഴിഞ്ഞത്. 2019ലെ ഏകദിന ലോകകപ്പിന് മുന്നോടിയായി ടീമിനെ ഒരുക്കാന് പുതിയ ക്യാപ്റ്റന് സമയം ആവശ്യമാണ്. ആവശ്യമായ സമയം നല്‍കാതെ ഉദ്ദേശിച്ച ഫലം ലഭിക്കില്ല. അതുകൊണ്ടു തന്നെ ക്യാപ്റ്റന് സ്ഥാനം ഒഴിയാനുള്ള തീരുമാനം ശരിയാണെന്നാണ് കരുതുന്നത്' ധോണി വ്യക്തമാക്കി.\nഇംഗ്ലണ്ട് പരമ്പരയിലെ ഇന്ത്യന് ടീമിന്റെ മോശം പ്രകടനത്തെ കുറിച്ചും ചോദ്യങ്ങള് ഉയര്‍ന്നു. അതിന് ധോണി നല്‍കിയ മറുപടി ഇങ്ങനെ. വിദേശത്ത് പരമ്പരക്ക് മുന്നോടിയായി ആവശ്യത്തിന് പരിശീലന മത്സരങ്ങള് കളിക്കേണ്ടതുണ്ട്. പരിശീലനമത്സരങ്ങളുടെ കുറവാണ് ഇന്ത്യന് ടീമിന് തിരിച്ചടിയായത്. വിദേശ പിച്ചുകളിലെ വെല്ലുവിളികള് നേരിടാന് ഇത്തരം പരിശീലന മത്സരങ്ങള് അനിവാര്യമാണെന്നും ധോണി പറഞ്ഞു.


daughters against somadas first wife | എന്റെ അച്ഛന് വേണ്ടിയാണ് ഞാനും എന്റെ അനിയത്തിയും ഇപ്പോഴും ജീവിക്കുന്നത്... അച്ഛനു വേണ്ടി ചാവാൻ പറഞ്ഞാലും ഞാൻ ചാവും; അച്ഛനെ കുറ്റപ്പെടുത്തരുത് ആരും... അവർ പ്രസവിച്ചെന്നേയുള്ളൂ നോക്കിയത് എന്റെ അച്ഛനും അച്ഛാമ്മയുമാണ്; പരസ്ത്രീ ബന്ധം ആരോപണത്തിൽ സോമദാസിനെ പിന്തുണച്ച് മക്കൾ രംഗത്ത് - MarunadanMalayali.com\nJanuary 27, 2020 | 01:52 PM IST | Permalink\nഏഷ്യാനെറ്റിലെ റിയാലിറ്റി ഷോയായ ബിഗ്‌ബോസിലൂടെ ശ്രദ്ധേയനായ ഗായകനാണ് സോമദാസ്്. ബിഗ് ബോസ് സീസൺ രണ്ടിലൂടെയും പ്രേക്ഷകർക്ക് സോമദാസിനെ അറിയാം. അപ്രതീക്ഷിത എലിമിനേഷനിലൂടെ സോമദാസ് പുറത്തേക്ക് പോയിരുന്നു. ഇപ്പോഴിതാ താരത്തിന്റെ കുടുംബ കാര്യങ്ങളുമായി ബന്ധപ്പെട്ട് നിലനിൽക്കുന്ന പ്രശ്‌നങ്ങളിൽ താരത്തിന് പിന്തുണ നൽകി മക്കൾ രംഗത്തെത്തിയിരിക്കുകയാണ്. തന്റെ ആദ്യഭാര്യ മക്കളെ വിട്ടുതരാൻ 10 ലക്ഷം രൂപ ആവശ്യപ്പെട്ടു എന്ന സോമദാസിന്റെ ആരോപണം ഏറെ ചർച്ചയായി.\nസോമദാസിന്റെ ആരോപണങ്ങളെ തള്ളി ആദ്യഭാര്യ സൂര്യ രംഗത്തെത്തിയിരുന്നു. മക്കളെ പണം വാങ്ങി ഭർത്താവിന് വിട്ടുകൊടുത്തിട്ടില്ലെന്നും ഫേസ്‌ബുക്ക് ലൈവിലൂടെ സൂര്യ ആരോപിച്ചു. സോമദാസിനെതിരെ പരസ്ത്രീ ബന്ധമുൾപ്പെടെ സൂര്യ ആരോപിക്കുകയും ചെയ്തിരുന്നു.\nഇപ്പോഴിതാ സൂര്യയെ തള്ളി, സോമദാസിനെ അനുകൂലിച്ച് രംഗത്തെത്തിയിരിക്കുകയാണ് മക്കൾ. സൂര്യ പറയുന്നത് പച്ചക്കള്ളമാണെന്നും സോമദാസിനെതിരെയുള്ള ആരോപണങ്ങൾ വെറുതെയാണെന്നും മക്കൾ ഫേസ്‌ബുക്ക് വിഡിയോയിൽ പറയുന്നു.\n'അവർ എന്തിനാ ഇത് പറഞ്ഞതെന്ന് സത്യത്തിൽ എനിക്ക് അറിയില്ല. അവർ എന്തു പറഞ്ഞാലും എനിക്ക് അറിയാം എന്റെ അച്ഛയെ. എന്റെ അച്ഛ എന്നെ എങ്ങനെയാ നോക്കുന്നതെന്നും എനിക്ക് അറിയാം. എന്റെ അച്ഛനു വേണ്ടിയാണ് ഞാനും എന്റെ അനിയത്തിയും ഇപ്പോഴും ജീവിക്കുന്നത്. എന്റെ അച്ഛനു വേണ്ടി ചാവാൻ പറഞ്ഞാലും ഞാൻ ചാവും. എന്റെ അച്ഛനെ കുറ്റപ്പെടുത്തരുത് ആരും.\nഅവർ പ്രസവിച്ചെന്നേയുള്ളൂ നോക്കിയത് എന്റെ അച്ഛനും അച്ഛാമ്മയുമാണ്. അവർ പറഞ്ഞതെല്ലാം കള്ളമാ. സത്യം എന്താണെന്ന് എനിക്കും എന്റെ അനിയത്തിക്കും അറിയാം. ഞങ്ങൾ സന്തോഷത്തോടെയാണ് ജീവിക്കുന്നത്. ഇടയ്ക്ക് കയറി നശിപ്പിക്കാൻ നോക്കരുത്''. നിറകണ്ണുകളോടെ മൂത്ത മകൾ പറയുന്നു.


സിപിഎം പ്രവർത്തകൻ പുന്നോൽ ഹരിദാസ് വധം: പ്രതി ഒളിവിൽ കഴിഞ്ഞ വീടിന് നേരെ ബോംബേറ്\nHomeNewsസിപിഎം പ്രവർത്തകൻ പുന്നോൽ ഹരിദാസ് വധം: പ്രതി ഒളിവിൽ കഴിഞ്ഞ വീടിന് നേരെ ബോംബേറ്\nകണ്ണൂർ: മാഹിയിലെ സിപിഎം പ്രവ‍ർത്തകൻ പുന്നോൽ ഹരിദാസ് വധക്കേസിലെ പ്രതിയെ താമസിപ്പിച്ച വീടിന് നേരെ ബോംബേറ്. കഴിഞ്ഞ ദിവസം പിടിയിലായ നിജിൽ ദാസിനെ ഒളിവിൽ താമസിപ്പിച്ച പിണറായി പാണ്ട്യാല മുക്കിലെ വീടിന് നേരെയാണ് ബോംബേറുണ്ടായത്. ആക്രമണത്തിൽ വീടിന് കേടുപാടുകൾ പറ്റി.[www.malabarflash.com]\nപ്രതിയെ ഒളിവിൽ താമസിപ്പിച്ചതിന് വീട്ടുടമസ്ഥയായ അധ്യാപിക രേഷ്മയെ പോലീസ് അറസ്റ്റ് ചെയ്തിരുന്നു. പുന്നോൽ അമൃത വിദ്യാലയം അധ്യാപികയാണിവർ. ഹരിദാസ് വധത്തിന് പിന്നിൽ ആർഎസ്എസ് പ്രവർത്തകൻ നിജിൽ ദാസ് ആണെന്ന് തുടക്കം മുതൽ സിപിഎം ആരോപിക്കുന്നുണ്ടായിരുന്നു. ബോംബേറ് ഉണ്ടായതറിഞ്ഞ് പിണറായി പോലീസ് സ്ഥലത്തേക്ക് പോയി.\nഫെബ്രുവരി 21 തിങ്കളാഴ്ച പുലർച്ചെയാണ് തലശ്ശേരി പുന്നോൽ സ്വദേശി ഹരിദാസിനെ2ബൈക്കുകളിലായി എത്തിയ നാലംഗസംഘം വെട്ടിക്കൊലപ്പെടുത്തിയത്. സ്വന്തം വീടിന് മുന്നിൽ വച്ച് ഇരുപതോളം വെട്ടേറ്റ ഹരിദാസ് ആശുപത്രിയിൽ എത്തുന്നതിന് മുമ്പേ മരിച്ചു. കൊലപാതകത്തിന് പിന്നാലെ പോലീസ് അന്വേഷണം ഊർജിതമാക്കി. ഇരുപതോളം വെട്ടേറ്റാണ് ഹരിദാസൻ കൊല്ലപ്പെട്ടതെന്നായിരു്നനു പോസ്റ്റ്മോർട്ടം റിപ്പോർട്ട്.\nകൊല നടന്ന് മണിക്കൂറുകൾക്കുള്ളിൽ ഗൂഢാലോചനയിൽ പങ്കെടുത്ത ബിജെപി വാർഡ് കൗൺസിലർ ലിജേഷ് അടക്കമുള്ള പ്രതികളെ കസ്റ്റഡിയിൽ എടുത്തു. സിറ്റി പോലീസ് കമ്മീഷണറുടെ മേൽനോട്ടത്തിൽ ജില്ലയിൽ കൊലയാളികൾക്കായി പരിശോധന ശക്തമാക്കി. അടുത്ത ദിവസം തന്നെ ഗൂഢാലോചനയിൽ പങ്കെടുത്ത4പേരെ പോലീസ് അറസ്റ്റ് ചെയ്തു. ഇരയോടുള്ള രാഷ്ട്രീയ വൈരാഗ്യമാണ് അക്രമത്തിലേക്കും കൊലപാതകത്തിലേക്കും നയിച്ചതെന്ന് പോലീസ് വ്യക്തമാക്കിയെങ്കിലും പിന്നെ അന്വേഷണം തണുപ്പൻ മട്ടിലായിരുന്നു. ആദ്യഘട്ടത്തിൽ ഉണ്ടായ ആവേശം പോലീസിന് ഇല്ലാതായി.\nകൊലയാളി സംഘത്തിൽ ഉൾപ്പെട്ടതെന്ന് സംശയിക്കുന്ന നിജിൽ ദാസിനെ കസ്റ്റഡിയിലെടുത്തെങ്കിലും ചോദ്യം ചെയ്തതിന് ശേഷം വിട്ടയച്ചു.. ഇതിനിടെ ലിജേഷിന്‍റെ ബന്ധുവായ പോലീസുകാരനിലേക്കും അന്വേഷണം നീണ്ടു. ആത്മജൻ എന്നയാളുടെ നേതൃത്വത്തിലുള്ള നാലംഗ സംഘമാണ് ഹരിദാസനെ കൊലപ്പെടുത്തിയതെന്ന് സിപിഎം കേന്ദ്രങ്ങൾ ആരോപിക്കുന്നുവെങ്കിലും ഈ വാദം പോലീസ് തള്ളിക്കളയുകയാണ്.\nപ്രതിയുമായുള്ള യുവതിയുടെ പങ്കും അന്വേഷണത്തിന്\nതലശ്ശേരി: നിജിൽദാസിന് ഒളിച്ചുകഴിയാൻ രേഷ്‌മ വീട് നൽകിയത് കൊലക്കേസ് പ്രതിയാണെന്ന് അറിഞ്ഞുകൊണ്ടെന്ന് പോലീസ്. ഒളിച്ചുതാമസിക്കാൻ ഒരിടംവേണമെന്നുപറഞ്ഞ് വിഷുവിന് ശേഷമാണ് പ്രതി, സുഹൃത്തായ അധ്യാപികയെ ഫോണിൽ വിളിച്ചത്.\n17 മുതൽ നിജിൽദാസിന് താമസിക്കാൻ രേഷ്‌മ സൗകര്യമൊരുക്കി. ഭക്ഷണമടക്കം പാകം ചെയ്‌ത് എത്തിച്ചതായും വിവരമുണ്ട്. അധ്യാപിക പലപ്പോഴും ഈ വീട്ടിൽ വരുന്നത് കണ്ടതായി പ്രദേശവാസികൾ പോലീസിനോട് പറഞ്ഞിട്ടുണ്ട്. വർഷങ്ങളായി അടുത്ത ബന്ധമുള്ളവരാണ് ഇവരെന്ന് പോലീസ് പറഞ്ഞു. പുന്നോൽ അമൃത വിദ്യാലയത്തിലേക്ക് നിജിൽദാസിന്റെ ഓട്ടോറിക്ഷയിലായിരുന്നു മിക്കദിവസവും രേഷ്‌മ എത്തിയത്.\nAttack bomb Kannur Murder-case News


സിക: ഒളിംപിക്‌സ് നടത്തുന്നത് അപകടകരമെന്ന് ആരോഗ്യ വിദഗ്ധര് • Suprabhaatham\nസിക: ഒളിംപിക്‌സ് നടത്തുന്നത് അപകടകരമെന്ന് ആരോഗ്യ വിദഗ്ധര്\nMay 29, 2016 | 1:31 am IST\nറിയോ: ഒളിംപിക്‌സ് മത്സരങ്ങള് നടത്തുന്നത് സിക വൈറസ് വേഗത്തില് പടരാന് ഇടയാക്കുമെന്ന് ആരോഗ്യ വിദഗ്ധര്. റിയോയില് ഇപ്പോഴത്തെ സാഹചര്യത്തില് ഒളിംപിക്‌സ് നടത്താന് സാധിക്കില്ല. മാറ്റിവയ്ക്കുകയോ ഒഴിവാക്കുകയോ ചെയുന്നതാണ് നല്ലത്. അല്ലെങ്കില് വലിയ രീതിയിലുള്ള പ്രത്യാഘാതങ്ങള് അനുഭവിക്കേണ്ടി വരും. ആളുകളുടെ നിരന്തരസമ്പര്‍ക്കം വൈറസിന് അതിവേഗം പടര്‍ന്നു പിടിക്കാന് സാഹചര്യമൊരുക്കുമെന്നാണ് ഇവരുടെ അഭിപ്രായം.\nകഴിഞ്ഞ ദിവസം ലോകാരോഗ്യ സംഘടന സിക വൈറസ് ഭീഷണിയെ തുടര്‍ന്ന് ഒളിംപിക്‌സ് മാറ്റേണ്ടതില്ലെന്ന് അഭിപ്രായപ്പെട്ടിരുന്നു. എന്നാല് പുതിയ വെളിപ്പെടുത്തല് ബ്രസീലിലേക്കെത്തുന്ന സഞ്ചാരികള്‍ക്കുള്ള മുന്നറിയിപ്പ് കൂടിയാണ്. 150ഓളം ആരോഗ്യ വിദഗ്ധര് അപകടസാധ്യതയെ കുറിച്ചു വിശദമാക്കി ലോകാരോഗ്യ സംഘടനയുടെ ഡയറക്ടര് ജനറല് ഡോ. മാര്‍ഗരറ്റ് ചാന് കത്തയച്ചിട്ടുണ്ട്. ഇതില് ഒളിംപിക്‌സ് മറ്റേതെങ്കിലും രാജ്യത്തേക്ക് മാറ്റണമെന്നും ആവശ്യപ്പെട്ടിട്ടുണ്ട്. കഴിഞ്ഞ ദിവസം യു.എസിന്റെ രോഗപ്രതിരോധ വിഭാഗത്തിലെ ഡോ. ടോം ഫ്രൈഡന് ഒളിംപിക്‌സിന് സിക വൈറസ് ഭീഷണിയില്ലെന്നും റിയോയില് തന്നെ മത്സരങ്ങള് നടത്താമെന്നും പറഞ്ഞിരുന്നു.


ഇന്ത്യയില് മൂന്ന് ദിവസം കൂടുമ്പോള് ഒരാള്‍ക്ക് വധശിക്ഷ വിധിക്കുന്നു\n'സ്ത്രീപീഡനം തടയാന് പെണ്ണുങ്ങള് നേരെ തുണിയുടക്കണം കാപ്പിക്കടകള് പൂട്ടണം': മുരളീധരന്\nFriday 15th February 2013 12:30pm\nFriday 15th February 2013 12:09pm\nഗുവാഹത്തി: ഇന്ത്യയില് മൂന്ന് ദിവസം കൂടുമ്പോള് ഒരാള്‍ക്ക് വധശിക്ഷ വിധിക്കുന്നുണ്ടെന്ന് ഏഷ്യന് സെന്റര് ഫോര് ഹ്യൂമന് റൈറ്റ്‌സ് (എ.സി.എച്ച്.ആര്) റിപ്പോര്‍ട്ട്.\nകഴിഞ്ഞ പത്ത് വര്‍ഷത്തിനിടെ ഏറ്റവും കൂടുതല് പേര്‍ക്ക് വധശിക്ഷ വിധിച്ച സംസ്ഥാനം ഉത്തര് പ്രദേശാണെന്നും റിപ്പോര്‍ട്ടില് പറയുന്നു. 370 പേര്‍ക്കാണ് ഉത്തര്‍പ്രദേശ് സംസ്ഥാനത്ത് വധശിക്ഷ വിധിച്ചത്.\n2001 മുതല് 2011 വരെയുള്ള കാലയളവില് 1455 കുറ്റവാളികള്‍ക്ക് വധശിക്ഷ വിധിച്ചിട്ടുണ്ടെന്നാണ് നാഷണല് ക്രൈംസ് റെക്കോര്‍ഡ്‌സ് ബ്യൂറോയുടെ കണക്കുകള് വ്യക്തമാക്കുന്നത്.\nഏറ്റവും കുറവ് വധശിക്ഷ വിധിച്ചത് ഗോവയിലാണ്. ഒരാള്‍ക്കാണ് ഗോവയില് വധശിക്ഷ നല്‍കിയത്. ബീഹാറില് പത്ത് വര്‍ഷത്തിനിടയില് 370 പേര്‍ക്കും മഹാരാഷ്ട്രയില് 125 പേര്‍ക്കും വധശിക്ഷ വിധിച്ചു.\n34 പേര്‍ക്കാണ് കേരളം പത്ത് വര്‍ഷത്തിനുള്ളില് വധശിക്ഷ നല്‍കിയത്. തമിഴ്‌നാട്ടില് 95 ഉം മധ്യപ്രദേശില് 87 ഉം പേര് വധശിക്ഷയ്ക്ക് വിധിക്കപ്പെട്ടു. അതേസമയം, അരുണാചല്‍പ്രദേശ്, മിസോറാം, നാഗാലന്‍ഡ്, സിക്കിം എന്നിവിടങ്ങളിലും ആന്‍ഡമാന് നിക്കോബാര് ദ്വീപുകള്, ദാദ്ര നാഗര്‍ഹവേലി, ലക്ഷദ്വീപ് എന്നീ ദ്വീപുകളിലും ആര്‍ക്കും വധശിക്ഷ വിധിച്ചിട്ടില്ല.\nപത്ത് വര്‍ഷത്തിനിടയില് 4321 പേരുടെ വധശിക്ഷ ജീവപര്യന്തമായി കുറച്ചെന്നും റിപ്പോര്‍ട്ടില് പറയുന്നു. 2011ല് ജനസംഖ്യ 121 കോടിയായി ഉയര്‍ന്നെങ്കിലും കൊലപാതകങ്ങളുടെ എണ്ണം 34,305 ആയി കുറഞ്ഞതായി കണക്കുകള് പറയുന്നു.\nഅതേസമയം, വധശിക്ഷ കാത്ത് നില്‍ക്കുന്നവരുടെ ഏഴ് ദയാഹരജികള് കൂടി രാഷ്ട്രപതി പ്രണബ് മുഖര്‍ജിക്ക് കൈമാറിയതായി ആഭ്യന്തരമന്ത്രാലയം അറിയിച്ചു.


Cars Under 10 Lakh | പത്തു ലക്ഷം രൂപയിൽ താഴെയുള്ള മികച്ച അഞ്ചു കാറുകൾ ഏതൊക്കെയെന്ന് അറിയാം | Cars Under 10 Lakh Maruti suzuki Hyundai know the top five cars under Rs 10 lakh – News18 Malayalam\nCars Under 10 Lakh | പത്തു ലക്ഷം രൂപയിൽ താഴെയുള്ള മികച്ച അഞ്ചു കാറുകൾ ഏതൊക്കെയെന്ന് അറിയാം\nCars Under 10 Lakh | കാറുകൾ വാങ്ങാൻ തയ്യാറെടുക്കുന്നവരാണെങ്കിൽ ഓട്ടോമാറ്റിക് ഗിയർ ബോക്‌സിന് പ്രത്യേക ശ്രദ്ധ കൊടുക്കേണ്ടതുണ്ട്. മാനുവൽ കാറുകളേക്കാൾ അൽപ്പം പണക്കൂടുതൽ ഓട്ടോമാറ്റിക്കിന് ഉണ്ടെങ്കിലും സ്‌ത്രീകൾക്കും പുരുഷന്മാർക്കും ഈ കാറുകൾ ഒരുപോലെ ഉപയോഗിക്കാൻ കഴിയും.\nLast Updated : April 13, 2021, 11:53 IST\nCars Under 10 Lakh | സ്വന്തമായി ഒരു വാഹനം എല്ലാവരുടേയും ഒരു സ്വപ്‌നം ആണ്. ഒരു കാർ വാങ്ങാൻ നാം ചിന്തിക്കുന്നത് മുതൽ ആ സ്വപ്‌നം നേടിയെടുക്കുന്നത് വരെ പല കാര്യങ്ങളും ശ്രദ്ധിക്കേണ്ടതുമുണ്ട്. വളരെ ചിന്തിച്ച് സമയമെടുത്ത് കുറഞ്ഞ ചിലവിൽ തങ്ങളുടെ സ്വപ്‌നം സ്വന്തമാക്കാനാണ് എല്ലാവരും ശ്രമിക്കുക. ഇന്നത്തെ കാലത്ത് എല്ലാവർക്കും ഉപയോഗിക്കാൻ പറ്റുന്ന തരത്തിലുള്ള കാറുകളും മറ്റും വിപണിയിൽ ഉണ്ട്. അതിൽ പ്രധാനമാണ് ഓട്ടോമാറ്റിക് കാറുകൾ. കാറുകൾ വാങ്ങാൻ തയ്യാറെടുക്കുന്നവരാണെങ്കിൽ ഓട്ടോമാറ്റിക് ഗിയർ ബോക്‌സിന് പ്രത്യേക ശ്രദ്ധ കൊടുക്കേണ്ടതുണ്ട്. മാനുവൽ കാറുകളേക്കാൾ അൽപ്പം വിലക്കൂടുതൽ ഓട്ടോമാറ്റിക്കിന് ഉണ്ടെങ്കിലും സ്‌ത്രീകൾക്കും പുരുഷന്മാർക്കും ഈ കാറുകൾ ഒരുപോലെ ഉപയോഗിക്കാൻ കഴിയും.\nഎന്നാൽ പത്ത് ലക്ഷത്തിൽ നിങ്ങൾക്ക് ഓട്ടോമാറ്റിക് കാറുകൾ വാങ്ങാൻ കഴിയും. അത്തരത്തിലുള്ള മികച്ച ബ്രാൻഡുകളാണ് ഇന്ന് ഞങ്ങൾ പരിചയപ്പെടുത്തുന്നത്.\nരാജ്യത്തെ ഏറ്റവും വലിയ വാഹന നിർമ്മാണ കമ്പനിയാണ് മാരുതി സുസുകി. മാരുതിയുടെ, ഏറ്റവും കൂടുതൽ വിറ്റഴിക്കുന്ന ബ്രാൻഡുകളിൽ ഒന്നാണ് ബലേനോ. മാരുതിയുടെ നെക്‌സാ സീരീസിലെ വാഹനങ്ങളിൽ ഒന്നായ ബലേനോ ഇപ്പോൾ ജനപ്രീതി നേടിയെടുത്ത് കഴിഞ്ഞു. 5.94 ലക്ഷം രൂപ മുതലാണ് ബലേനോയുടെ ഷോറൂം വില ആരംഭിക്കുന്നത്. ഏറ്റവും ടോപ് മോഡലായ ബലേനോ ആല്‍ഫ ഓട്ടോമാറ്റിക്കിന് ഓണ്‍റോഡ് പ്രൈസ് 10.54 ലക്ഷം രൂപ വില വരും. പ്രീമിയം ഹാച്ച്ബാക്ക് കാര് ആയതുകൊണ്ട് തന്നെ ഇത് മികച്ച ഒരു പ്രീമിയം അനുഭവം പ്രദാനം ചെയ്യും. കാറിന്‍റെ മറ്റ് സവിശേഷതകളും ജനപ്രീതി നേടിയെടുത്തിട്ടുണ്ട്.\nഹ്യുണ്ടായ്-യുടെ ചെറിയ കാറായ ഗ്രാൻഡ് ഐ10ന്റെ പുതിയ മോഡലാണ് നിയോസ്. ചെറിയതാണെന്ന് പറഞ്ഞതുകൊണ്ട് തെറ്റുദ്ധരിക്കേണ്ട, മികച്ച സവിശേഷതകൾ തന്നെയാണ് കാറിന് ഇത്രയും ജനപ്രീതി നേടാൻ കാരണമായത്. കാറിന്റെ വില 4.99 ലക്ഷം മുതൽ 7.99 ലക്ഷം രൂപ വരെയാണ്. പെട്രോൾ, ഡീസൽ എഞ്ചിനുകളിൽ നിയോസ് മോഡലുകൾ ലഭ്യമാണ്.\nAlso Read- ഇന്ത്യയിലെ ഏറ്റവും വിശ്വസനീയമായ അഞ്ച് മികച്ച ഇലക്ട്രിക് സ്കൂട്ടർ ബ്രാൻഡുകൾ\nന്യൂ ഹ്യുണ്ടായ് ഐ 20\nസ്‌റ്റൈലിന്റെയും സവിശേഷതകളുടേയും കാര്യത്തിൽ ദക്ഷിണ കൊറിയൻ വാഹന കമ്പനിയായ ഹ്യുണ്ടായ് എന്നും മുൻനിരയിൽ തന്നെയുണ്ടെന്ന് എല്ലാവർക്കും അറിയാം. പുതിയ ഐ 20 വാഗ്ദാനം ചെയ്യുന്നത് സുഗമമായ മികച്ച ഡ്രൈവിംഗ് അനുഭവം ആണ്. 6.80 ലക്ഷം മുതൽ 11.33 ലക്ഷം വരെയാണ് ഇതിന് വില ഉണ്ടായിരുന്നത്. അത് 2020 ഡിസംബർ 31 വരെ മാത്രമേ ബാധകമായിരിക്കൂ എന്ന് കമ്പനി അറിയിച്ചിരുന്നെങ്കിലും ഇപ്പോഴും ഇതേ വിലയ്‌ക്ക് ലഭ്യമാകുന്നുണ്ട്. ഈ കാറുകൾക്ക് നിരവധി വേരിയന്റുകൾ ലഭ്യമാണ്. ഓട്ടോമേറ്റഡ് മാനുവൽ ഓപ്‌ഷൻ, ഡ്യുവൽ ക്ലച്ച് ഓട്ടോ പതിപ്പ് എന്നിവ ലഭ്യമാണ്. ഡ്യുവൽ ക്ലച്ച് ഗിയർ ബോക്‌സ് ഓപ്‌ഷൻ വൻ വില വർദ്ധനവോടെ ആയിരിക്കും വിപണിയിൽ എത്തുക.\nവളരെക്കാലമായി വിപണിയിൽ ഉണ്ടായിരുന്നിട്ടും ഫോക്‌സ്‌വാഗൻ പോളോയ്‌ക്ക് അതിന്റെതിളക്കം മാർക്കറ്റിൽ നഷ്ടമായിട്ടില്ല. വില സ്ഥിരതയും ഗുണ നിലവാരവും തന്നെയാണ് ഇതിന്റെ പ്രധാന ഘടകം. രൂപത്തേക്കാൾ ഏറെ ഭാവത്തിലാണ് പുതിയ ഫോക്‌സ്‌വാഗൻ പോളോയുടെ മിടുക്ക്. വലുപ്പവും വിലയും കൂടുതലുള്ള മറ്റ് വാഹനങ്ങളിൽ ലഭ്യമാകുന്ന എല്ലാ തരത്തിലുള്ള സംവിധാനങ്ങളും ഈ കാറിലും ലഭ്യമാകും.\nഡിസൈനിൽ കാലോചിതമായ മാറ്റങ്ങൾ വരുത്തി മികച്ച ഫീച്ചറുകൾ കൂട്ടിച്ചേർത്തുകൊണ്ടാണ് മാരുതി സുസുകി സ്വിഫ്റ്റ് ഇപ്പോൾ വിപണി കീഴടക്കിക്കൊണ്ടിരിക്കുന്നത്. 5.49 ലക്ഷം മുതൽ 8.02 ലക്ഷം വരെയായിരുന്നു ഇതുവരെ വിപണിയിലുണ്ടായിരുന്ന സ്വിഫ്റ്റിന്റെ എക്‌സ്-ഷോറൂം വില എങ്കിൽ പുത്തൻ മോഡലിന്റെ വില 15,000 രൂപ മുതൽ 24,000 രൂപ വരെ വർദ്ധിച്ചിട്ടുണ്ട്.\nKeyWords- മാരുതി സുസുകി സ്വിഫ്റ്റ്, ഫോക്‌സ്‌വാഗൻ പോളോ, ന്യൂ ഹ്യുണ്ടായ് ഐ 20, ഹ്യുണ്ടായ് ഗ്രാൻഡ് ഐ 10 നിയോസ്, മാരുതി സുസുകി ബലേനോ, വാഹനങ്ങൾ, വാഹന പ്രേമി, Maruti Suzuki Swift, Volkswagen Polo, New Hyundai i20, Hyundai Grand i10 Nios, Maruti Suzuki Baleno, Automatic Cars\nFirst published: April 13, 2021, 11:36 IST\nAutomatic CarsCars Under 10 LakhCars Under 10 Lakh in IndiaHyundaiHyundai Grand i10 NiosMaruti SuzukiMaruti Suzuki BalenoNew Hyundai i20


ഇറാനിലേക്കും ഇറാഖിലേക്കും പൗരന്മാര് യാത്ര ചെയ്യുന്നത് നിരോധിച്ച് ബഹ്‌റൈന് | News Moments | The world in your palm top\nഇറാനിലേക്കും ഇറാഖിലേക്കും പൗരന്മാര് യാത്ര ചെയ്യുന്നത് നിരോധിച്ച് ബഹ്‌റൈന്\nMay 19, 2019 5:19 pm\nമനാമ: അമേരിക്കയും ഇറാനും തമ്മില് നിലനില്‍ക്കുന്ന യുദ്ധസമാന സാഹചര്യം തുടരുന്നു. ഗള്‍ഫ് മേഖലയിലേക്ക് അമേരിക്ക കൂടുതല് സൈനിക വ്യൂഹങ്ങളെ വിന്യസിച്ചിട്ടുണ്ട്. സുരക്ഷാ കാരണങ്ങള് മുന്‍നിര്‍ത്തി ഇറാനിലേക്കും ഇറാഖിലേക്കും പൗരന്മാര് യാത്ര ചെയ്യുന്നത് ബഹ്‌റൈന് നിരോധിച്ചിട്ടുണ്ട്. ബഹ്‌റൈന് വിദേശകാര്യ മന്ത്രാലയം ശനിയാഴ്ച ഇത് സംബന്ധിച്ച ഉത്തരവ് പുറത്തിറക്കിയെന്ന് വാര്‍ത്താ എജന്‍സി റിപ്പോര്‍ട്ട് ചെയ്തു.\nനേരത്തെ അമേരിക്കയും ഇരു രാജ്യങ്ങളിലുമുള്ള തങ്ങളുടെ പൗരന്മാരെ തിരികെ വിളിച്ചിരുന്നു. അത്യാവശ്യമായി ജോലിയില് കഴിയുന്നവരെ ഒഴികെ എല്ലാവരും രാജ്യത്തേക്ക് മടങ്ങിവരണമെന്നാണ് അമേരിക്ക നല്‍കിയിട്ടുള്ള നിര്‍ദേശം. ഗള്‍ഫ് മേഖലയിലേക്ക് കൂടുതല് യുദ്ധക്കപ്പലുകളും പോര്‍വിമാനങ്ങളും അമേരിക്ക അയച്ചതായിട്ടാണ് റിപ്പോര്‍ട്ടുകള്. എന്നാല് ഇക്കാര്യങ്ങള്‍ക്ക് ഔദ്യോഗിക സ്ഥീരികരണം ഉണ്ടായിട്ടില്ല.\nഇറാനെതിരെ അമേരിക്ക സൈനിക നീക്കം നടത്താനുള്ള അവസാന തയ്യാറെടുപ്പുകള് നടത്തുകയാണെന്നാണ് അന്താരാഷ്ട്ര മാധ്യമങ്ങള് റിപ്പോര്‍ട്ട് ചെയ്യുന്നത്. നേരത്തെ എബ്രഹാം ലിങ്കണ് പടക്കപ്പല് അമേരിക്ക ഇറാന് സമീപം വിന്യസിച്ചിരുന്നു. ഇതിന് പിന്നാലെ ബി 52 ബോംബര് വിമാനങ്ങളും അമേരിക്ക ഗള്‍ഫിലേക്ക് അയച്ചിരുന്നു. ഖത്തറിലെ അല് ഉബൈദ് വ്യോമ താവളത്തില് ബോംബര് വിമാനങ്ങള് ലാന്‍ഡ് ചെയ്യുന്നതിന്റെ ദൃശ്യങ്ങള് പുറത്തുവന്നിട്ടുണ്ട്.\nട്രംപിനെതിരെ നടപടിയുമായി ഗൂഗിളും; യുട്യൂബ് അക്കൗണ്ടിന് വിലക്ക് ഏര്‍പ്പെടുത്തി\nക്യാപ്പിറ്റോള് കലാപത്തില് ഇന്ത്യന് പതാക ഉയര്‍ത്തിയത് മലയാളി! അക്രമത്തിനല്ല, മാന്യമായ സമരത്തിനാണ് പോയതെന്ന് പ്രതികരണം


‘ആത്മഹത്യ ഭീഷണി മുഴക്കിയത് ഇഷ്ടപ്പെട്ടില്ല, ആ ദേഷ്യത്തില് കൊന്നുകളഞ്ഞു’; കല്യാണം കഴിക്കണമെന്ന് രാഖി നിരന്തരം ആവശ്യപ്പെട്ടിരുന്നുവെന്ന് അഖില് – Jaihind TV\n‘ആത്മഹത്യ ഭീഷണി മുഴക്കിയത് ഇഷ്ടപ്പെട്ടില്ല, ആ ദേഷ്യത്തില് കൊന്നുകളഞ്ഞു’; കല്യാണം കഴിക്കണമെന്ന് രാഖി നിരന്തരം ആവശ്യപ്പെട്ടിരുന്നുവെന്ന് അഖില്\nതിരുവനന്തപുരം: രാഖിയെ കൊലപ്പെടുത്തിയത് ആത്മഹത്യ ഭീഷണി മുഴക്കിയതിന്റെ ദേഷ്യത്തിലെന്ന് അമ്പൂരി കൊലക്കേസ് പ്രതി അഖില്. രാഖി വീട്ടിലെത്തി ആത്മഹത്യ ചെയ്യുമെന്ന് ഭീഷണിപ്പെടുത്തി. നിരന്തരം ശല്യപ്പെടുത്തിയപ്പോഴാണ് കൊലപാതകം നടത്തിയത്. കല്യാണം കഴിക്കണമെന്ന് രാഖി വാശിപിടിച്ചിരുന്നുവെന്നും അഖില് പൊലീസിനോട് പറഞ്ഞു.\nരാഖിയെ കൊലപ്പെടുത്തിയ ശേഷം കശ്മീരിലേക്ക് പോയെന്നും അഖില് മൊഴി നല്‍കി. അച്ഛന് കൊലപാതകത്തില് പങ്കില്ലെന്നും കുഴിയെടുക്കാന് സഹായിച്ചുവെന്നും അഖില് പൊലീസിനോട് പറഞ്ഞു. അഖിലിന്റെ അച്ഛനും കൊലപാതകത്തില് പങ്കുണ്ടെന്ന് രാഖിയുടെ കുടുംബവും അയല്‍വാസികളും ആരോപിച്ചിരുന്നു. ഇതിന്റെ അടിസ്ഥാനത്തില് ഇയാള്‍ക്കെതിരെയും േേഅന്വഷണം നടത്തും.\nതെളിവ് നശിപ്പിക്കാനായി രാഖിയുടെ വസ്ത്രങ്ങളും ബാഗുകളും പല സ്ഥലങ്ങളില് ഉപേക്ഷിച്ചെന്നും അഖില് മൊഴി നല്‍കി. കഴിഞ്ഞ ദിവസം അഖില് പൊലീസില് കീഴടങ്ങിയിരുന്നു. കാറില്‍വച്ച് തര്‍ക്കമുണ്ടായപ്പോള് രാഖിയുടെ കഴുത്തുഞെരിച്ചു ബോധംകെടുത്തുകയായിരുന്നു. തുടര്‍ന്ന് വീട്ടിലെത്തിച്ചു കയര് കഴുത്തില് മുറുക്കി മരണം ഉറപ്പാക്കിയതായും അഖില് പൊലീസിനോടു പറഞ്ഞു. കേസിലെ രണ്ടാം പ്രതിയും അഖിലിന്റെ സഹോദരനുമായ രാഹുലിനെയും പൊലീസ് പിടികൂടിയിരുന്നു. തിരുവനന്തപുരം കൊല്ലം അതിര്‍ത്തിയിലെ ഒളിയിടത്തില് നിന്നുമാണ് ഇയാളെ പിടികൂടിയത്.\nനെയ്യാറ്റിന്‍കരയില് നിന്ന് കാറില് കയറ്റിയ ശേഷം രാഖിയുമായി തര്‍ക്കം ഉണ്ടായി എന്ന് അഖില് മൊഴി നല്‍കിയിട്ടുണ്ട്. തന്റെ ജീവിതത്തില് നിന്ന് ഒഴിഞ്ഞുതരണമെന്ന് രാഖിയോട് ആവശ്യപ്പെട്ടു. എന്നാല്, രാഖി സമ്മതിച്ചില്ല. ഇതേ തുടര്‍ന്ന് തര്‍ക്കമായി. പിന്നീടാണ് കൊലപാതകത്തിലേക്ക് നീങ്ങുന്നതെന്നും അഖില് പറഞ്ഞു. കഴുത്ത് ഞെരിച്ച് രാഖിയെ കൊലപ്പെടുത്തുകയായിരുന്നു എന്നും അഖില് മൊഴി നല്‍കിയിട്ടുണ്ട്. കൊലയ്ക്ക് ശേഷം ആദ്യം ഡല്‍ഹിയിലേക്ക് പോയി. പിന്നീട് കാശ്മീരിലേക്ക് കടന്നു എന്നും അഖില് പറഞ്ഞു. മൃതദേഹം മറവു ചെയ്യാന് അച്ഛന് സഹായിച്ചു എന്ന് അഖില് പറഞ്ഞതായി റിപ്പോര്‍ട്ടുകളുണ്ട്. എന്നാല്, ഇക്കാര്യം കൂടുതല് ചോദ്യം ചെയ്യലുകള്‍ക്ക് ശേഷമേ പറയാന് സാധിക്കൂ എന്ന് പൂവാര് സിഐ പറഞ്ഞു.\nതനിക്കൊപ്പം ജീവിക്കണമെന്ന് രാഖി അഖിലിനോട് ആവർത്തിച്ച് അപേക്ഷിച്ചു. അഖിൽ മറ്റൊരു വിവാഹം കഴിക്കുന്നത് രാഖിക്ക് അംഗീകരിക്കാൻ സാധിച്ചില്ല. എന്നാൽ, തന്റെ ജീവിതത്തിൽ നിന്ന് ഒഴിഞ്ഞുതരണമെന്ന് അഖിൽ രാഖിയോട് ആവശ്യപ്പെട്ടു. രാഖി ഇതിന് സമ്മതിച്ചില്ല. തനിക്കൊപ്പം ജീവിതം തുടരണമെന്നും അല്ലാത്ത പക്ഷം പൊലീസിനെ സമീപിക്കുമെന്നും രാഖി പറഞ്ഞു. ഇതോടെ തർക്കം രൂക്ഷമായി. പിന്നീട് അഖിൽ കൊല നടത്തുകയായിരുന്നു എന്നും പൊലീസ് പറയുന്നു.\nഒന്നാം പ്രതി അഖിലിനെയും രണ്ടാം പ്രതിയും അഖിലിന്റെ സഹോദരനുമായ രാഹുലിനെയും ഇന്ന് ഒന്നിച്ചിരുത്തി ചോദ്യം ചെയ്യും. കൊലപാതകത്തില് അഖിലിനെ സഹായിച്ചത് രാഹുലാണ്. മൂന്നാം പ്രതിയും അഖിലിന്റെ സുഹൃത്തുമായ ആദര്‍ശിനെ നേരത്തെ അറസ്റ്റ് ചെയ്തിരുന്നു. രാഹുലിനെയും അഖിലിനെയും ഇന്നലെയാണ് അറസ്റ്റ് ചെയ്തത്.\nഅഖിലിന്റെ സഹോദരനും രണ്ടാം പ്രതിയുമായ രാഹുൽ നൽകിയ മൊഴിയുടെ അടിസ്ഥാനത്തിൽ പൂവാർ സിഐ രാജീവ് കൊലപാതകത്തെ കുറിച്ച് പറയുന്നത് ഇങ്ങനെ:\nസിനിമയെ വെല്ലുന്ന രീതിയിലാണ് മൂവരും ചേര്‍ന്ന് കൊല നടത്തിയത്. അഖിലിനെ കാണാന് ആയാണ് രാഖിമോള് നെയ്യാറ്റിന്‍കരയില് ബസിറങ്ങിയത്. നെയ്യാറ്റിന്‍കരയില് നിന്ന് അഖില് രാഖിയെ കൂട്ടി കാറില് യാത്ര തുടര്‍ന്നു. പാതിവഴിയില് വച്ചാണ് രാഹുലും ആദര്‍ശും കാറില് കയറുന്നത്. യാത്രാ മധ്യേ തന്റെ വിവാഹം മുടക്കാനുള്ള ശ്രമങ്ങളില് നിന്ന് പിന്‍തിരിയണമെന്ന് അഖില് രാഖിയോട് കുറേ ആവശ്യപ്പെട്ടു. ഈ സമയത്ത് അഖിലാണ് കാര് ഓടിച്ചിരുന്നത്. എന്നാല്, രാഖി ഒരു തരത്തിലും വഴങ്ങിയില്ല. അഖിലുമായുള്ള ബന്ധം തുടര്‍ന്നുകൊണ്ടുപോകണമെന്നായിരുന്നു രാഖിയുടെ ആവശ്യം. അഖില് മറ്റൊരു വിവാഹത്തിന് തയ്യാറെടുക്കുന്നത് രാഖിക്ക് അംഗീകരിക്കാന് സാധിച്ചില്ല. രാഖി ഒരു തരത്തിലും വഴങ്ങാതെ വന്നതോടെ കൊലപാതകത്തിലേക്ക് നീങ്ങുകയായിരുന്നു.\nഅമ്പൂരിയില് നിന്ന് അല്‍പ്പം നീങ്ങി തട്ടാമുക്ക് എന്ന സ്ഥലത്ത് അഖിലിന്റെ പുതിയ വീടിന്റെ നിര്‍മാണം നടക്കുന്നുണ്ട്. രാഖി വഴങ്ങാതെ വന്നതോടെ രാഖിയെയും കൊണ്ട് കാര് പട്ടാമുക്കിലെ പണി നടന്നുകൊണ്ടിരിക്കുന്ന വീട്ടിന്റെ ഭാഗത്തേക്ക് പോയി. രാത്രി ഏഴിനും എട്ടിനും ഇടയിലാണ് ഇത്. സന്ധ്യാസമയം ആയതിനാല് സ്ഥലത്ത് അധികം ആളുകള് ഉണ്ടായിരുന്നില്ല. പണി നടക്കുന്ന വീടിന്റെ എതിര്‍വശത്ത് മറ്റൊരു വീടുണ്ടെങ്കിലും മറ്റാരും കാര് ശ്രദ്ധിച്ചില്ല. പണി നടന്നുകൊണ്ടിരിക്കുന്ന വീടിന് മുന്നില് കാര് നിര്‍ത്തിയ ശേഷം ഡ്രൈവര് സീറ്റില് നിന്ന് എഴുന്നേറ്റ് അഖില് പിന്നിലെ സീറ്റിലേക്ക് ഇരുന്നു. കാറിനുള്ളില് വച്ച് തന്നെ രാഖിയുടെ കഴുത്ത് ഞെരിച്ച് കൊല്ലുകയായിരുന്നു അഖില്. ശബ്ദം പുറത്തു കേള്‍ക്കാതിരിക്കാന് കാറിന്റെ ആക്‌സിലേറ്റര് കൂട്ടി.\nതമിഴ്നാട്ടിലെ തൃപരപ്പിലുള്ള സുഹൃത്തിന്റെ വാഹനമാണ് അഖില് കൃത്യത്തിനായി ഉപയോഗിച്ചത്. ഇടയ്ക്കിടെ സുഹൃത്തിന്റെ വാഹനം അഖില് വാങ്ങാറുണ്ട്. ആവശ്യം കഴിഞ്ഞ് തിരിച്ചുനല്‍കുകയാണ് പതിവ്. ഇത്തവണയും അങ്ങനെ തൃപരപ്പില് പോയി കാര് എടുത്തു. എന്നാല്, കാര് ഉടമയായ സുഹൃത്തിന് ഇക്കാര്യങ്ങളൊന്നും അറിയില്ലായിരുന്നു. രാഖിയെ കൊലപ്പെടുത്തിയ ശേഷം പതിവുപോലെ കാര് തിരിച്ചേല്‍പ്പിക്കുകയും ചെയ്തു. ഈ കാര് പൊലീസ് പിന്നീട് തൃപരപ്പിലെ സുഹൃത്തിന്റെ വീട്ടില് നിന്ന് കണ്ടെടുക്കുകയും രാഹുലിനെ അവിടെ കൊണ്ടുപോയി മൊഴിയെടുക്കുകയും ചെയ്തു.\nകാർ വാങ്ങാൻ രതീഷ് എന്ന സുഹൃത്തിന്റെ തൃപരപ്പിലുള്ള വീട്ടിലെത്തിയത് അഖിലും രാഹുലും ചേർന്നാണെന്ന് രതീഷിന്റെ അമ്മ പറയുന്നു. ഒരാഴ്ചയ്ക്ക് ശേഷമാണ് കാർ തിരിച്ചുനൽകാനെത്തിയത്. അന്ന് രാഹുൽ തനിച്ചാണ് കാർ തിരിച്ചെത്തിയതെന്നും രതീഷിന്റെ അമ്മ പറയുന്നു.\nപ്രളയ ദുരിതാശ്വാസത്തിനെന്നു പറഞ്ഞ് പിരിവ്; ഒരാള് പിടിയില്


വിവാദമായ രവീന്ദ്രന് പട്ടയങ്ങള് റദ്ദാക്കി റവന്യു വകുപ്പിന്റെ ഉത്തരവ് • Suprabhaatham\nവിവാദമായ രവീന്ദ്രന് പട്ടയങ്ങള് റദ്ദാക്കി റവന്യു വകുപ്പിന്റെ ഉത്തരവ്\nJanuary 19, 2022 | 9:54 pm IST\nതിരുവനന്തപുരം: ഏറെ വിവാദമായ ഇടുക്കിയിലെ രവീന്ദ്രന് പട്ടയങ്ങള് റദ്ദാക്കാന് തീരുമാനം. റവന്യുവകുപ്പാണ് ഇതു സംബന്ധിച്ച് ഉത്തരവിറക്കിയത്. ചട്ടം ലംഘിച്ച് ആവശ്യക്കാര്‍ക്ക് ഇഷ്ടംപോലെ പട്ടയം നല്‍കിയെന്നായിരുന്നു പരാതി.1999ല് ഡെപ്യൂട്ടി തഹസില്‍ദാറായിരുന്ന പി.ഐ രവീന്ദ്രന് നല്‍കിയ 530 പട്ടയങ്ങളാണ് റദ്ദാക്കാന് തീരുമാനിച്ചത്.\nനീണ്ട നാലുവര്‍ഷത്തെ പരിശോധനക്കൊടുവിലാണ് രവന്യൂ വകുപ്പ് ഈ ഉത്തരവ് പുറത്തിറക്കിയിരിക്കുന്നത്.\nദേവികുളം അഡീഷണല് തഹസില്‍ദാറായിരുന്ന എം.ഐ. രവീന്ദ്രന് ഇ.കെ. നായനാര് സര്‍ക്കാരിന്റെ കാലത്ത് 1999 ല് മൂന്നാറില് അനുവദിച്ച 530 പട്ടയങ്ങളെയാണ് രവീന്ദ്രന് പട്ടയങ്ങള് എന്ന് വിളിക്കുന്നത്.\nപട്ടയമനുവദിക്കാനും പട്ടയ രേഖയില് ഒപ്പുവെക്കാനുമുള്ള അധികാരം ഭൂപതിവ് നിയമം അനുസരിച്ച് തഹസില്‍ദാര്‍മാര്‍ക്കാണ്. എന്നാല് അഡീഷണല് തഹസില്‍ദാറായിരുന്ന എം.ഐ രവീന്ദ്രന് 4251 ഹെക്ടര് ഭൂമി പതിച്ചുനല്‍കി. മൂന്നാറിലെ സി.പി.ഐ, സിപിഎം ഓഫീസുകള് പ്രവര്‍ത്തിക്കുന്നത് ഇത്തരത്തില് രവീന്ദ്രന് നല്‍കിയ പട്ടയഭൂമിയിലായിരുന്നു.\nവി.എസ്. അച്യുതാനന്ദന്റെ കാലത്ത് മൂന്നാറിലെ കൈയേറ്റങ്ങള് ഒഴിപ്പിക്കാനായി നിയോഗിച്ച ദൗത്യ സംഘം രവീന്ദ്രന് പട്ടയം വ്യാജമെന്നു കണ്ടെത്തി നടപടികള് തുടങ്ങിയിരുന്നു. ദൗത്യസംഘത്തിന്റെ നടപടികള് ഒടുക്കം പാര്‍ട്ടി ഓഫീസുകളുടെ നേര്‍ക്കും എത്തിയതോടെ സംഘത്തിന്റെ പ്രവര്‍ത്തനം സര്‍ക്കാര് മരവിപ്പിപ്പിച്ചു. തുടര്‍ന്ന് 2013ല് യു.ഡി.എഫ് സര്‍ക്കാര് രവീന്ദ്രന് പട്ടയങ്ങളേപ്പറ്റി അന്വേഷിച്ചെങ്കിലും പിന്നീട് വന്ന എല്.ഡി.എഫ് സര്‍ക്കാര് കുറ്റപത്രം സമര്‍പ്പിക്കാന് അനുവദിച്ചിരുന്നില്ല.\n1999ല് മന്ത്രിയായിരുന്ന കെ.ഇ. ഇസ്മായില് രവീന്ദ്രന് പട്ടയങ്ങള് വ്യാജമല്ലെന്ന നിലപാടുകാരനായിരുന്നു. എന്നാല് വിഎസ് സര്‍ക്കാരിന്റെ കാലത്ത് റവന്യുവകുപ്പ് രവീന്ദ്രന് പട്ടയങ്ങള് വ്യാജമാണെന്ന് കോടതിയില് സത്യവാങ്മൂലം നല്‍കി. എന്നാല് പിന്നീട് കോടതികളില് പട്ടയത്തെ അനുകൂലിച്ച് സര്‍ക്കാര് നിലപാടെടുത്തു. വിഷയത്തില് പ്രശ്ന പരിഹാരം സര്‍ക്കാര് തന്നെ കണ്ടെത്തണമെന്ന് ഹൈക്കോടതി നിര്‍ദ്ദേശിച്ചിരുന്നു. ഇതിന്റെ മറപിടിച്ച് രവീന്ദ്രന് പട്ടയങ്ങള് സാധൂകരിക്കാനുള്ള നീക്കവും നടക്കുന്നിരുന്നതായും ആരോപണമുണ്ടായിരുന്നു,


ഡയാന രാജകുമാരി മരിച്ച കാറപകടത്തിൽ നിന്ന് രക്ഷപ്പെട്ട അംഗരക്ഷകൻ നടത്തിയ വെളിപ്പെടുത്തലുകൾ | the revelations by body guard of diana who survived the paris tunnel car crash\nഡയാന രാജകുമാരി മരിച്ച കാറപകടത്തിൽ നിന്ന് രക്ഷപ്പെട്ട അംഗരക്ഷകൻ നടത്തിയ വെളിപ്പെടുത്തലുകൾ\nParis, First Published 2, Sep 2020, 12:47 PM\nഅപകടം നടന്ന ശേഷം ആ വണ്ടി കിടക്കുന്ന കിടപ്പു കണ്ടാൽ ആരും തന്നെ, ആ വാഹനത്തിനുള്ളിൽ നിന്ന് ഒരാൾ പോലും ജീവനോടെ പുറത്തു കടന്നിട്ടുണ്ടാകും എന്ന് പറയില്ല.\nഇരുപത്തിമൂന്നു വർഷം മുമ്പ് ഒരു ഓഗസ്റ്റ് 31 -ന്, പ്രിൻസസ് ഓഫ് വെയിൽസ് കൂടി പാരീസിലെ റിറ്റ്സ് ഹോട്ടലിന്റെ ലോബിയിലേക്ക് വന്നു. തങ്ങളുടെ മെഴ്സിഡസ് ലിമോസിനിൽ കയറി പോവുന്നതിനിടെ അവരെ കാത്ത് അവിടെ നിന്നിരുന്ന പാപ്പരാസികളുടെ ക്യാമറകൾ ഫ്ലാഷുകൾ മിന്നിച്ചു തുടങ്ങി. മഞ്ഞപ്പത്രക്കാരുടെ കണ്ണുവെട്ടിച്ച് പാഞ്ഞുപോകുന്ന തിരക്കിൽ, പാരീസിലെ പോണ്ട് ഡി ആൽമ റോഡ് ടണലിന്റെ കോൺക്രീറ്റ് പില്ലറുകളിൽ ഒന്നിലേക്ക് ആ കാർ ഇടിച്ചു കയറി. ഹെൻറി പോൾ എന്ന ഡ്രൈവർ ഓടിച്ചിരുന്ന മെഴ്സിഡസ് ബെൻസ് S280 ലിമോസിൻ ഇടിച്ചു കയറുന്നു.\nഭീകരമായ ഒരിടിയായിരുന്നു അത്. ഡയാനയും കാമുകനും, ഡ്രൈവർ ഹെൻറി പോളും ആ ഇടിയുടെ ആഘാതത്തിൽ മരണപ്പെടുന്നു. എന്നാൽ, ആ കാറിൽ അന്നുണ്ടായിരുന്ന ഒരാൾ മാത്രം, അതിശയകരമായ രക്ഷപ്പെടുന്നു. അയാളുടെ പേര് ട്രെവർ റീസ് ജോൺസ് എന്നായിരുന്നു. അരോഗദൃഢഗാത്രനായ ആ ചെറുപ്പക്കാരൻ പ്രിൻസസ് ഡയാനയുടെ അംഗരക്ഷകനായിരുന്നു. ഡയാനയും കാമുകനും ഹോട്ടൽ റിറ്റ്സിൽ നിന്ന് ഇറങ്ങി വന്നപാടെ പാരീസിലെ മഞ്ഞപ്പത്രങ്ങൾ ക്യാമറാ ഫ്ലാഷുകളും മിന്നിച്ചുകൊണ്ട് അവരെ പിന്തുടർന്നതാണ് അവർ ശരവേഗത്തിൽ എന്നായിരുന്നു ആദ്യത്തെ ആക്ഷേപം. എന്നാൽ, ഫ്രഞ്ച് ഇന്റലിജൻസ് ഏജൻസികൾ നടത്തിയ അന്വേഷണത്തിൽ ഡ്രൈവർ ഹെൻറി പോൾ മയക്കുമരുന്ന് ചെലുത്തിയുണ്ടായ ഉന്മാദത്തിൽ വളരെ വേഗത്തിൽ കാറോടിച്ചത് മാത്രമാണ് ആ അപകടത്തിന് കാരണമായത് എന്ന വസ്തുത തെളിയുകയുണ്ടായി.\nമരിച്ച ഡയാനയെക്കുറിച്ചും, കാമുകൻ ദോദി അൽ ഫയാദിനേക്കുറിച്ചും എന്തിന് അവരുടെ മരണത്തിനു കാരണക്കാരനായ ഡ്രൈവർ ഹെൻറി പോളിനെക്കുറിച്ചു വരെ നിരവധി ലേഖനങ്ങൾ വന്നു പിന്നീട്. എന്നാൽ, അന്ന് അവർക്കൊപ്പം ഉണ്ടായിരുന്ന, ആ അപകടത്തിൽ ഗുരുതരമായ പരിക്കുകളേറ്റ് ജീവിതം നരകതുല്യമായിത്തീർന്ന ഡയാനയുടെ അംഗരക്ഷകൻ ട്രെവർ ജോൺസിനെപ്പറ്റി മാത്രം പിന്നീട് ആരും പറഞ്ഞില്ല. ആ അപകടം ആ വിമുക്ത ഭടന്റെ ജീവിതത്തെ എങ്ങനെ മാറ്റി മറിച്ചു എന്നും, പിന്നീടങ്ങോട്ട് അയാൾ എങ്ങനെ ജീവിച്ചു എന്നോ ഒന്നും ആരും പറഞ്ഞുകേട്ടില്ല.\n100 കിലോമീറ്ററിൽ അധികം വേഗത്തിൽ ചെന്ന് ആ ലിമോസിൻ ടണലിന്റെ പതിമൂന്നാം കോൺക്രീറ്റ് പില്ലറിൽ ഇടിച്ചപ്പോൾ, അതിൽ സഞ്ചരിച്ചിരുന്ന ഒരാൾ പോളും അപകടം നടന്നപ്പോൾ സീറ്റ് ബെൽറ്റ് ഇട്ടിരുന്നില്ല. ദോദിയും ഡ്രൈവർ പോളും അപകടം നടന്ന ആ നിമിഷം തന്നെ മരണപ്പെട്ടിരുന്നു. ഡയാനയ്ക്കും ട്രെവറിനും അപ്പോൾ ജീവനുണ്ടായിരുന്നു. ഡയാന പിന്നീട് ആശുപത്രിയിലെത്തി ഒരു ദിവസം കഴിഞ്ഞ് മരിക്കുകയായിരുന്നു. ആ അപകടത്തോട് പ്രതികരിച്ച ഫയർ ആൻഡ് റെസ്ക്യൂ ടീമിന് തങ്ങൾ രക്ഷിച്ചുകൊണ്ടിരുന്നത് പ്രിൻസസ് ഡയാനയെ ആയിരുന്നു എന്ന് അറിയില്ലായിരുന്നു.\nഅപകടം നടന്നപാടേ വന്നെത്തിയ ഒരു അഗ്നിശമന സേനാംഗം ട്രെവർ അവിടെ ആ അർദ്ധ ബോധാവസ്ഥയിൽ കിടന്നും ചോദിച്ച ചോദ്യമൊരുക്കുന്നു. ട്രെവർ അന്വേഷിച്ചത് തന്റെ ഉത്തരവാദിത്തം ആയിരുന്ന ഡയാനയെക്കുറിച്ചാണ്," അവരവിടെ? അവരവിടെ?" എന്നായിരുന്നു ട്രെവർ ഇടയ്ക്കിടെ ചോദിച്ചുകൊണ്ടിരുന്നത്. ട്രെവറിനോട് വെറുതെയെങ്കിലും ആ ഓഫീസർ ആർക്കും കുഴപ്പമൊന്നുമില്ല എന്നുതന്നെ പറഞ്ഞു. അപകടത്തിന് ശേഷം പത്തു ദിവസമാണ് ട്രെവർ കോമയിൽ കിടന്നത്. ട്രെവറിന്റെ മുഖത്തെ അസ്ഥികൾ പലതും പൊടിഞ്ഞു പോയിട്ടുണ്ടായിരുന്നു. ആകെ തിരിച്ചറിയാൻ പറ്റാത്ത ഒരു കോലത്തിലേക്ക് അയാളുടെ മുഖം മാറി. വാരിയെല്ലുകൾ പലതും ഒടിഞ്ഞു. ഒരു കൈക്കും ഒടിവുപറ്റി. ഒടിഞ്ഞു തൂങ്ങിയ താടി പഴയപോലെ ആക്കാൻ പത്തുമണിക്കൂർ നീണ്ട മാരത്തോൺ സർജറി തന്നെ വേണ്ടി വന്നു.\nട്രെവറിന്റെ മുഖം ആ ഇടിയിൽ പരന്നു പോയിരുന്നു. അയാളുടെ മുഖം പഴയ പോലെ ആക്കാൻ വേണ്ടി പ്ലാസ്റ്റിക് സർജന്മാർക്ക് അയാളുടെ ഫാമിലി ആൽബങ്ങളിൽ നിന്ന് പഴയ ഫോട്ടോകൾ ചോദിച്ചു വാങ്ങേണ്ടി വന്നിരുന്നു. ഒരു വർഷം നീണ്ടുനിന്ന ചികിത്സക്കും ആശുപത്രി വാസത്തിനും ഒടുവിലാണ് ട്രെവറിന്റെ മുഖം ഏറെക്കുറെ പഴയപോലെ ആയത്. ആശുപത്രിയിൽ അതിനുവേണ്ടി ചെലവായ പണം മുഴുവൻ നൽകിയത് അപകടത്തിൽ മരിച്ച ദോദി അൽ ഫയദിന്റെ അച്ഛൻ മുഹമ്മദ് അൽഫയദ് ആയിരുന്നു. ആശുപത്രി വിട്ട ശേഷവും ഏറെക്കാലം വളരെ പതുക്കെ മാത്രമേ ട്രെവറിനു സംസാരിക്കാൻ സാധിച്ചിരുന്നുള്ളൂ.\nട്രെവർ ജോൺസിന്റെ എക്സ് റേ\nഐറിഷ് സേനയുടെ പാരച്യൂട്ട് റെജിമെന്റിൽ സേവനമനുഷ്ഠിച്ച് വിരമിച്ച ശേഷമാണ് സമ്പന്നമായ അൽ ഫയദ് കുടുംബത്തിലെ ബോഡിഗാർഡ് ജോലിക്ക് ട്രെവർ ജോൺസ് എത്തുന്നത്. അപകടം നടന്നതിന് മുമ്പുള്ള നാലുമിനിട്ടു നേരത്തെ ഓർമ തനിക്കില്ല എന്നും, അപകടത്തിന്റെ ആഘാതത്തിൽ തലക്കകത്ത് ആകെ ആശയക്കുഴപ്പം മാത്രമാണുള്ളത് എന്നും ട്രെവർ പറയുന്നുണ്ട്.\nഇത്രയധികം എല്ലുകൾ മുഖത്ത് ഒടിഞ്ഞിട്ടും വിജയകരമായി മുഖം റീകൺസ്ട്രക്റ്റ് ചെയ്തെടുക്കാൻ സാധിച്ചത് ശരിക്കും അത്ഭുതം തന്നെയാണ് എന്നാണ് ഡോക്ടർമാർ പറയുന്നത്. ഇന്ന് കാണുന്ന ഈ കോലത്തിലേക്ക് ട്രെവറിന്റെ മുഖം പുനർ നിർമ്മിച്ചെടുക്കാൻ ഡോക്ടർമാർക്ക് 150 -ൽ പരം ചെറിയ ചെറിയ ടൈറ്റാനിയം ലോഹക്കഷ്ണങ്ങൾ ഉപയോഗിക്കേണ്ടി വന്നു. പൂർണ്ണമായും ഫോട്ടോ/വിഡിയോഗ്രാഫ് ചെയ്യപ്പെട്ടിട്ടുള്ള ആ പ്രക്രിയ ഇന്ന് ലോകമെമ്പാടുമുള്ള പ്ലാസ്റ്റിക് സർജറി ഇൻസ്റ്റിറ്റ്യൂട്ടുകളിലെ പാഠ്യപദ്ധതിയുടെ ഭാഗം തന്നെയാണ്. അപകടം നടന്ന ശേഷം ആ വണ്ടി കിടക്കുന്ന കിടപ്പു കണ്ടാൽ ആരും തന്നെ, ആ വാഹനത്തിനുള്ളിൽ നിന്ന് ഒരാൾ പോലും ജീവനോടെ പുറത്തു കടന്നിട്ടുണ്ടാകും എന്ന് പറയില്ല.\nആ അപകടത്തിലും തുടർന്നങ്ങോട്ടുള്ള ജീവിതത്തിലും തനിക്ക് നേരിടേണ്ടി വന്ന യാതനാനുഭവങ്ങൾ ട്രെവർ 'ബോഡി ഗാർഡ്‌സ് സ്റ്റോറി' എന്ന പേരിൽ ഒരുപുസ്തകമായി എഴുതിയിട്ടുണ്ട്.\nLast Updated 2, Sep 2020, 12:55 PM\nbody guard n\nകാറപകടത്തിൽ നിന്ന് രക്ഷപ്പെട്ട


അങ്ങകലെ ജലകണങ്ങളുള്ള ഒരു ഗ്രഹം കൂടി കണ്ടെത്തി; ജീവന്റെ അംശം തേടി ശാസ്ത്രജ്ഞർ - BIGNEWSLIVE | Latest Malayalam News\nഅങ്ങകലെ ജലകണങ്ങളുള്ള ഒരു ഗ്രഹം കൂടി കണ്ടെത്തി; ജീവന്റെ അംശം തേടി ശാസ്ത്രജ്ഞർ\nഏകദേശം 9.5 ലക്ഷം കോടി കിലോമീറ്റർ അകലെയാണ് ഈ ഗ്രഹം.\nവാഷിങ്ടൺ: ഉപരിതലത്തിൽ ജലമുണ്ടോ എന്ന് ഉറപ്പില്ലെങ്കിലും അന്തരീക്ഷത്തിൽ ജലബാഷ്പകണങ്ങളുമായി അങ്ങകലെയൊരു ഗ്രഹം ശാസ്ത്രജ്ഞർക്ക് മുന്നിൽ പ്രത്യക്ഷപ്പെട്ടിരിക്കുകയാണ്. ഒരു ചുവന്ന കുള്ളൻ നക്ഷത്രത്തെ ചുറ്റിക്കൊണ്ടിരിക്കുന്ന, ഭൂമിയോട് ഒട്ടേറെ സാദൃശ്യങ്ങളുള്ള കെ2-18ബി ഗ്രഹത്തെയാണ് കണ്ടെത്തിയിരിക്കുന്നത്. ഭൂമിയേക്കാൾ ഇരട്ടി വലിപ്പവും എട്ടിരട്ടി പിണ്ഡവുമുള്ളതാണ് ഈ ഗ്രഹം. കെ2-18ബിയുടെ ‘സൂര്യൻ’ നമ്മുടെ സൂര്യന്റെ പകുതിയിലേറെ ചെറുതുമാണ്.\nനാസയുടെ ഹബിൾ സ്‌പേസ് ടെലിസ്‌കോപ് ഒപ്പിയെടുത്ത കാഴ്ചകളാണ് ഈ ഗ്രഹത്തെ കുറിച്ച് കൂടുതൽ വിവരങ്ങൾ നൽകിയിരിക്കുന്നത്. ഭൂമിയിൽ നിന്ന് 110 പ്രകാശവർഷം (പ്രകാശം ഒരു വർഷം കൊണ്ടു സഞ്ചരിക്കുന്ന ദൂരം). ഏകദേശം 9.5 ലക്ഷം കോടി കിലോമീറ്റർ അകലെയാണ് ഈ ഗ്രഹം.\nഭൂമിയെപ്പോലെ വാസയോഗ്യമായിരിക്കാം ഈ ഗ്രഹം. ഒപ്പം നിലവിൽ ഈ ഗ്രഹത്തിൽ ജീവന്റെ സാന്നിധ്യം ഉണ്ടായിരിക്കാനും സാധ്യതയുണ്ട്. താപനിലയും ജീവന് അനുയോജ്യംമാണ്(10 ഡിഗ്രി). അന്തരീക്ഷത്തിൽ 0.01% നും 50%നും ഇടയിൽ ജലസാന്നിധ്യവുമുണ്ട്.\nജീവൻ നിലനിൽക്കാൻ ഏറ്റവുമധികം സാധ്യതയുള്ള ഗ്രഹമാണിതെന്നു ലണ്ടൻ യൂണിവേഴ്‌സിറ്റി കോളേജിലെ ശാസ്ത്രസംഘം നേച്ചർ അസ്‌ട്രോണമിയിൽ എഴുതിയ റിപ്പോർട്ടിൽ പറയുന്നു. പഞ്ഞിക്കെട്ടുപോലെ മേഘപടലങ്ങളും അകലെ തെളിഞ്ഞുമിന്നുന്ന ചുവന്ന സൂര്യനുമുള്ള കെ2-18ബി ഗ്രഹത്തിലെ കാഴ്ചകൾ മനോഹരമാണെങ്കിലും താമസയോഗ്യമാകാൻ സാധ്യത കുറവാണ്. ഉപരിതലത്തിൽ കാലുറപ്പിച്ചു നിൽക്കാൻ പോലുമാകില്ല. കാരണം, ഗുരുത്വാകർഷണശക്തി ഭൂമിയിലേതിനെക്കാൾ വളരെ കൂടുതലാണ്.\nTags: planetplanet K2-18bscienceworld\nസുപ്രധാന നിയമവുമായി ഈ രാജ്യത്തെ സംസ്ഥാനം\nഈ മഹാമാരിക്ക് ഒറ്റമൂലി ഇല്ല; വാക്‌സിന് കൊവിഡ് പ്രതിസന്ധി പരിഹരിക്കാനാകില്ല: യുഎൻ\nകൈക്കൂലി ആവശ്യപ്പെട്ടു, നല്‍കാന് പണമില്ല; തഹസീല്‍ദാറുടെ കാറില് പോത്തിനെ കെട്ടി കര്‍ഷകന്റെ പ്രതിഷേധം\n'ഞങ്ങള്‍ക്കൊരു കുഞ്ഞ് രാജകുമാരി പിറന്നു'; അമ്മയായ സന്തോഷം ആരാധകരുമായി പങ്കുവെച്ച് ശിവദ\nകാലാവധി നാളെ അവസാനിച്ചാലും മരടിലെ ഫ്‌ളാറ്റുകൾ ഒഴിപ്പിക്കില്ല; സർക്കാർ നിർദേശം പാലിക്കുമെന്ന് നഗരസഭ; ഇനി തീരുമാനം സർക്കാരിന്റേത്


മൂന്ന് പേർക്ക് ഇന്ന് എറണാകുളം ജില്ലയിൽ കൊവിഡ് സ്ഥിരീകരിച്ചു: രണ്ട് പേർ ഫ്രാൻസിൽ നിന്നും വന്നവർ\nഎറണാകുളം: എറണാകുളം ജില്ലയിൽ ഇന്ന് മൂന്ന് പേർക്ക് കൊവിഡ് സ്ഥിരീകരിച്ചു. ഇന്ന് പോസിറ്റീവ് ആയ 22 വയസ്സുള്ള, എറണാകുളം സ്വദേശിയായ യുവാവ്, 15 ന് ഫ്രാൻസിൽ നിന്നും ദില്ലി വരെയും, തുടർന്ന് മാർച്ച് 16 ന് വിമാനമാർഗം തന്നെ കൊച്ചിയിലേക്കും എത്തി. ആരോഗ്യ പ്രവർത്തകരുടെ നിർദ്ദേശത്തെത്തുടർന്ന് വീട്ടിൽ തന്നെ നിരീക്ഷണത്തിൽ കഴിയുകയായിരുന്നു. ഫ്രാൻസിൽ നിന്നും തിരികെ വന്ന രണ്ടു പേരും, ജില്ലയിൽ നേരത്തെ രോഗം സ്ഥിരീകരിച്ച വ്യക്തിയുമായി അടുത്തിടപഴകിയ ഒരാൾക്കുമാണ് ഇന്ന് രോഗം സ്ഥിരീകരിച്ചത്.\nഇദ്ദേഹത്തോടൊപ്പം ഒരേ ഫ്ളൈറ്റിൽ, ഫ്രാൻസിൽ നിന്നും തിരികെ വന്ന 23 വയസ്സുള്ള എറണാകുളം സ്വദേശിയായ യുവാവാണ് രോഗം സ്ഥിരീകരിച്ച രണ്ടാമത്തെയാൾ. മാനദണ്ഡ പ്രകാരമുള്ള നിരീക്ഷണത്തിൽ കഴിയവേ ചെറിയ പനിയും, ചെറിയ തൊണ്ട വേദനയും അനുഭവപ്പെട്ടതിനെ തുടർന്ന് മാർച്ച് 24 ന് മെഡിക്കൽ കോളേജിൽ എത്തിച്ച് സാമ്പിൾ പരിശോധനയ്ക്കയക്കുകയായിരുന്നു. മാർച്ച് 22 ന് കോവിഡ് സ്ഥിരീകരിച്ച 61 വയസ്സുകാരനുമായി അടുത്തിടപഴകിയ 37 വയസ്സുള്ള യുവാവാണ് ഇന്ന് രോഗം സ്ഥിരീകരിച്ച മൂന്നാമത്തെയാൾ. ഇന്ന് രോഗം സ്ഥിരീകരിച്ച വ്യക്തികളുമായി അടുത്തിടപഴകിയ എല്ലാവരുടെയും വിശദ വിവരങ്ങൾ ശേഖരിച്ചു വരികയാണെന്ന് ജില്ലാ ഭരണകൂടം വ്യക്തമാക്കി.


best trekking routes in himachal pradesh - Malayalam Nativeplanet\n» ഹിമാചലിലെ മഞ്ഞില് കുളിക്കാന് ഒന്‍പതു റൂട്ടുകള്\nഹിമാചലിലെ മഞ്ഞില് കുളിക്കാന് ഒന്‍പതു റൂട്ടുകള്\nUpdated: Wednesday, September 6, 2017, 16:08 [IST]\n8 hrs ago പരശുരാമന്റെ അവസാന ശിവക്ഷേത്രത്തെക്കുറിച്ച് കേട്ടിട്ടുണ്ടോ?!\n11 hrs ago ബാംഗ്ലൂരിലെ മോദി മസ്ജിന്‍റെ യഥാർഥ കഥ\n14 hrs ago പൊസാഡിഗുംപെയും കണ്വതീർഥയും....ഇതും കാസർകോഡ് തന്നെയാണ്\n2 days ago ഗോഥിക് ഗ്രാമഭംഗിയുമായി സോളാഗ്ര\nമീശപ്പുലിമലയില് മഞ്ഞുപെയ്യുന്നതു കണ്ടിട്ടുള്ളവര് ഒരുപാടുകാണും. കാരണം ദുല്‍ഖര് സല്‍മാന്റെ ആ ചോദ്യം ഏറ്റെടുത്ത് മീശപ്പുലിമലയും കൊളക്കുമലയും താണ്ടിയവര് അത്രയധികമുണ്ട് ചുറ്റിലും.\nഎന്നാല് മഞ്ഞിന്റെ നാട്ടില് പോയി മഞ്ഞില് കുളിച്ച് ട്രെക്കിങ് നടത്തിയവര് കുറവായിരിക്കും. ഹിമാചല് പ്രദേശിലെയും മറ്റു സ്ഥലങ്ങളിലെയും ട്രക്കിങ് റൂട്ടുകളിലൂടെയുള്ള പരിചയക്കുറവും കാലാവസ്ഥ സംബന്ധിയായ പ്രശ്‌നങ്ങളും ഉള്ളവര് ഇത്തരമൊരു സാഹസത്തിന് മുതിരില്ല എന്നതു തന്നെ. എന്നാല് കൃത്യമായ പ്ലാനിങ്ങോടെ മുന്നോട്ടു നീങ്ങിയാല് മഞ്ഞില് കുളിച്ച് ഹിമാലയന് താഴ്‌വരകളിലൂടെയൊരു കിടിലന് ട്രക്കിങ് നടത്താം.\nഹിമാചലിലെ പ്രശസ്തമായ കുറച്ച് ട്രക്കിങ് റൂട്ടുകള് പരിചയപ്പെടാം.\nഇന്ദ്രഹാര് പാസ് ട്രക്ക്\nകണ്ണെത്താ ദൂരത്ത് മഞ്ഞുമൂടിക്കിടക്കുന്ന മലനിരകളിലേക്ക് നടന്ന് കയറുന്നത് ആലോചിച്ച് നോക്കൂ. ഒന്‍പതു മുതല് പത്തു ദിവസം വരെ നീളുന്ന ഇന്ദ്രഹാര് പാസ് ട്രക്കിങ്ങിന്റെ യഥാര്‍ഥ ആവേശം ആകാശത്തെ മൂടുന്ന മരങ്ങളും കിനിഞ്ഞിറങ്ങുന്ന കോടമഞ്ഞും ഇല്ലത്ത വഴികളിലൂടെയുള്ള യാത്രയുമൊക്കെയാണ്. പാറക്കെട്ടുകളും കൊക്കകളും മലകളും താണ്ടി തിരിച്ചെത്തുന്ന യാത്ര ഒരു നിമിഷമെങ്കിലും നിങ്ങളെ ഭൂമിയിലെ സ്വര്‍ഗ്ഗത്തില് എത്തിച്ചിരിക്കും എന്നതില് സംശയമില്ല.\nമേയ് മുതല് സെപ്റ്റംബര് വരെയുള്ള മാസങ്ങളാണ് ഇന്ദ്രഹാര് പാസ് ട്രക്കിനു യോജിച്ചത്.\nപിന് പാര്‍വ്വതി ട്രക്ക്\nസ്പിതി വാലിയിലെ ട്രക്കിങ് റൂട്ടിനൊപ്പെ നില്‍ക്കുന്ന പിന് പാര്‍വ്വതി ട്രക്ക് 1884 ല് ആണ് പ്രചാരത്തില് വരുന്നത്. ട്രക്കിങ്ങില് തുടക്കാക്കാര് ഒരിക്കലും പരീക്ഷിക്കാന് പാടില്ലാത്ത റൂട്ടുകളില് ഒന്നാണിത്. ഇന്ത്യയിലെ കഠുപ്പമേറിയ ട്രെക്കിങ് റൂട്ടുകളില് ഒന്നായാണ് ഇത് അറിയപ്പെടുന്നത്. കുത്തനെയുള്ള ഇറക്കങ്ങളും വരണ്ട പര്‍വ്വതങ്ങളും മഞ്ഞു മൂടിയ മലനിരകളും നിറഞ്ഞ ഈ റൂട്ട് പൂര്‍ത്തിയാക്കാന് ചുരുങ്ങിയത് 11 ദിവസമാണ്. അതിനുള്ളില് നടന്നെത്തേണ്ടത് 100 കിലോമീറ്റര് ദൂരവും.\nകാംഗ്ര വാലി ട്രക്ക്\nഹിമാചലിലെ യഥാര്‍ഥ ട്രക്കിങ് എന്ന വിശേഷണമാണ് കാംഗ്ര വാലി ട്രക്കിനുള്ളത്. ഹിമാചലിന്റെ തനതായ കാഴ്ചകള് ആസ്വദിക്കാന് താല്പര്യമുള്ളവര്‍ക്കനുയോജ്യമാണിത്. ട്രക്കിങ്ങില് മുന്‍പരിചയം ഇല്ലാത്തവര്‍ക്ക് പരിചയം നേടാന് പറ്റിയൊരു റൂട്ടുകൂടിയാണിത്.\nതടാകങ്ങളും ക്ഷേത്രങ്ങളും ഗ്രാമങ്ങളും കണ്ടുകൊണ്ട് മുന്നേറുന്ന ഈ യാത്ര നല്ലൊരനുഭവമായിരിക്കും.\nഹിമാചല് എന്നു കേള്‍ക്കുമ്പോള് എന്താണോ മനസ്സിലെത്തുന്നത് അത് കാണണമെന്നുള്ളവര് ഉറപ്പായും ഖീര്‍ഗംഗ ട്രക്കിങിനു പോയിരിക്കണം. ഹിമാചലിന്റെ ഭംഗി അതേപോലെ തുറന്നിടുന്ന ഒരു ട്രക്കിങ്ങാണിത്. അമ്പരപ്പിക്കുന്ന പ്രകൃതി ഭംഗിയും ദൃശ്യങ്ങളും ഈ യാത്രയില് കൂട്ടായെത്തും എന്നതില് സംശയമില്ല.\nമലാനാ വില്ലേജ് ട്രക്കിങ്\nമലാനാ നദിയുടെ തീരത്തെ മനാലഗ്രാമത്തില് നിന്ന് ചന്ദ്രഖനി കുന്നുകളുടെ സൗന്ദര്യം ആസ്വദിക്കാന് അവസരം കിട്ടിയാലോ.. പൈതൃകം കൊണ്ടും പ്രകൃിത കൊണ്ടും അനുഗൃഹീതമായ ഇവിടം കഞ്ചാവിനു പേരുകേട്ടയിടം കൂടിയാണ്. മണാലി-ലേ ഹൈവേയ്ക്ക് സമാന്തരമാണ് ഈ റൂട്ട് എന്നും പറയാം.\nബാബാ പാസ് ട്രക്ക്\nഹിമാചലിന്റെ സ്വര്‍ഗ്ഗീയ സൗന്ദര്യം ആസ്വദിക്കേണ്ടവര് തിരഞ്ഞെടുക്കുന്ന ട്രക്കിങ് പാതയാണ് ബാബാ പാസ്. ബുദ്ധ ആശ്രമങ്ങളും പ്രകൃതി സൗന്ദര്യവും പൂക്കളും തടാകങ്ങളും നിറഞ്ഞ ഇവിടം ശാന്തമായ ഒരു സ്ഥലമാണ്.\nപൈന് മരങ്ങളും കാട്ടുചെറിയും ഗോള്‍ഡന് ഓക്കും നിറഞ്ഞു നില്‍ക്കുന്ന കാട്ടിലൂടെ ഒരു ട്രക്കിങ്. ഹിമാചലിന്റെ വന്യമായ ഭംഗി താല്പര്യമുള്ളവര്‍ക്ക് ചന്ദര്‍ഖാനി പാസ് റൂട്ട് തിരഞ്ഞെടുക്കാം. പ്രകൃതി സ്‌നേഹികള്‍ക്കും ട്രക്കിങില് ബാലപാഠം ആവശ്യമുള്ളവര്‍ക്കും ഈ റൂട്ട് സംശയമില്ലതെ തിരഞ്ഞെടുക്കാം.\nPC: Dimitrios Pischinas\nആറായിരം മീറ്റര് ഉയരത്തില് കയറി ലോകത്തെ കാല്‍ക്കീഴിലാക്കാന് താല്പര്യമുള്ളവര്‍ക്കുള്ളതാണ്\nകനാമോ പീക്ക് ട്രക്ക്. മണാലിയില് നിന്നും റോത്താങ് പാസ് വഴി ബാടലില് എത്തും. തുടര്‍ന്ന് ചന്ദ്രതാല് വഴിയാണ് ട്രക്ക് മുന്നേറുന്നത്. ആയാസമേറിയ ഒരു ട്രക്കിങായതിനാല് വേണ്ടത്ര മുന്‍കരുതലുകളില്ലാതെ പോകുന്നത് ആപത്താണ്.\nPC: travel d'globe\nകിനൗര് കൈലാഷ് ട്രക്ക്\nഹിന്ദുമത വിശ്വാസികളും ബുദ്ധ വിശ്വാസികളും ഒരുപോലെ പവിത്രമായി കരുതുന്ന ഇടമാണ് കിനൗര് കൈലാഷ്. ഹേമന്ദകാലത്ത് ശിവഭഗവാന്റെ വാസസ്ഥലമെന്ന് വിശ്വസിക്കപ്പെടുന്നതാണിവിടം. മുന്‍കാലങ്ങളില് 200 കിലോമീറ്ററോളം ദൂരമായിരുന്നു ട്രക്കിങ്ങിനുണ്ടായിരുന്നത്. ഇപ്പോള് അത് കുറച്ച നിലയിലാണ്. മെയ് മുതല് സെപ്റ്റംബര് വരെയുള്ള സമയമാണ് ഇവിടുത്തെ ട്രക്കിങ്ങിനനുയോജ്യം.\nജിസ്പാ...കണ്ടു തീർക്കുവാന് ബാക്കിയായ ഹിമാലയൻ ഗ്രാമം\nRead more about: himachal pradesh himalaya manali kullu valley lakes kashmir തടാകങ്ങൾ trekking


ആയുർവേദ ചികിത്സയ്ക്ക് പോയ ഷിബു ബേബി ജോൺ തോട്ടക്കാരനെ കണ്ടു ഞെട്ടി - Boolokam\nHome experience ആയുർവേദ ചികിത്സയ്ക്ക് പോയ ഷിബു ബേബി ജോൺ തോട്ടക്കാരനെ കണ്ടു ഞെട്ടി\nആയുർവേദ ചികിത്സയ്ക്ക് പോയ ഷിബു ബേബി ജോൺ തോട്ടക്കാരനെ കണ്ടു ഞെട്ടി\nRSP നേതാവ് ഷിബു ബേബി ജോൺ എഴുതുന്നു.\nകഴിഞ്ഞ 14 വർഷമായി കഴിവതും സ്ഥിരമായി ഞാൻ ആയുർവേദ ചികിൽസയ്ക്ക് വരുന്ന സ്ഥലമാണ് തൃശൂരിലെ മജ്ലീസ് ആയുർവേദ പാർക്ക്. വർഷങ്ങളായി വരുന്നതിനാൽ ഇവിടത്തെ എല്ലാ ജീവനക്കാരുമായി നല്ല സൗഹൃദമാണ് ഉള്ളത്.\nഇന്നലെ രാവിലെ ലൈറ്റ് എക്സർസൈസിൻ്റെ ഭാഗമായി നടക്കാനിറങ്ങിയപ്പോൾ ഒരു പുതിയ ജീവനക്കാരൻ ഇവിടത്തെ പൂന്തോട്ടത്തിൽ പണിയെടുക്കുന്നത് കണ്ടു. അദ്ദേഹത്തിൻ്റെ അടുത്തേക്ക് പോയി പരിചയപ്പെട്ടു. അത് ആരാണെന്നറിഞ്ഞ അമ്പരപ്പിൽ നിന്നും ഞാൻ ഇപ്പോഴും മോചിതനായിട്ടില്ല.\nഅദ്ദേഹത്തിൻ്റെ പേര് പ്രേം ദാസ്. 2017 ൽ ഗാനഗന്ധർവൻ ഡോ. കെ.ജെ യേശുദാസിന് ദേശീയ പുരസ്കാരം നേടിക്കൊടുത്ത പി.ടി കുഞ്ഞുമുഹമ്മദിൻ്റെ ‘വിശ്വാസപൂർവം മൻസൂർ’ എന്ന ചിത്രത്തിലെ ‘പോയ്മറഞ്ഞ കാലം’ എന്ന് തുടങ്ങുന്ന ഗാനത്തിൻ്റെ രചയിതാവാണ് പ്രേംദാസ്. മനസ്സിൽ ഒരുപാട് സ്വപ്നങ്ങളുണ്ടെങ്കിലും ജീവിത പ്രാരാബ്ദങ്ങൾ മൂലം ഇവിടെ തോട്ടക്കാരനായി ജോലി ചെയ്യേണ്ടി വരുന്ന ആ ജീവിതം ശരിക്കും കരളലിയിക്കുന്നതാണ്.\nഒരു ദേശീയ അവാർഡിന് കാരണമായ ഗാനം രചിച്ച പ്രതിഭാധനനായ വ്യക്തിയ്ക്ക് പോലും ഈ അവസ്ഥ ഉണ്ടാകുന്നുവെന്നത് സത്യത്തിൽ വേദനയുണ്ടാക്കുന്ന കാര്യമാണ്. ജീവനുള്ള ആ വരികൾക്ക് ജന്മം നൽകിയ കൈകളിൽ തൂലികയ്ക്ക് പകരം ഇന്ന് കത്രികയേന്തേണ്ടി വരുന്നത് നമ്മുടെ കൂടി പരാജയമാണ്. സാഹിത്യകാരും കലാകാരന്മാരുമൊക്കെ സമൂഹത്തിൻ്റെ സമ്പത്താണ്. അതാത് മേഖലയിൽ നിന്നും അവർ കൊഴിഞ്ഞുപോയാൽ ആ നഷ്ടം നമ്മുടേതാണെന്ന് നാം തിരിച്ചറിയണം.\nമാന്യമായൊരു തൊഴിൽ ചെയ്താണ് ജീവിക്കുന്നതെന്ന് പ്രേമിന് അഭിമാനിക്കാം. എന്നാൽ നമ്മൾ മലയാളികൾക്ക് നഷ്ടപ്പെട്ടത് എത്രയോ മികച്ച ഗാനങ്ങളായിരിക്കും. പ്രതിഭയുടെ നിറവുള്ള ആ വിരലുകൾ വീണ്ടും പേനയേന്തുന്ന നാളുകൾക്കായി കാത്തിരിക്കുന്നു.\nsong – Poyi Maranja Kalam (Poi Maranja Kaalam)\nMusic Video Music Director – Ramesh Narayan\nLyrics – Premdas Guruvayoor\nSinger – K.J.Yesudas\nK. J. Yesudas won the National Film Award for the Best Singer (male) for this song.\npoymaranja kalam song\nPrevious articleചിത്രീകരണ സമയത്തു വലിയ പ്രതീക്ഷയൊന്നും തരാത്ത ചില ചിത്രങ്ങൾ നമ്മെ ഞെട്ടിക്കും\nNext articleപലർക്കും അവൾ മാദകനടി, എനിക്കവൾ മകൾ\nകൊതുകുതിരിയും ഡൈയും തമ്മിൽ എന്താ ബന്ധമെന്ന് സംശയം തോന്നിയേക്കാം\nഐസിസ് ഭീകരവാദികൾക്കിടയിലൂടെ ഒരു മലയാളി ട്രക്ക് ഡ്രൈവറുടെ യാത്ര, യാത്രാനുഭവം വിവരിക്കുന്നു\nതെരുവിലേക്കിറങ്ങുമ്പോൾ ഞാൻ സ്വയം ചോദിച്ചു, മനുഷ്യന്റെ ചോരയുടെ യഥാർത്ഥ വില എന്താണ്?


നവരാത്രി വ്രതം ആചരിക്കേണ്ടതെങ്ങനെ? - Tatwamayi TV\nby SURYA Rajiv September 27, 2019 September 27, 2019 0360\nനവമീ തിഥി പര്യന്തം\nതപഃ പൂജാ, ജപാദികം\nഏകാഹാരം വ്രതീ കുര്യാത്,\nകേരളത്തില് കന്നി മാസത്തിലെ വെളുത്ത പക്ഷ പ്രഥമ ദിവസം മുതല് ഒമ്പത് ദിവസങ്ങളിലാ യിട്ടാണ് നവരാത്രി വ്രതം അനുഷ്ടിക്കുന്നത്. ഉത്തര ഭാരതത്തില് മേടമാസ പ്രഥമ മുതല് ശ്രീരാമനവമി വരെയുള്ള നവരാത്രിയും പ്രധാനമാണ്. നവരാത്രിയില് ദുര്‍ഗാ പൂജയും കന്യാപൂജയും (കുമാരീ പൂജ) നടത്തുന്നു. രണ്ടു മുതല് പത്തു വയസ്സ് വരെയുള്ള ബാലികമാരെ ദിവസക്രമത്തില് ദേവിയായി സങ്കല്‍പ്പിച്ച് പൂജിക്കുന്നു. രണ്ടു വയസ്സുള്ള കന്യയെ ആദ്യ ദിനം കുമാരി എന്ന സങ്കല്‍പ്പത്തില് പൂജിക്കുന്നു. തുടര്‍ന്ന് ത്രിമൂര്‍ത്തി, കല്യാണി, രോഹിണി, കാളിക, ചണ്ടിക, ശാംഭവി, ദുര്‍ഗ, സുഭദ്ര എന്ന ക്രമത്തില് മൂപ്പുമുറ അനുസരിച്ച് ബാലികമാരെ ദേവിയായി സങ്കല്‍പ്പിച്ച് ആരാധിക്കണം.\nനവരാത്രിയില് അമാവാസി മുതല് വ്രതം ആരംഭിക്കണം. വ്രത ദിവസങ്ങളില് ബ്രാഹ്മ മുഹൂര്‍ത്ത ത്തില് ഉറക്കമുണര്‍ന്നു കുളിച്ച് ശുദ്ധ ശുഭ്ര വസ്ത്രം ധരിച്ച് ദേവീക്ഷേത്ര ദര്‍ശനനം നടത്തുകയോ ദേവീ കീര്‍ത്തനങ്ങള് പാരായണം ചെയ്യുകയോ ചെയ്ത ശേഷം മാത്രമേ ജലപാനം പാടുള്ളൂ. വ്രതാനുഷ്ഠാന വേളയില് അരിയാഹാരം ഒരു നേരം മാത്രമാക്കി ചുരുക്കണം. ഒരുനേരം പാല്, ഫലവര്‍ഗങ്ങള് എന്നിവ മാത്രം മറ്റു നേരങ്ങളില് കഴിക്കാവുന്നതാണ്. മത്സ്യ മാംസാദികളും ലഹരി വസ്തുക്കളും നിര്‍ബന്ധമായും വര്‍ജിക്കണം. വാക്കും ശരീരവും മനസ്സും പ്രവൃത്തിയും ശുദ്ധമായിരിക്കണം. ബ്രഹ്മചര്യം നിര്‍ബന്ധമാണ്. എല്ലാദിവസവും ക്ഷേത്രദര്‍ശനം നടത്താന് ആകുമെങ്കില് വളരെ ഉത്തമമാണ്. എല്ലാ കര്‍മങ്ങളും ദേവീ സ്മരണയോടെ ആകണം.\nഒമ്പത് ദിവസങ്ങളിലായി ഒമ്പത് വ്യത്യസ്ത ഭാവങ്ങളില് ആണ് ദേവിയെ ആരാധിക്കേണ്ടത്. ആദ്യത്തെ മൂന്നു ദിവസം പാര്‍വതിയായും അടുത്ത മൂന്നു ദിവസം ലക്ഷ്മി ആയും അവസാന മൂന്നു ദിവസം സരസ്വതിയായും ആരാധിക്കുന്നു. കേരളത്തില് ഒടുവിലത്തെ മൂന്നു ദിവസമാണ് ഏറ്റവും പ്രാധാനം. കൂടുതല് ആളുകളും അഷ്ടമി, നവമി, ദശമി എന്നീ മൂന്നു ദിവസങ്ങളില് മാത്രം വ്രതമനുഷ്ഠിക്കുകയും ചെയ്യാറുണ്ട്. അഷ്ടമി ദിവസമാണ് പൂജ വയ്ക്കേണ്ടത്. നവമിയില് അധ്യയനം നിഷിദ്ധമാണ്. വിജയദശമി ദിവസം വിദ്യാരംഭദിനമാണ്. ഒന്‍പതു ദിവസങ്ങള് തുടര്‍ച്ചയായി വ്രതമനുഷ്ഠിക്കാന് കഴിയാത്തവര്‍ക്ക് അവസാന മൂന്നു ദിവസം മാത്രമായും വ്രതം അനുഷ്ടിക്കാം.ദേവീ മാഹാത്മ്യം, ലളിതാ സഹസ്രനാമം,ലളിതാ ത്രിശതീ സ്തോത്രം,സൌന്ദര്യ ലഹരി മുതലായവാ പാരായണം ചെയ്യുന്നത് വളരെ ഉത്തമമാണ്.\nഎല്ലാ വ്രത ദിവസങ്ങളിലും ദുര്‍ഗാ ഭഗവതിയുടെ ഈ ധ്യാന ശ്ലോകം ഭക്തിപൂര്‍വ്വം ജപിക്കാം. സര്‍വ ദുഖങ്ങളും ദേവി അകറ്റും. സര്‍വാഭീഷ്ടങ്ങളും ദേവി നടത്തും.\nദുര്‍ഗാം ധ്യായതു ദുര്‍ഗതി പ്രശമനിം ദൂര്‍വാദള ശ്യാമളാം\nചന്ദ്രാര്‍ധോജ്വല ശേഖരാം ത്രിനയനാം അപീത വാസോവസം\nചക്രം ശംഘ ധനുശ്ച ധതതിം കോദണ്ഡ ബാണാംശയോര്\nമുദ്രേവാ അഭയകാമദേ സകടിബന്ധാഭീഷ്ടദാം വാനയോ:\nആയുസ്സ്, ദാരിദ്ര്യശമനം, വിദ്യാഗുണം, ആഗ്രഹസാധ്യം, ശത്രുദോഷ നിവാരണം, ധനലാഭം, കുടുംബൈശ്വര്യം തുടങ്ങിയവയാണ് നവരാത്രി വ്രതത്തിന്റെയും പൂജയുടെയും ഫല ശ്രുതി.\nദേവിയെ ഓരോ ദിവസവും ഓരോ രൂപത്തില് സങ്കല്‍പ്പിച്ച് ആരാധിക്കുന്നു. ഓരോ ദിവസവും ദേവിയെ ഓരോ വ്യത്യസ്ത മന്ത്രം കൊണ്ട് ആരാധിക്കുന്നു. നവരാത്രി വ്രതം ഒന്നാം ദിവസം\nനവരാത്രിയുടെ ഒന്നാം ദിവസം ബാലസ്വരൂപണീ ഭാവ ത്തില്, ശൈലപുത്രി യായി പാര്‍വ്വതിദേവിയെ സങ്കല്‍പ്പിച്ച് ആരാധിക്കുകയാണ് ചെയ്യേണ്ടത്. പൂര്‍വ്വജന്മത്തിലെ സതീദേവിയെപ്പോലെ ദേവി ഈ ജന്മത്തിലും പരമശിവന്റെ അര്‍ദ്ധാംഗിനിയാണ്. വൃഷഭസ്ഥിതയായി ത്രിശൂലവും താമരപ്പൂവും ധരിച്ച് മരുവുന്നു. നന്തിയാണ് ദേവിയുടെ വാഹനം. സതി, ഭവാനി, പാർവതി, ഹൈമവതി എന്നീ നാമങ്ങളും ശൈലപുത്രിക്കുണ്ട്. ദേവിയുടെ ഈ രൂപം മനസ്സില് സ്മരിച്ചുകൊണ്ട് നവരാത്രിയുടെ ഒന്നാം ദിവസത്തില് ദേവീ പൂജയ്ക്ക് ജപിക്കേണ്ട മന്ത്രം\nഈ മന്ത്രം ഭക്തിപൂര്‍വ്വം ശൈലപുത്രിയായ ദേവിയെ സങ്കല്‍പ്പിച്ചു ജപിക്കുക. സര്‍വ അഭീഷ്ടങ്ങളും സാധിക്കും. നവരാത്രിയുടെ രണ്ടാം ദിവസം\nനവരാത്രിയുടെ രണ്ടാം ദിവസത്തില് ബ്രഹ്മചാരിണി സങ്കല്‍പ്പത്തില് പൂജിക്കുന്നു. ബ്രഹ്മശബ്ദത്തിന് തപസ്സ് എന്നും അര്‍ത്ഥമുണ്ട്. ശിവന്റെ പത്നിയായ് തീരുവാൻ നാരദമുനിയുടെ നിർദ്ദേശപ്രകാരം കഠിനതപസ്സ് അനുഷ്ഠിച്ചതിനാൽ ദേവിയ്ക്ക് ബ്രഹ്മചാരിണി എന്ന നാമം ലഭിച്ചു.\nകയ്യിൽ ജപമാലയും കമണ്ഡലുവും ഏന്തി തപസ്സു ചെയ്യുന്ന രൂപത്തിലുള്ള ദുർഗ്ഗയാണ് ബ്രഹ്മചാരിണീ. ഇലഭക്ഷണം പോലും ത്യജിച്ചു കൊണ്ടാണ് തപസ്സ് ചെയ്യുന്നതെന്നാണ് വിശ്വാസം. അതു കൊണ്ട് ദേവിക്ക് അപര്‍ണ്ണ എന്ന പേരുണ്ടായി. രണ്ടാം രാത്രി ബ്രഹ്മചാരിണിയുടെ ആരാധനയ്ക്കായ് നീക്കി\nനവരാത്രിയുടെ രണ്ടാം ദിവസത്തില് ദേവീ പൂജയ്ക്ക് ജപിക്കേണ്ട മന്ത്രം\n“ദധാനാ കരപദ്മാഭ്യാമക്ഷമാലാ കമണ്ഡലൂ\nദേവീ പ്രസീദതു മയി ബ്രഹ്മചാരിണ്യനുത്തമാ:”\nഈ മന്ത്രം ഭക്തിപൂര്‍വ്വം ബ്രഹ്മചാരിണീരൂപിയായ ദേവിയെ\nസങ്കല്‍പ്പിച്ചു ജപിക്കുക. സര്‍വ ഐശ്വര്യങ്ങളും സാധിക്കുകയും മന:ശാന്തി ലഭിക്കുകയും ചെയ്യും. നവരാത്രിയുടെ മൂന്നാം ദിവസം\nനവരാത്രിയുടെ മൂന്നാം ദിനത്തില് ആരാധിക്കേണ്ട ദേവീ ഭാവം ചന്ദ്രഘണ്ഡ എന്ന് അറിയപ്പെടുന്നു. ദേവിയുടെ തിരുനെറ്റിയില് അര്‍ദ്ധചന്ദ്രരൂപത്തില് ഒരു മണിയുണ്ട്. ആ മണിയാണ് ചന്ദ്രഘണ്ഡ രൂപിണിയായ ദേവീ സങ്കല്‍പ്പത്തിനാധാരം. സ്വര്‍ണ്ണവര്‍ണ്ണമുള്ള ശരീരവും പത്തു കൈകളുമുണ്ട്. എല്ലാകൈകളിലും ദിവ്യായുധങ്ങള് ധരിച്ചിരിക്കുന്നു. സിംഹവാഹനസ്ഥയായ ദേവിയുടെ മണിനാദം കേട്ടാല് തന്നെ ദുഷ്ടന്മാര്‍ക്ക് ഭയവും ശിഷ്ടജനങ്ങള്‍ക്ക് ശാന്തിയും ലഭിക്കും.\nയുദ്ധ സന്നദ്ധയായി നില്‍ക്കുന്ന ദേവീഭാവമാണ് മൂന്നാം നവരാത്രിയിലേത്. ഈ രൂപത്തില് ദേവിയെ ഭജിക്കുന്നവര്‍ക്ക് ശത്രു വിജയം, കാര്യ സിദ്ധി, ഐശ്വര്യം എന്നിവ കരഗതമാകുന്നതാണ്.\n“പിണ്ഡജ പ്രവരാരൂഢാ ചന്ദകോപാസ്ത്രകൈര്യുതാ\nപ്രസാദം തനുതേ മഹ്യം ചന്ദ്രഘണ്ടേതി വിശ്രുതാ”\nഎന്ന മന്ത്രം കൊണ്ടാണ് ഈ ദിവസം ദേവീ ഉപാസന ചെയ്യേണ്ടത്.\nനവരാത്രി മൂന്നാം ദിവസത്തില് കന്യാപൂജയ്ക്കായി ദേവിയെ കല്യാണിയായി ആരാധിക്കണം.കല്യാണീആരാധനയ്ക്കായി ഈ മന്ത്രം ഉപയോഗിക്കാം.\nകാരുണ്യ ഹൃദയാം ശിവാം\nകല്ല്യാണ ജനനീ നിത്യാം\nനവരാത്രി വ്രതം നാലാം ദിവസം\nനവദുര്‍ഗാ ആരാധനാ പദ്ധതി അനുസരിച്ച് നവരാത്രിയുടെ നാലാമത്തെ ദിവസത്തില് ആരാധിക്കേണ്ട ദേവീ സ്വരൂപം ‘കൂഷ്മാണ്ഡ’ എന്ന പേരില് അറിയപ്പെടുന്നു. പ്രപഞ്ച ഉത്ഭവത്തിന്റെ ആദിസ്വരൂപവും കാരണ ശക്തിയും ദേവിയാണല്ലോ. ആ സൃഷ്ടിക്ക് മുമ്പ് ദേവിയില്‍നിന്നും ഉദ്ഭവിച്ചതായ ദിവ്യമായ പ്രകാശം സര്‍വ്വ ലോകങ്ങളിലും വ്യാപിച്ചു. പിന്നീട് ആ പ്രകാശം സര്‍വ്വ ചരാചരങ്ങളിലും പ്രവേശിച്ച് ശോഭിച്ച് തിളങ്ങി. മഹാ തേജസ്വിനിയായ ദേവിക്ക് അഷ്ടഭുജങ്ങളുണ്ട്. കമണ്ഡലു, ധനുസ്സ്, ബാണം, പുഷ്പം, അമൃതകലശം, ചക്രം, ഗദ, ജപമാല എന്നിവ ധരിച്ച് സിംഹവാഹിനിയായി ദേവി പരിലസിക്കുന്നു.\nനാലാം ദിവസം ദേവീ ഉപസനയ്ക്കായി ഉപയോഗിക്കേണ്ട മന്ത്രം\n“സുരാസമ്പൂര്‍ണ കലശം രുധിരാപ്ലുതമേവ ച\nദധാനാ ഹസ്തപദ്മാഭ്യാം കൂഷ്മാണ്ഡാ ശുഭദാസ്തു മേ”\nനവരാത്രി നാലാം ദിവസം കന്യാപൂജയ്ക്കായി ദേവിയെ രോഹിണിയായി ആരാധിക്കണം.\nരോഹിണീ ആരാധനയ്ക്കായി ഈ മന്ത്രം ഉപയോഗിക്കാം.\nനവരാത്രി വ്രതം അഞ്ചാം ദിവസം\nനവദുര്‍ഗാ ആരാധനാ പദ്ധതി അനുസരിച്ച് നവരാത്രി വൃതാനുഷ്ടാനത്തിന്റെ അഞ്ചാം ദിവസത്തില് ദേവിയെ അഞ്ചാമത്തെ ഭാവമായ സ്കന്ദമാതാവാ യാണ് സങ്കല്‍പ്പപൂജ ചെയ്യേണ്ടത് .\nജഗത് മാതാവായ ദേവിയുടെ മടിത്തട്ടില് പുത്രന് സുബ്രഹ്മണ്യന് സാന്നിദ്ധ്യമരുളുന്നു.\nസ്കന്ദമാതാവായ പരാശക്തിയുടെ സങ്കല്പം ചതുര്‍ഭുജയാണ്.\nരണ്ടു കൈകളിലും താമരപ്പൂവും താഴത്തെ ഒരു കൈ പുത്രനെ വാത്സല്യപൂര്‍വ്വം തഴുകുന്ന തരത്തിലും, മറ്റേ കൈയില് വരദമുദ്രയും ധരിച്ചിരിക്കുന്നു. സത്യത്തില് സ്കന്ദമാതാവിനെ ആരാധിക്കുന്നതിലൂടെ സ്കന്ദനെ പൂജിക്കുന്ന ഫലം കൂടി ലഭിക്കുന്നു. സുബ്രഹ്മണ്യപ്രീതിക്കും സ്കന്ദമാതാരാധന ഫലപ്രദമാകുന്നു.\nഅഞ്ചാം ദിവസം ദേവീ ഉപാസനയ്ക്ക് ഉപയോഗിക്കേണ്ട മന്ത്രം\n“സിംഹാസനഗതാ നിത്യം പദ്മാശ്രിതകരദ്വയാ\nശുഭദാസ്തു സദാ ദേവീ സ്കന്ദമാതാ യശസ്വിനീ “\nഎന്നതാണ്. ഈ മന്ത്രം കൊണ്ട് ദേവീ ഉപാസന നടത്തുന്നവര് ദേവിയുടെയും ശ്രീ മുരുകന്റെയും അനുഗ്രഹത്തിന് പാത്രീഭൂതരാകും എന്നതില് തര്‍ക്കമില്ല.\nനവരാത്രി അഞ്ചാം ദിവസത്തില് കന്യാപൂജയ്ക്കായി ദേവിയെ കാളികയായി ആരാധിക്കണം.\nകാളികാ ആരാധനയ്ക്കായി ഈ മന്ത്രം ഉപയോഗിക്കാം.\n“കാമചാരീം ശുഭാം കാന്താം\nകാല ചക്ര സ്വരൂപിണീം\nനവരാത്രി വ്രതം ആറാം ദിവസം\nനവരാത്രിയുടെ ആറാമത്തെ ദിവസത്തില് ദേവിയെ ആരാധിക്കേണ്ട സ്വരൂപം ‘കാത്യായനി’ യുടെതാണ്. കാത്യായന മഹര്‍ഷി ദേവിയെ തപസ്സുചെയ്ത് ദേവി തന്‍റെ ഗൃഹത്തില് പിറക്കണമെന്നു പ്രാര്‍ഥിച്ചു. ദേവി മഹര്‍ഷിയുടെ ആഗ്രഹം സ്വീകരിച്ച് മഹര്‍ഷിയുടെ ഗൃഹത്തില് അവതാരം ചെയ്തു. അതിനുശേഷം മഹിഷാസുരനെ വധിച്ച് ദേവന്മാര്‍ക്ക് ആശ്വാസമരുളിയെന്നാണ് പുരാണങ്ങള് ഉദ്ഘോഷിക്കുന്നത് .\nചതുര്‍ഭുജയായ ദേവി പുഷ്പവും വാളും അഭയമുദ്രകളും ധരിച്ച് സിഹവാഹിനിയായി സര്‍വ്വര്‍ക്കും അനുഗ്രഹാശിസ്സുകളേകി മരുവുന്നു.\nആറാം ദിവസം ദേവീ ഉപസനയ്ക്കായി ഉപയോഗിക്കേണ്ട മന്ത്രം\nകാത്യായനീ ശുഭം ദദ്യാ ദേവീ ദാനവഘാതിനീ\nനവരാത്രി ആറാം ദിവസത്തില് കന്യാപൂജയ്ക്കായി ദേവിയെ ചണ്ഡികയായി ആരാധിക്കണം.\nചണ്ഡികാ ആരാധനയ്ക്കായി ഈ മന്ത്രം ഉപയോഗിക്കാം.\nചണ്ഡ മുണ്ഡ പ്രഭംജനീം\nപൂജയാമി സദാ ദേവീം\nനവരാത്രി വ്രതം ഏഴാം ദിവസം\nനവദുര്‍ഗാഭാവങ്ങളില് ഈ രൂപമാണ് ഏറ്റവും ഭയാനകം. ദേവി ശക്തിരൂപം പൂണ്ട് കാളരാത്രിയായി ശോഭിക്കുന്നു. ദേവിയുടെ ഈ രൂപം ശരീരത്തിലേക്ക് പ്രതിഫലിക്കുമ്പോള് മനുഷ്യന് ഭയത്തിന്റെ പിടിയില് നിന്ന് രക്ഷപ്പെടുമെന്നാണ് വിശ്വാസം. ദേവിയുടെ ഭയാനകരൂപം മനോ ദൌര്‍ബല്യം പരിഹരിച്ച് മനുഷ്യനെ കര്‍മ്മനിരതനാക്കാന് വഴി തെളിയിക്കുന്നു. കറുത്ത നിറവും ചിന്നി ചിതറിയ മുടിയും തൃക്കണ്ണുകളില് നിന്നു പ്രവഹിക്കുന്ന അഗ്നിയും ആരെയും ഭയപ്പെടുത്തും. ബ്രഹ്മാണ്ഡത്തെ ഭസ്മമാക്കാന് പോലും ആ ജ്വാലകള്‍ക്ക് ശക്തിയുണ്ട്. കഴുതയാണ് വാഹനം. വരദമുദ്രയും അഭയമുദ്രയും വാളും മറ്റും ധരിച്ച് ചതുര്‍ഭുജയായി ‘ശുഭങ്കരി’ എന്ന പേരില് അറിയപ്പെടുന്നു.\nഏഴാം ദിവസം ദേവീ ഉപസനയ്ക്കായി ഉപയോഗിക്കേണ്ട മന്ത്രം\n“ഏകവേണീ ജപാകര്‍ണപൂര നഗ്നാ ഖരാസ്ഥിതാ\nലംബോഷ്ടീ കര്‍ണികാകര്‍ണീ തൈലാഭ്യക്തശരീരിണീ\nവര്ധനമൂര്‍ധ്വജാ കൃഷ്ണാ കാളരാത്രിര്‍ഭയംകരീ”\nനവരാത്രി ഏഴാം ദിവസത്തില് കന്യാപൂജയ്ക്കായി ദേവിയെ ശാംഭവിയായി ആരാധിക്കണം.\nശാംഭവീ ആരാധനയ്ക്കായി ഈ മന്ത്രം ഉപയോഗിക്കാം.\nസര്‍വ്വ ഭൂതാത്മികാം ലക്ഷ്മീം\nനവരാത്രി എട്ടാം ദിവസം\nനവരാത്രി വ്രതത്തിന്റെ എട്ടാമത്തെ ദിനത്തിലെ ദേവീ ഭാവം ‘മഹാഗൗരി’ യാണ്. ദേവി ശാന്തസ്വരൂപിണിയും ശുഭ്രവര്‍ണ സ്വരൂപിണിയുമാണ്. പരമശിവനെ ആഗ്രഹിച്ച് കഠിനതപസ്സു ചെയ്ത് ദേവിയുടെ ശരീരം കറുത്തു. സൗന്ദര്യം നശിച്ചു. പക്ഷേ, അത് കണ്ടുനില്‍ക്കാന് ശിവന് കഴിഞ്ഞില്ല. ദേവന് പ്രത്യക്ഷപ്പെട്ട് ദേവിയെ ഗംഗാസ്നാനം കഴിപ്പിച്ച് ശുഭ്രവര്‍ണയാക്കി തീര്‍ത്തു. ദേവിയുടെ വസ്ത്രങ്ങളും ആഭരണങ്ങളും വെളുത്തതായിരുന്നു. വെള്ളക്കാളയുടെ പുറത്ത് കയറി ദേവി സര്‍വ്വര്‍ക്കും ദര്‍ശനം നല്‍കി. ചതുര്‍ഭുജങ്ങളില് ത്രിശൂലം, അഭയമുദ്ര, ഡമരു, വരദമുദ്ര എന്നിവ ധരിച്ച് ഭക്തന്മാര്‍ക്ക് ദര്‍ശനപുണ്യം നല്‍കി പരിലസിച്ചു.\nഎട്ടാം ദിവസത്തില് ദേവീ ഉപാസനയ്ക്കുള്ള മന്ത്രം\n“ശ്വേതേ വൃഷേ സമാരൂഢാ ശ്വേതാംബരധരാ ശുചിഃ\nമഹാഗൗരീ ശുഭം ദദ്യാന്മഹാദേവപ്രമോദദാ”\nനവരാത്രി എട്ടാം ദിവസം കന്യാപൂജയ്ക്കായി ദേവിയെ ദുര്‍ഗയായി ആരാധിക്കണം.\nദുര്‍ഗാ ആരാധനയ്ക്കായി ഈ മന്ത്രം ഉപയോഗിക്കാം.\nദുര്‍ഗ്ഗേമേ ദുസ്തരേ കാര്യേ\nഭവ ദു:ഖ വിനാശിനീം\nപുജ്യയാമീ സദാ ഭക്ത്യാ\nനവരാത്രിയുടെ ഒന്‍പതാം ദിവസം ആരാധിക്കേണ്ടത് സിദ്ധിധാത്രീ രൂപമാണ്. അന്ന് ദേവി സര്‍വ്വാഭീഷ്ട സിദ്ധികളോടെ എല്ലാവര്‍ക്കും ദര്‍ശനം നല്‍കുന്നു. അണിമ, മഹിമ, ഗരിമ, ലഘിമ, പ്രാപ്തി, പ്രാകാവ്യം, ഈശിത്വം, വശിത്വം എന്നീ അഷ്ടസിദ്ധികള് ഈ സങ്കല്‍പ്പത്തിലൂടെ ആരാധിച്ചാല് കൈവരുമെന്നാണ് വിശ്വാസം. പങ്കജ സംഭവനാദി തൃണാന്തം സര്‍വ ചരാചരങ്ങള്‍ക്കും സിദ്ധികള് നല്‍കുന്നത് ദേവിയാണ്. ചതുര്‍ഭുജങ്ങളില് ഗദാ ചക്രങ്ങളും ശംഖും താമരയും ധരിച്ച് ദേവി സര്‍വാഭീഷ്ട വരദായിനിയായി ദേവി പരിലസിക്കുന്നു.\nമഹാ നവമിയില് സിദ്ധിദാത്രിയായി ദേവിയെ ഉപാസിക്കേണ്ട സ്തോത്ര ഭാഗം\nസേവ്യമാനാ സദാ ഭൂയാത് സിദ്ധിദാ സിദ്ധിദായിനീ “\nഎന്ന സ്തുതിയാല് ദേവ്യുപാസന ചെയ്യുന്നവര്‍ക്ക് സകല അഭീഷ്ടങ്ങളും കരഗതമാകുന്നതാണ്.\nനവരാത്രി ഒന്‍പതാം ദിവസം കന്യാപൂജയ്ക്കായി ദേവിയെ സുഭദ്രയായി ആരാധിക്കണം.\nസുഭദ്രാ ആരാധനയ്ക്കായി ഈ മന്ത്രം ഉപയോഗിക്കാം.\nസുന്ദരീം സ്വര്‍ണ്ണ വര്‍ണ്ണാഭാം\nസുഖ സൌഭാഗ്യ ദായിനീം\nസുഭദ്ര ജനനീം ദേവീം\nആശാന്റെ ദുരവസ്ഥയും മനുഷ്യന്റെ ദുർഘടാവസ്ഥയും\nസൂര്യഗ്രഹണത്തിന് ഈ ക്ഷേത്രം മാത്രം നടതുറക്കും\nSURYA Rajiv December 25, 2019 December 25, 2019


ഹിന്ദുക്കള്‍ക്ക് നേരെയുള്ള അക്രമങ്ങളെ അപലപിച്ച് ഇന്ത്യ; വിഷയത്തില് ബംഗ്ലാദേശ് സര്‍ക്കാരുമായി ചര്‍ച്ചകള് പുരോഗമിക്കുന്നുണ്ടെന്നും വിദേശകാര്യ മന്ത്രാലയം വക്താവ് അരിന്ദം ബാഗ്ചി - NBTV Live\nHome Indian Politics ഹിന്ദുക്കള്‍ക്ക് നേരെയുള്ള അക്രമങ്ങളെ അപലപിച്ച് ഇന്ത്യ; വിഷയത്തില് ബംഗ്ലാദേശ് സര്‍ക്കാരുമായി ചര്‍ച്ചകള് പുരോഗമിക്കുന്നുണ്ടെന്നും വിദേശകാര്യ മന്ത്രാലയം...\nഹിന്ദുക്കള്‍ക്ക് നേരെയുള്ള അക്രമങ്ങളെ അപലപിച്ച് ഇന്ത്യ; വിഷയത്തില് ബംഗ്ലാദേശ് സര്‍ക്കാരുമായി ചര്‍ച്ചകള് പുരോഗമിക്കുന്നുണ്ടെന്നും വിദേശകാര്യ മന്ത്രാലയം വക്താവ് അരിന്ദം ബാഗ്ചി\nCLOSE CONTACT WITH BANGALDESH SARKKAR ; ARINDAM BAGCHI\nOctober 15 2021 1:24 pm\nബംഗ്ലാദേശില് ദുര്‍ഗാ പൂജാ പന്തലുകള്‍ക്കും ഹിന്ദുക്കള്‍ക്കും നേരെ നടക്കുന്ന അതിക്രമങ്ങളെ ശക്തമായി അപലപിച്ച് ഇന്ത്യ. വിഷയത്തില് ബംഗ്ലാദേശ് സര്‍ക്കാരുമായി ചര്‍ച്ചകള് പുരോഗമിക്കുന്നുണ്ടെന്നും വിദേശകാര്യ മന്ത്രാലയം വക്താവ് അരിന്ദം ബാഗ്ചി പറഞ്ഞു. കൊമില്ല നഗരത്തിലെ നനുവര് ദിഗി തടാകക്കരിയിലുള്ള ദുര്‍ഗാ പൂജാ പന്തലുകള്‍ക്ക് നേരെയാണ് ആദ്യം ആക്രമണം ഉണ്ടായത്. ഖുറാനെ അപമാനിച്ചുവെന്ന് ആരോപിച്ചായിരുന്നു ദുര്‍ഗാ പൂജാ പന്തലുകള്‍ക്കും, ക്ഷേത്രങ്ങള്‍ക്കും, വിഗ്രഹങ്ങള്‍ക്കും നേരെ ഇസ്ലാമിക തീവ്രവാദികള് ആക്രമണം അഴിച്ച് വിട്ടത്.ബംഗ്ലാദേശിലെ മത-സാമൂദായിക ഐക്യത്തെ തകര്‍ക്കുന്ന സംഭവങ്ങളാണ് ഇപ്പോള് അവിടെ നടക്കുന്നതെന്ന് അരിന്ദം ബാഗ്ചി പറഞ്ഞു. കുറ്റക്കാര്‍ക്കെതിരെ ശക്തമായ നടപടി സ്വീകരിക്കണം.\nബംഗ്ലാദേശ് സര്‍ക്കാര് ഉചിതമായ നടപടി സ്വീകരിക്കുമെന്നാണ് അറിയിച്ചിരിക്കുന്നത്. രാജ്യത്തെ നിയമവും നിയമസംവിധാനങ്ങളും ശക്തമായി ഇതിനോട് പ്രതികരിക്കും. ധാക്ക ഹൈക്കമ്മീഷനും, ബംഗ്ലാദേശിലെ ഇന്ത്യന് കോണ്‍സുലേറ്റും അവിടെ സര്‍ക്കാരുമായി ഈ വിഷയത്തില് നിരന്തരം സംവദിക്കുന്നുണ്ട്’ എന്നും അദ്ദേഹം പറഞ്ഞു. അക്രമികള്‍ക്കെതിരെ ശക്തമായ നടപടി സ്വീകരിക്കുമെന്ന് ബംഗ്ലാദേശ് പ്രധാനമന്ത്രി ഷെയ്ഖ് ഹസീനയും വ്യക്തമാക്കിയിട്ടുണ്ട്.ബംഗ്ലാദേശില് ദുര്‍ഗ പൂജ ആഘോഷങ്ങള്‍ക്കിടെ ഇസ്ലാമിക തീവ്രവാദികള് നടത്തിയ ആക്രമണത്തില് നാല് പേരാണ് ഇതുവരെ കൊല്ലപ്പെട്ടത്. 60ഓളം പേര്‍ക്ക് പരിക്കേറ്റിട്ടുണ്ട്. ഹിന്ദുക്കളായിട്ടുള്ളവരുടെ വീടുകള് തിരഞ്ഞു പിടിച്ചും തീവ്രവാദികള് അക്രമം നടത്തുകയായിരുന്നു. വിവിധ മുസ്ലീം സംഘടനകളുടെ പേരിലാണ് തീവ്രവാദികള് ഹിന്ദുക്കളെ ആക്രമിച്ചത്. സംഘര്‍ഷം രൂക്ഷമായതോടെ ഹജിഗഞ്ജില് അടിയന്തരാവസ്ഥ പ്രഖ്യാപിച്ചിരിക്കുകയാണ്. മേഖലയില് സൈന്യത്തേയും വിന്യസിച്ചിട്ടുണ്ട്. അതേസമയം ഇത്തരം സംഭവങ്ങള് ശക്തമായി അപലപിക്കപ്പെടേണ്ടതാണെന്ന് അവാമി ലീഗ് ജനറല് സെക്രട്ടറി ഒവൈദുള് ഖുവാദര് പറഞ്ഞു. സാമൂദായിക സ്പര്‍ധ ഉണ്ടാക്കുന്നവരെ സമൂഹം ഒറ്റപ്പെടുത്തും. ഇത്തരം അക്രമങ്ങളെ ഒരുമിച്ച് നേരിടണമെന്നും ഖുവാദര് പറഞ്ഞു.\nPrevious articleപ്രസവിച്ച കുഞ്ഞിനെ തേടി ഒരമ്മ;സാക്ഷര കേരളത്തിന് അപമാനം;പ്രതി സി പി എം നേതാവ്\nNext articleപ്രതിരോധ ഉൽപ്പന്നങ്ങൾ നിർമ്മിക്കുന്ന ഏഴ് കമ്പനികൾ രാജ്യത്തിന് സമർപ്പിച്ച് മോദി.ഇന്ത്യയെ ലോകത്തിലെ ഏറ്റവും വലിയ സൈനിക ശക്തിയാക്കുമെന്നും പ്രധാനമന്ത്രി\nകോവിഷീല്‍ഡ് വാക്‌സിന്റെ വില 157.50 രൂപയായി കുറച്ചു\nNational News Aswathy - March 11 2021 3:01 pm 0\nന്യൂഡല്‍ഹി : കോവിഡിനെതിരായ വാക്‌സിനായ കോവിഷീല്‍ഡിന്റെ വില കുറച്ച്...\nനാവികസേനയെ ഇനി തിരുവനന്തപുരം സ്വദേശി നയിക്കും ; ആർ...\nkerala Editor - November 30 2021 9:23 am 0\nന്യൂഡൽഹി: നാവികസേന മേധാവിയായി വൈസ് അഡ്മിറൽ ആർ. ഹരികുമാർ...


വീടിന്റെ രാശി നോക്കാനെത്തിയ ജ്യോതിഷിക്കൊപ്പം യുവതി നാടുവിട്ടിട്ട് ആറുമാസം; പൊലീസ് കയ്യോടെ പിടിച്ചതോടെ ജ്യോതിഷിയുടെ ഭാര്യക്ക് ഹൃദയാഘാതം; അച്ഛനെ വേണമെന്ന് മക്കളും ഭാര്യയെ വേണമെന്ന് യുവാവും കാമുകൻ മതിയെന്ന് യുവതിയും; കാഞ്ഞങ്ങാട് കോടതി പരിസരം സാക്ഷ്യം വഹിച്ചത് നാടകീയ സംഭവങ്ങൾക്ക് - Media Malayalam (മീഡിയ മലയാളം)\nHome Kerala വീടിന്റെ രാശി നോക്കാനെത്തിയ ജ്യോതിഷിക്കൊപ്പം യുവതി നാടുവിട്ടിട്ട് ആറുമാസം; പൊലീസ് കയ്യോടെ പിടിച്ചതോടെ ജ്യോതിഷിയുടെ ഭാര്യക്ക്...\nവീടിന്റെ രാശി നോക്കാനെത്തിയ ജ്യോതിഷിക്കൊപ്പം യുവതി നാടുവിട്ടിട്ട് ആറുമാസം; പൊലീസ് കയ്യോടെ പിടിച്ചതോടെ ജ്യോതിഷിയുടെ ഭാര്യക്ക് ഹൃദയാഘാതം; അച്ഛനെ വേണമെന്ന് മക്കളും ഭാര്യയെ വേണമെന്ന് യുവാവും കാമുകൻ മതിയെന്ന് യുവതിയും; കാഞ്ഞങ്ങാട് കോടതി പരിസരം സാക്ഷ്യം വഹിച്ചത് നാടകീയ സംഭവങ്ങൾക്ക്\nകാഞ്ഞങ്ങാട്: ഭർത്താവിനെ ഉപേക്ഷിച്ച് ജ്യോതിഷിക്കൊപ്പം പോയ യുവതിയെയും കുഞ്ഞിനെയും കോടതിയിൽ ഹാജരാക്കിയപ്പോൾ അരങ്ങേറിയത് നാടകീയ സംഭവങ്ങൾ. തൃക്കരിപ്പൂരിൽ നിന്നും ആറുമാസം മുമ്പ് കാണാതായ യുവതിയും ഏഴു വയസുള്ള മകളെയുമാണ് ഇന്ന് തളിപ്പറമ്പിലെ ഒരു വീട്ടിൽ നിന്നും കണ്ടെത്തിയത്. യുവതിയുടെ വീട്ടിൽ രാശി നോക്കാനെത്തിയെ ജ്യോതിഷിക്കൊപ്പം ഒളിച്ചോടുകയായിരുന്നു യുവതി. യുവതിക്കും കുഞ്ഞിനുമായി ഭർത്താവും ജ്യോതിഷിക്കായി അയാളുടെ മക്കളും ജ്യോതിഷിയെ തന്നെ മതിയെന്ന് യുവതിയും നിലപാടെടുത്തതോടെ കോടതി പരിസരം സാക്ഷ്യം വഹിച്ചത് നാടകീയ മുഹൂർത്തങ്ങൾക്കാണ്.\nതൃക്കരിപ്പൂരിൽ നിന്നും ആറ് മാസം മുമ്പ് കാണാതായ ഭർതൃമതിയെയും ഏഴ് വയസുള്ള മകളെയും തളിപ്പറമ്പിലെ ഒരു വീട്ടിൽനിന്നാണ് പൊലീസ് കണ്ടെത്തിയത്. രാശി നോക്കാനെത്തിയ മലപ്പുറം മഞ്ചേരി സ്വദേശിയായ ജ്യോതിഷിയുടെ കൂടെയാണ് യുവതി പോയതെന്ന വിവരം ലഭിച്ച പൊലീസ് അന്വേഷിക്കുന്നതിനിടയിലാണ് തളിപ്പറമ്പിൽ താമസിക്കുന്ന വിവരം ലഭിച്ചത്. ജ്യോതിഷി വാങ്ങിയ വീട്ടിലാണ് യുവതി താമസിച്ചത്. ചന്തേര പൊലീസാണ് യുവതിയെ കോടതിയിൽ ഹാജരാക്കിയത്. യുവതിയെയും കുഞ്ഞിനെയും ഹാജരാക്കാൻ എത്തിയപ്പോൾ കോടതി പരിസരം നാടകീയ രംഗങ്ങൾക്ക് സാക്ഷ്യം വഹിച്ചു. വീട്ടുകാരറിയാതെയാണ് ഇടയ്ക്കിടെ യുവതിയുടെ കൂടെ ജ്യോതിഷി താമസിച്ചിരുന്നത്. ഈ വിവരമറിഞ്ഞ ഇയാളുടെ ഭാര്യയെ ഹൃദയാഘാതത്തെ തുടർന്ന് ആശുപത്രിയിൽ പ്രവേശിപ്പിച്ചു.\nഅതിനിടെ പിതാവിന്റെ കൂടെയല്ലാത്ത ജീവിതം തങ്ങൾക്ക് വേണ്ടെന്ന് പറഞ്ഞ് ഡോക്ടർ കൂടിയായ ജ്യോതിഷിയുടെ മകളും മകനുമുൾപ്പെടെ നിരവധി ബന്ധുക്കൾ ഹൊസ്ദുർഗ് കോടതി പരിസരത്തെത്തി. അച്ഛനെ തങ്ങൾക്ക് തന്നെ കിട്ടണമെന്നും ഇല്ലെങ്കിൽ ജീവിതമവസാനിപ്പിക്കാനെ വഴിയുള്ളൂവെന്ന് അവർ പറഞ്ഞു. എന്നാൽ യുവതി താൻ കാമുകന്റെ കൂടെ മാത്രമേ പോവുകയുള്ളൂവെന്നും പറഞ്ഞ് വാശി പിടിച്ചു.\nപിന്നീട് പൊലീസും കോടതി ജീവനക്കാർ ഉൾപ്പെടെ എല്ലാവരുമായി ദീർഘനേരം സംസാരിച്ചു. എന്നിട്ടും തീരുമാനമായില്ല. ഭാര്യയെയും കുഞ്ഞിനെയും സ്വീകരിക്കാൻ യുവതിയുടെ ഭർത്താവ് കോടതിയിൽ എത്തിയെങ്കിലും ഒപ്പം പോകാൻ യുവതി കൂട്ടാക്കിയില്ല. ഒരു ഭാഗത്ത് മക്കൾ. മറുഭാഗത്ത് തന്നെ വിശ്വസിച്ച് ഇറങ്ങി വന്ന ഭർതൃമതിയും കുഞ്ഞും. ഇതോടെ ജോതിഷി ത്രിശങ്കുവിലായി.\nകോടതി പരിസരത്ത് മണിക്കൂറുകൾ നീണ്ട പിരിമുറുക്കം. ഹൊസ്ദുർഗ് ജുഡീഷ്യൽ ഒന്നാം ക്ലാസ് മജിസ്‌ട്രേറ്റ്5മണിയോടെ ഭർതൃമതിയേയും കുഞ്ഞിനെയും ചേമ്പറിലേക്ക് വിളിപ്പിച്ച് മൊഴിയെടുത്തു. യുവതി ഭർത്താവിനെതിരെ ഗുരുതരമായ പരാതി മജിസ്‌ട്രേറ്റിന് മുന്നിൽ ഉന്നയിച്ചു. ഭർത്താവ് തന്നെയും മകളെയും ദ്രോഹിക്കുന്നതായി പരാതിപ്പെട്ടു. കുഞ്ഞിനെ മർദ്ദിച്ചു. തന്നെ മൃഗീയമായി മർദ്ദിച്ച് പരിക്കേൽപ്പിക്കുകയും ചെയ്തതായി പറഞ്ഞു.\nഇതേതുടർന്ന് കോടതി യുവതിയുടെ മൊഴിയിലെ പരാതിയിൽ ഭർത്താവിനെതിരെ പീഡനം, പോക്‌സോ വകുപ്പുകൾ കേസെടുക്കാൻ ചന്തേര പൊലീസിന് നിർദ്ദേശം നൽകി. യുവതിയെയും കുഞ്ഞിനെയും പടന്നക്കാട്ടെ സ്‌നേഹ ഭവനിൽ തത്കാലം താമസിപ്പിച്ച് നടപടി സ്വീകരിക്കാൻ ന്യായാധിപൻ വിധിച്ചു. ഇതോടെ. ജോത്തിഷിയും മക്കളും ഒരു വഴിക്കും ഭർത്താവും സുഹൃത്തുക്കളും മറുവഴിക്കും സ്ഥലം വിട്ടു.\nleft home with the astrologer\nSix months after the young woman\nwho came to look at the zodiac sign\nPrevious article‘കോടാനുകോടി കന്യാസ്ത്രീകളുടെ ഗർഭപാത്രങ്ങളും, പാലൂട്ടാത്ത അവരുടെ മാറിടങ്ങളും സഭാ നേതൃത്വത്തോട് പകരം ചോദിക്കും’;സുരേഷ് ജോസഫിന്റെ ലേഖനത്തിന് തക്ക മറുപടിയുമായി കന്യാസ്ത്രീ\nNext articleഈഴവന്മാർ സിപിഎമ്മിന്റെ ചാവേറുകളെന്ന് കെ എം ഷാജി; സിപിഎമ്മുമായി സഹകരിച്ചവരെല്ലാം നശിച്ചു പോവുകയാണ് ചെയ്തത്; കമ്മ്യൂണിസവും മാർക്‌സിസവും ഇസ്ലാം വിരുദ്ധമാണെന്നും മുന്നറിയിപ്പ്; പച്ചക്ക് വര്‍ഗീയത പറഞ്ഞ് മുസ്ലീം ലീഗ് നേതാവ്


മുൻ യുവന്റസ് പരിശീലകൻ സാരി ലാസിയോയെ നയിക്കും | Fanport | Serie A News Malayalam\nHome Football Serie A മുൻ യുവന്റസ് പരിശീലകൻ സാരി ലാസിയോയെ നയിക്കും\nമുൻ യുവന്റസ് പരിശീലകൻ സാരി ലാസിയോയെ നയിക്കും\nJune 5, 2021 - 3:59 PM\nമൊറൂസിയോ സാരി വീണ്ടും പരിശീലക വേഷത്തിൽ എത്തുന്നു. സീരി എ ക്ലബായ ലാസിയോ ആണ് സാരിയെ പരിശീലകനായി എത്തിക്കുന്നത്. ലാസിയോ പരിശീലകനായ ഇൻസാഗി അടുത്തിടെ സ്ഥാനം ഒഴിഞ്ഞിരുന്നു. സാരി ഒരു സീസൺ മുമ്പ് യുവന്റസിനെ പരിശീലിപ്പിച്ചിരുന്നു. യുവന്റസിന് അന്ന് ലീഗ് കിരീടം നേടിക്കൊടുക്കാൻ ആയെങ്കിലും സാരിയെ യുവന്റസ് ആ സീസൺ അവസാനം യുവന്റസ് അദ്ദേഹത്തെ പരിശീലകൻ സ്ഥാനത്ത് നിന്ന് നീക്കുകയായിരുന്നു.\nഇറ്റലിയിൽ യുവന്റസിനെ കൂടാതെ നാപോളിയെയും സാരി പരിശീലിപ്പിച്ചിട്ടുണ്ട്. യുവന്റസിനൊപ്പം സീരി എ കിരീടം നേടിയപ്പോൾ സീരി എ കിരീടം നേടുന്ന ഏറ്റവും പ്രായം കൂടിയ പരിശീലകനായി സാരി മാറിയിരുന്നു. സാരി ഇംഗ്ലീഷ് പ്രീമിയർ ലീഗിൽ ചെൽസിയെയും പരിശീലിപ്പിച്ചിട്ടുണ്ട്.\nPrevious articleഅരങ്ങേറ്റ സീസൺ അവിസ്മരണീയം, ദിയാസ് പ്രീമിയർ ലീഗിലെ മികച്ച താരം\nNext articleഇംഗ്ലണ്ട് ടൂറിലും ശ്രീലങ്കയെ കുശല് പെരേര നയിക്കും, ടീമുകൾ പ്രഖ്യാപിച്ചു


ഇന്ത്യയിലെ ആദ്യത്തെ ഇസ്ലാമിക് ബാങ്ക് കേരള സര്‍ക്കാര് നിയന്ത്രണത്തില് തുടങ്ങുവാന് പോകുന്നു. സര്‍ക്കാര് ഉടമസ്ഥതയിലുള്ള സംസ്ഥാന വ്യവസായ വികസന കോര്‍പ്പറേഷന്റെ (KSIDC) മുതല് മുടക്ക് ഇതില് 11% ആയിരിക്കും. ഗള്‍ഫാര് ഗ്രൂപ്പ് ഡയറക്ടര് മുഹമ്മദ് അലി, EMKE Group ഡയറക്‌ടര് യൂസഫ് അലി, മുത്തൂറ്റ് ഗ്രൂപ്പ് തുടങ്ങിയവരാണ് ഇതില് വന്‍തോതില് മുതല് മുടക്ക് നടത്തുന്നതെന്ന് വാര്‍ത്തകളില് കാണുന്നു. മുസ്ലീം വ്യക്തിനിയമങ്ങള് പാലിക്കുന്ന ഈ ബാങ്ക് മദ്യം, പന്നിയിറച്ചി, സിനിമ, തുടങ്ങിയ വ്യവസായങ്ങളില് നിക്ഷേപം നടത്തില്ല എന്നു പറയപ്പെടുന്നു. റിസര്‍വ്വ് ബാങ്ക് പഠന സംഘം ഇത്തരം ബാങ്ക് എന്ന ആശയം നേരത്തെ തള്ളിക്കളഞ്ഞതാണെങ്കിലും, ബാങ്ക് പരിഷ്കരണ കമ്മിറ്റിയുടെ പിന്തുണ ഇതിനുണ്ടുപോലും. ഓഹരി വിപണിയില് നിക്ഷേപം നടത്തുന്നത് ശരിയത്ത് അനുസരിച്ച് ശരിയോ തെറ്റോ എന്ന തര്‍ക്കം തുടങ്ങിക്കഴിഞ്ഞു. ഇനി സുന്നി, മുജാഹിദ് വിഭാഗങ്ങള് തമ്മില് ബാങ്കിന്റെ പ്രവര്‍ത്തനങ്ങളെ കുറിച്ചുള്ള തര്‍ക്കങ്ങള്‍ക്ക് ചെവിയോര്‍ക്കാം.\nതെരഞ്ഞെടുക്കപ്പെട്ട ഒരു സര്‍ക്കാര് മതേതരമായി പ്രവര്‍ത്തിക്കണം എന്നാണ് ഭരണഘടന ആനുശാസിക്കുന്നത്. ഒരു മതത്തോടും പ്രത്യേക പ്രതിപത്തി സര്‍ക്കാര് കാണിക്കുന്നത് ശരിയല്ല. മുസ്ലീം സമൂദായത്തിനു മാത്രം ബാധകമായ നിയമങ്ങള്‍ക്കനുസൃതമായി സര്‍ക്കാര് പങ്കാളിത്തത്തോടെ സാമ്പത്തിക സ്ഥാപനം നടത്തുന്നത് ആ മതവിഭാഗത്തിന് പ്രത്യേക പരിഗണന നല്‍കുന്നതിനു തുല്യമാണ്. എല്ലാ മതങ്ങള്‍ക്കും തുല്യ പരിഗണന നല്‍കണമെന്ന ഭരണഘടനാ നിര്‍ദ്ദേശങ്ങള്‍ക്ക് ഇത് വിരുദ്ധവുമാണ്. ഈ സ്ഥാപനത്തിന്റെ ചീഫ് എക്സിക്യൂട്ടിവ് ഓഫീസര് ശരിയാ ഉപദേശക ബോര്‍ഡിനു റിപ്പൊര്‍ട്ട് ചെയ്യണമെന്ന് KSIDC അതിന്റെ പരസ്യത്തില് ആവശ്യപ്പെടുന്നു. ഇതില് നിന്നും ഈ സ്ഥാപനം ശരിഅത്ത് ബോര്‍ഡിന്റെ നിയന്ത്രണത്തിലായിരിക്കുമെന്ന കാര്യത്തില് തര്‍ക്കമില്ല. മതങ്ങള് സാമൂഹ്യ പുരോഗതിക്ക് തടസമാണെന്ന് പഠിപ്പിച്ച കമ്മ്യൂണിസ്റ്റ് സര്‍ക്കാര് തന്നെ ഇത്തരം പ്രവര്‍ത്തനങ്ങളില് ഏര്‍പ്പെടുന്നത് തടയേണ്ടതാണ്. എല്ലാ വിഭാഗങ്ങളിലും പെട്ട ജനങ്ങള് സര്‍ക്കാരിലേക്ക് അടക്കുന്ന നികുതിപ്പണമാണ് സര്‍ക്കാര് ഒരു പ്രത്യേക മതത്തിന്റെ സ്ഥാപനത്തില് നിക്ഷേപിക്കാന് തുനിയുന്നത്. ഇതിനെതിരെ കേരളത്തിലെ പുരോഗമവാദികള് ശബ്ദമുയര്‍ത്തണം.\nശ്രീ സുബ്രഹമണ്യന് സ്വാമി ഈ ബാങ്ക് ആരംഭിക്കാന് സര്‍ക്കാര് നല്‍കിയ അനുമതിക്കെതിരെ ഹൈക്കോടതിയില് നല്‍കിയ ഹര്‍ജി പരിഗണയിലാണ്. കോടതി വിധി സാര്‍ക്കാരിനെ ഈ നീക്കത്തില് നിന്നും വിലക്കുമെന്ന് പ്രത്യാശിക്കാം.\nPosted by V.B.Rajan at 10:47 AM 8 comments:\nഗുരുവായൂരമ്പലത്തില് ആനവാല് കച്ചവടം\nഇന്നു മനോരമയില് വന്ന വാര്‍ത്തയാണ് മുകളില്. പ്രശസ്തമായ ഗുരുവായൂര് ആനക്കോട്ടയിലെ ആനകളുടെ വാല് രോമങ്ങള് പാപ്പാന് മാര് കച്ചവടം ചെയ്യുന്നു. അഞ്ച് വാല്‍രോമത്തിന് ആയിരം രൂപയാണു പോലും വില. നാല് പാപ്പാന്മാര് സസ്പന്‍ഷനിലുമായി.\nഗുരുവായൂരമ്പലത്തില് നടയ്ക്കിരുത്തുന്ന ആനകളെ സം‌രക്ഷിക്കുന്ന സ്ഥലമാണ് ആനക്കോട്ട. ഭക്തര് വന്യജീവിയായ ആനകളോടു ചെയ്യുന്ന പല തിന്മകളിലൊന്നാണ് നടയ്ക്കിരുത്തല്. സാധാരണ ആനക്കുട്ടികളെയാണ് നടയ്ക്കിരുത്തുന്നത്. കാട്ടില് തന്റെ അമ്മയോടൊപ്പം സ്വതന്ത്രനായി കഴിയുന്ന ആനക്കുട്ടിയെ മനുഷ്യന് തന്ത്രപൂര്‍വ്വം കെണിവച്ചു പിടിച്ച് നാട്ടില് കൊണ്ടുവന്ന്, മര്‍ദ്ദിച്ച് അതിനെ ചട്ടം പഠിപ്പിക്കുന്നു. ഇതിനെ സിനിമാക്കാര്, രാഷ്ട്രീയക്കര്, വലിയ മുതലാളിമാര് തുടങ്ങിയവര് വില കൊടുത്തു വാങ്ങി തങ്ങളുടെ കാര്യം സാധ്യത്തിനു വേണ്ടി ഗുരുവായൂരപ്പന് കൈക്കൂലിയായി സമര്‍പ്പിക്കുന്നു. അവിടെ നിന്നു നേരെ ആനക്കോട്ടയിലെത്തുന്ന ഹതഭാഗ്യനായ ആനക്കുട്ടി വീണ്ടും പീഡനത്തിനരയാകുന്നു. ചട്ടം പഠിപ്പിക്കല്, വാലു പറിക്കല്, തുടങ്ങിയവ.\nമനുഷ്യശിശുക്കളെ മാതാപിതാക്കളില് നിന്നും തട്ടിയെടുത്ത് അംഗഭംഗം വരുത്തി ഭിക്ഷാടനത്തിനുപയോഗിക്കുന്ന മാഫിയ ഇന്ന് സാജീവമാണ്. ആന നടയ്ക്കിരുത്തലും ഇതില് നിന്നു ഒട്ടും ഭിന്നമല്ല. ഇവിടെ മനുഷ്യ ശിശുവിനു പകരം ആനകുട്ടിയാണെന്ന വ്യത്യാസം മാത്രമേയുള്ളൂ. കുട്ടിയെ നഷ്ടപ്പെട്ട മാതാപിതാക്കളുടെ വേദന എത്രഭയങ്കരമായിരിക്കും. കുട്ടി നഷ്ടപ്പെടുന്നതോടെ അവരുടെ ജീവിതം തകരും. അവര് ജീവിക്കുന്നതു തന്നെ തങ്ങളുടെ മക്കള് വളര്‍ന്നു വലിയവരാകുന്ന് സ്വപ്നം കണ്ടുകൊണ്ടാണ്. തന്റെ കുഞ്ഞിനെ നഷ്ടപ്പെട്ട ആനയും ഇതുപോലെ വേദന അനുഭവിച്ചിരിക്കാം. ഗുരുവായൂരപ്പന് ഈ ക്രൂരതയ്ക്ക് എ‍ങ്ങിനെ കൂട്ടുനില്‍ക്കുന്നു? ഈ നടയ്ക്കിരുത്തുന്ന ഭക്തരാരെങ്കിലും തങ്ങള് ഓമനിച്ചു വളര്‍ത്തുന്ന മക്കളെ നടയ്ക്കിരുത്താന് തയ്യാറാവുമോ? ഒരിക്കലുമില്ല. അവിടെ കുട്ടികള്‍ക്ക് എത്ര വലിയ സുകര്യങ്ങള് ചെയ്തു കൊടുത്താലും ഒരു മാതാവിനോ പിതാവിനോ തന്റെ കുട്ടിയെ ഉപേക്ഷിക്കാന് മനസ്സു വരില്ല. അപ്പോള് പിന്നെ കാട്ടില് സ്വതന്ത്രനായി നടക്കാന് കൊതിക്കുന്ന ആനക്കുട്ടിയെ ഇത്തരം ക്രൂരതയ്ക്ക് വിധേയനാക്കാന് അവര്‍ക്ക് എങ്ങിനെ മനസ്സു വരുന്നു. ഭക്തി മനുഷ്യരുടെ ചിന്താശേഷിയെ നശിപ്പിക്കുമെന്നുള്ളതിനുള്ള നല്ല ഉദാഹരണമാണ് ഈ നടയ്ക്കുരുത്തല് പരിപാടി.\nPosted by V.B.Rajan at 2:44 PM 1 comment:\nപ്രശ്നചിന്തക്കിടയില് കടന്നല്‍ക്കൂട്ടം ജ്യോത്സനെയും മറ്റും ആക്രമിച്ചു\nഇന്നു മാതൃഭൂമി പത്രത്തില് വന്ന രസകരമായ ഒരു വാര്‍ത്തയാണ് മുകളില് കാണുന്നത്. ചെറുവത്തൂര് ക്ഷേത്രനടയില്‍പ്രശ്നം നടന്നുകൊണ്ടിരിക്കുമ്പോള് ഒരുകൂട്ടം കടന്നലുകള് ക്ഷേത്രാധികാരികളേയും മറ്റും മാരകമായി കുത്തിപരിക്കേല്പിച്ചു. പ്രശ്നം നടത്താന് എത്തിയ ജ്യോത്സ്യര് തൊട്ടടുത്ത കടയില് കയറി ഷട്ടര് താഴ്‌ത്തിയാണ് തടിരക്ഷിച്ചത്. പലരും ബോധംകെട്ടുവീഴുകയും, പ്രാണരക്ഷാര്‍ത്ഥം പ്രശ്ന സ്ഥലത്തുനിന്ന് ഓടി രക്ഷപ്പെടുകയും ചെയ്തു.\nദൈവത്തിന്റെ മനസ്സിലിരുപ്പ് പൊതുജനങ്ങളെ അറിയിക്കാന് വേണ്ടിയാണ് അമ്പലങ്ങളില് പ്രശ്നം നടത്താറ്. ജ്യോത്സ്യര്‍ക്കും കൂട്ടാളികള്‍ക്കും ചില്ലറ തടയുന്ന ഒരു പരിപാടി. ഇതിന്റെ പിന്നിലുള്ള തട്ടിപ്പ് ഏറ്റവുംനന്നായറിയാവുന്നത് ജ്യോതിഷിക്ക് തന്നെയാണ്. തൊട്ടടുത്തിരിക്കുന്ന മനുഷ്യന് എന്തു വിചാരിക്കുന്നു എന്നുകണ്ടുപിടിക്കാന് കഴിയാത്തവരാണ് ദൈവത്തിന്റെ മനസ്സിലിരുപ്പ് കണ്ടുപിടിച്ച് നാട്ടുകാരെ അറിയിക്കുന്നത്. ദൈവംഎന്ന ഭാവനാസൃഷ്ടിയുടെ മനസ്സിലിരിപ്പ് ജ്യോതിഷമെന്ന കപട ശാസ്ത്രത്തിന്റെ സഹായത്താല് കണ്ടെത്താന് കഴിയുംപോലും. ഇതില് പരം ഒരു മണ്ടത്തരം എന്താണുള്ളത്. അടുത്തുള്ള കടന്നല്‍ക്കൂട് ഇളകിവന്ന് തങ്ങളെആക്രമിക്കുമെന്ന് ഇവര്‍ക്ക് മുന്‍കൂട്ടി കാണുവാന് കഴിഞ്ഞില്ല. ഇത്തരം വിഡ്ഢിത്തങ്ങള്‍ക്ക് മതേതര സര്‍ക്കാര് പോലുംപങ്കാളികളാകുന്നു എന്നുള്ളതാണ് ഏറെ പരിതാപകരം. ശബരിമലയിലെ പ്രശ്നവിവാദം കെട്ടടങ്ങിയിട്ട് അധികംകാലമായില്ലല്ലോ. എന്തായാലും കടന്നല്‍കുത്തേറ്റവരെ നേരെ ആശുപത്രിയിലെത്തിച്ചു ചികിത്സ നല്‍കി. അല്ലാതെഅവര് ദൈവം തങ്ങളെ രക്ഷിക്കുമെന്നു വിചാരിച്ചു അവിടെത്തന്നെ കൂടിയാലത്തെ സ്ഥിതി ആലോചിക്കൂ.\n"കള്ളത്തരംകൊണ്ട് വിഡ്ഢികളെ പമ്പരവിഡ്ഢികളാക്കുന്ന വിദ്യ" എന്ന് ജ്യോതിഷത്തെക്കുറിച്ച് പണ്ട് വിവേകാനന്ദന്‍പറഞ്ഞിട്ടുണ്ട്. കേരളത്തിലെ പോലെ പ്രബുദ്ധരായ ജനതയുടെ ഇടയില് ഇത്തരം അന്ധവിശ്വാസങ്ങള് ഇന്നുംനിലനില്‍ക്കുന്നത് നമ്മുടെ വിദ്യാഭ്യാസ രീതിയുടെ പോരായ്മയെയാണ് ചൂണ്ടിക്കാണിക്കുന്നത്. കുട്ടികളില്‍അന്വേഷണ ബുദ്ധിയും ശസ്ത്ര ചിന്തയും വളര്‍ത്താന് നമ്മുടെ വിദ്യാഭ്യാസ രീതിക്കു സാധിക്കുന്നില്ല.\nPosted by V.B.Rajan at 2:14 PM3comments:\nഒരു മണ്ഡലക്കാലവും കൂടി വരവായി. സ്വാമി ഭക്തന്മാര് പുണ്യപാപങ്ങളും, പരാതികളും, ദുഃഖങ്ങളും നിറച്ച ഇരുമുടിക്കെട്ടുകള് അയ്യപ്പന്റെ മുമ്പില് സമര്‍പ്പിക്കാന് തെരക്കു കൂട്ടൂന്നു. ഇനിയുള്ള കുറേ ദിവസങ്ങള് കേരളത്തില് ഉത്സവത്തിന്റേതായിരിക്കും. അച്ചടി, ദൃശ്യ മാദ്ധ്യമങ്ങള്‍ക്ക് വാര്‍ത്തകളുടെ ചാകര. പരസ്യ വരുമാനം അതിന്റെ പാരമ്യത്തിലെത്തും. ഗവണ്മെന്റ് വകുപ്പുകള് പണമുണ്ടാക്കാന് അരയും തലയും മുറുക്കി രംഗത്തിറങ്ങിക്കഴിഞ്ഞു. കവിതയെഴുത്തുകാരും, ഗായകരും, സീരിയല് നിര്‍മ്മാതാക്കളും അയ്യപ്പന്റെ ഗുണഗണങ്ങള് വാഴ്‌ത്താന് മത്സരം തുടങ്ങിക്കഴിഞ്ഞു. കാറ്റുള്ളപ്പോള് പാറ്റണമെന്ന പഴഞ്ചൊല്ല് പ്രസക്തമാകുന്നത് ഇപ്പോഴാണ്.\nഭക്തജനങ്ങുളുടെ ദാരിദ്ര്യവും, ദുഃഖവും പ്രയാസങ്ങളും മാറ്റാന് കച്ചകെട്ടിയിരിക്കുന്ന അയ്യപ്പന് ഒരോ മണ്ഡലക്കാലം കഴിയുമ്പോഴും തന്റെ നില മെച്ചപ്പെടുത്തുന്ന ഒരത്ഭുത പ്രതിഭാസം ശബരിമലയില് കാണാം. ഈ കഴിഞ്ഞവര്‍ഷം വരെ പതിനെട്ടാം പടിയും, തന്റെ ശ്രീകോവിലും മാത്രമേ സ്വര്‍ണ്ണത്തില് പൊതിഞ്ഞിരുന്നുള്ളു. (കള്ളുമുതലാളിയുടെ കാശുകൊണ്ടാണെന്ന് ചില ദോഷൈകദൃക്കുകള് പറയുന്നു) ഈ വര്‍ഷം തന്റെ സഹജീവികളായ ഉപദൈവങ്ങളുടെ ആലയങ്ങളും സ്വര്‍ണ്ണം പൊതിഞ്ഞു മനോഹരമാക്കി. കേരളത്തിലെ ചില ജ്യോത്സ്യന്മാര് മന്ത്രം, ഏലസ്സ്, യന്ത്രം തുടങ്ങിയ തട്ടിപ്പിലൂടെ ജനങ്ങളെ പറ്റിച്ച് പണക്കാരായി മാറുന്നതുപോലെ ആയ്യപ്പനും ചില സൂത്രങ്ങള് പ്രയോഗിക്കുന്നുണ്ടോ എന്നു സംശയിച്ചാല് തെറ്റെന്നു പറയാന് പാടില്ല. കഴിഞ്ഞ വര്‍ഷം വരെ പൊന്നമ്പലമേട്ടില് മകരവിളക്കിനു തെളിയുന്ന പ്രകാശം ഭൂതത്താന്മാര് പറ്റിക്കുന്ന പണിയാണെന്നു പാവപ്പെട്ട ഭക്തന്മാരെ മുഴുവന് വിശ്വസിപ്പിച്ചിരുന്നു. പിന്നീട് മന്ത്രിയും, തന്ത്രിയുടെ കൊച്ചുമോനും മകരവിളക്ക് ഒപ്പിക്കുന്നത് വൈദ്യുതി, വനം വകുപ്പുകളിലെ ഭൂതത്താന്മാര് പോലീസ് അകമ്പടിയോടെയാണെന്ന് പരസ്യമായി പറഞ്ഞു. കൂടെ അവര് ഒരു ഉരുണ്ടുകളികൂടി നടത്തി. മകരവിളക്ക് സൂത്രവും, മകരജ്യോതി ശബരിമലയില് ഉദിക്കുന്ന നക്ഷത്രവുമാണത്രെ. എന്തായാലും ദിവ്യാത്ഭുതം പൂര്‍ണ്ണമായി ഇല്ലാതായില്ല. പരുന്തു പറക്കല് ഇപ്പൊഴുമുണ്ടല്ലോ. കേരളത്തിലെ മുന്‍നിര മാധ്യമങ്ങള്‍ക്ക് (കൈരളിയുള്‍പ്പെടെ) ഇപ്പോഴും മകരവിളക്ക് ദിവ്യം തന്നെ. സത്യം തുറന്നു പറഞ്ഞാല് ഭക്തരുടെ ഒഴുക്കു കുറഞ്ഞെങ്കിലോ. നാണം കെട്ടും പണം സമ്പാദിച്ചാല് നാണക്കേട് ആ പണം മാറ്റിക്കൊള്ളുമെന്ന പഴഞ്ചൊല്ല് ഓര്‍ക്കുക.\nഇടതുപക്ഷ ഗവണ്മേന്റ് ദേവസ്വം ഭരിക്കുന്നതിനെ, മദ്യനിരോധന സമിതി പ്രസിഡണ്ട് കള്ളുഷാപ്പ് നടത്തുന്നതിനോട് ഉപമിക്കാം. ദൈവവും, മതവും സാമൂഹ്യ പുരോഗതിക്ക് തടസമാണെന്നാണ് കമ്യൂണിസ്റ്റാചര്യന്മാര് പറഞ്ഞുവ്ച്ചിരിക്കുന്നത്. അതൊക്കെ ഇപ്പോള് ആരു നോക്കുന്നു. ഭക്തിവ്യവസായവും മദ്യവ്യവസായവും ഒരു നാണയത്തിന്റെ രണ്ടു വശങ്ങള് തന്നെയാണ്. ഉപഭോക്താക്കള്‍ക്ക് രണ്ടും മനസ്സിനു ശന്തിയും ആനന്ദവും പ്രദാനം ചെയ്യുന്നു. സര്‍ക്കാരിനു ഖജനാവു നിറയ്ക്കാന് ഇതിലും നല്ലൊരു മാര്‍ഗ്ഗം വേറെയില്ല. വര്‍ഷങ്ങള് ചെല്ലുന്തോറും രണ്ടു വ്യവസായങ്ങളും കേരളത്തില് തഴച്ചു വളരുകയാണ്. മദ്യപാനത്തില് നമ്മള് പഞ്ചാബികളെ കടത്തിവെട്ടിയെന്നു ഈയിടെ പത്രത്തില് വായിച്ചു. ആധികം താമസിയാതെ ശബരിമല തിരുപ്പതിയെ കടത്തിവെട്ടി നമ്മുടെ ആത്മാഭിമാനം കാക്കുമെന്നു കരുതാം.\nPosted by V.B.Rajan at 10:48 AM 11 comments:\nദാരുല് ഉലൂം ഫത്വാ\nഇന്ത്യയിലെ സുന്നി മുസ്ലീംങ്ങളുടെ പ്രധാനപ്പെട്ട ഒരു സംഘടനയാണ് ദാരുല് ഉലൂം ദിയൊബന്ദ്. ഇവിടെ നിന്നും മതവിഷയങ്ങളില് കുട്ടികള്ക്ക് അറിവു നല്കുകയും വിശ്വാസപരമായ കാര്യങ്ങളില് നിര്ദ്ദേശങ്ങള് (ഫത്വാ) പുറപ്പെടുവിക്കുകയും ചെയ്യാറുണ്ട്. ഈ അടുത്ത നാളില് അവര് പുറപ്പെടുവിച്ച മുസ്ലീംങ്ങള് വന്ദേമാതരം പാടിക്കൂടാ എന്ന ഫത്വാ വിവാദക്കുരിക്കില് പെട്ടിരിക്കുകയാണ്.\nആള്ളാ എന്ന ഏക ദൈവത്തെ അല്ലാതെ വേറൊന്നിനേയും വന്ദിക്കാന് പാടില്ലെന്നാണ് മുസ്ലീംങ്ങള്ക്കിടയിലുള്ള ഒരു ഏകദേശ ധാരണ. (ഇതിലും അഭിപ്രായ ഐക്യം ഇല്ല എന്ന കാര്യം വിസ്മരിക്കരുത്. അജ്മീര് ചിസ്റ്റിയുടെ ഖബര്, മമ്പറം ദര്ഗ തുടങ്ങിയവയില് പോയി പ്രാര്ത്ഥന നടത്തുന്നത് ഉദാഹരണങ്ങള്). ഇന്ത്യയുടെ രാഷ്ട്രഗാനമായ "വന്ദേ മാതരം" തുടങ്ങുന്നത് ഭാരതാംബയെ വന്ദിച്ചുകൊണ്ടാണ്. ഇത് ദിയോബന്ദികളെ വിറളിപിടിപ്പിക്കുന്നു. മുസ്ലീംങ്ങള് ഈ ഗാനം പാടിക്കൂടാ എന്നതാണ് പുതിയ ഫത്വാ. ഭാരതമാതാവിനെ വന്ദിക്കുന്നത് മുസ്ലിംങ്ങള്ക്ക് ഹറാമാണുപോലും.\nനമ്മുടെ പാരമ്പര്യ കലാരൂപങ്ങളെല്ലാം തന്നെ ആരാധനയ്ക്ക് വളരെ പ്രാധാന്യം നല്കുന്നുണ്ട്. കര്ണ്ണാടക സംഗീതം എല്ലാം തന്നെ ഈശ്വര സ്തുതികളാണ്. കഥകളി, ഭരതനാട്യം തുടങ്ങിയ നൃത്തപ്രധാനമായ കലാരൂപങ്ങളും ഈശ്വരസ്തുതിക്ക് നല്കുന്ന പ്രാധാന്യം തര്ക്കമറ്റ വസ്തുതയാണല്ലൊ. ഈ ഫത്വാ അനുസരിക്കുന്ന മുസ്ലീം സമൂദായങ്ങള്ക്ക് ഇത്തരത്തിലുള്ള കലകളൊന്നും അഭ്യസിക്കുവാന് സാദ്ധ്യമല്ല.\nഇത്തരം വിശ്വാസത്തിന്റെ അടിസ്ഥാനത്തിലാണെന്നു തോന്നുന്നു പാരമ്പര്യകലകള് അഭ്യസിക്കുന്ന മുസ്ലീം കുട്ടികള് മതനേതൃത്വത്തില് നിന്ന് പീഡനങ്ങള് നേരിടേണ്ടി വരുന്നത്. കലാമണ്ഡലം ഹൈദരാലി സ്വസമൂദായത്തില് നിന്നും തനിക്ക് അനുഭവിക്കേണ്ടി വന്ന ദുരനുഭങ്ങളെക്കുറിച്ച് അഭിമുഖസംഭാഷണങ്ങളില് വിവരിക്കുന്നത് കേട്ടിട്ടുണ്ട്. മുസ്ലീം ജനസാമാന്യം ഇത്തരം കടും‌പിടുത്തങ്ങള് അംഗീകരിക്കില്ലന്നു പ്രതീക്ഷിക്കാം.\nPosted by V.B.Rajan at 1:22 PM 1 comment:\nപന്നിയാര് ഡാമിന്റെ ഇന്നെത്തെ അവസ്ഥ\nപവര് പൌവ്വര് ഹൌസിലേക്ക് ജലം എത്തിക്കുന്ന പെന്സ്റ്റോക്ക് പൈപ്പ് പൊട്ടിയതിനു ശേഷം ഡാമിലുള്ള വെള്ളം ഉപയോഗിക്കാന് വയ്യാത്ത അവസ്ഥയിലാണ്. തുറന്നു വിട്ടിരിക്കുന്ന വെള്ളം ശക്തമായി ഡാമിന് പുറത്തേക്ക് ഒഴുകുന്നത് കാണാം. ഇപ്പോള് ഇതൊരു ടൂറിസ്റ്റ് സ്പോട്ടായി മാറി.\nവീഡിയോ കാണുവാന് ക്ലിക്ക് ചെയ്യുക\nPosted by V.B.Rajan at 12:43 PM No comments:\nപ്രശ്നചിന്തക്കിടയില് കടന്നല്‍ക്കൂട്ടം ജ്യോത്സനെയു...


അൽഗോരിതത്തിന്റെ അപ്പൻ - തുമ്മാരുകുടി\nഒരാഴ്ച്ച ഇവിടെ ആളുകൾ കുത്തിട്ടു കളി ആയിരുന്നല്ലോ. അവരുടെ പോസ്റ്റുകൾ ആളുകൾ കാണുന്നില്ല, അതിന് കാരണം സുക്കറണ്ണന്റെ അൽഗോരിതമാണ് എന്നൊക്കെയായിരുന്നു പരാതികൾ.\nപത്തായത്തിൽ നെല്ലുണ്ടെങ്കിൽ ഏലി പുഴ നീന്തിയും വരുമെന്നും, നല്ല പോസ്റ്റിട്ടാൽ ആളുകൾ ശറപറാന്ന് വരുമെന്നും അൽഗോരിതം അതിന് ഒരു തടസ്സമല്ലെന്നുമാണ് എൻറെ സുഹൃത്ത് Basheer Vallikkunnu പറഞ്ഞത്.\nഎൻറെ അഭിപ്രായവും അത് തന്നെയാണ്.\nബഷീറിക്ക ഒരു കാര്യം കൂടി പറഞ്ഞു. അൽഗോരിതമല്ല, അൽഗോരിതത്തിന്റെ അപ്പൻ വന്നാലും അതിലപ്പുറം പണി അറിയാവുന്ന ആളാണ് രണ്ടാമൻ എന്ന്. ഈ അൽഗോരിതങ്ങൾക്കപ്പുറം ആളെക്കൂട്ടുന്ന വിദ്യ അടങ്ങിയ പോസ്റ്റ് ജനങ്ങൾക്കായി കുറിച്ചിടണമെന്നും അദ്ദേഹത്തിൻറെ നിർദ്ദേശമുണ്ടായി.\nഅതിനാൽ അൽഗോരിതത്തെ പറ്റിക്കാനുള്ള ചില വഴികൾ പറയാം.\n1. അൽഗോരിതം ഏറ്റവും കൂടുതൽ പ്രമോട്ട് ചെയ്യുന്നത് ഫേസ്ബുക്ക് വീഡിയോ ആണ്. എഴുതുന്ന പോസ്റ്റുകളേക്കാൾ പത്തിരട്ടി റീച്ച് കിട്ടും വീഡിയോ ചെയ്താൽ. എന്തെങ്കിലും പറയാനുണ്ടെങ്കിൽ വീഡിയോ ഇടുന്നതാണ് ആളുകൾ അറിയാൻ ഏറ്റവും നല്ലത്. മൂന്നോ നാലോ കൊല്ലം കഴിഞ്ഞാൽ പത്തിൽ ഒൻപത് പോസ്റ്റും വീഡിയോ ആകും എന്നാണ് പറയപ്പെടുന്നത്. എല്ലാവരും വീഡിയോ ചെയ്ത് പഠിക്കുന്നതാണ് ബുദ്ധി.\n2. അതേ സമയം ഫേസ്ബുക്കും യുട്യൂബും പരസ്പര സഹായ സഹകരണ സംഘമല്ല. നിങ്ങൾ വീഡിയോ യുട്യൂബിൽ ഇട്ടിട്ട് ഫേസ്ബുക്കിൽ ലിങ്കിട്ടാൽ പത്തിലൊന്ന് വ്യൂസ് പോലും കിട്ടില്ല.\n3. നിങ്ങൾ ഒരു പോസ്റ്റ് എഴുതി എവിടെ എങ്കിലും പ്രസിദ്ധീകരിച്ചതിൻറെ ലിങ്കിട്ടാലും സ്ഥിതി അതുപോലെ തന്നെയാണ്. ബി ബി സി യെ പ്രമോട്ട് ചെയ്യുക എന്നത് ഫേസ്ബുക്കിന്റെ താത്പര്യമല്ല.\n4. നിങ്ങൾ ഒരു പോസ്റ്റ് ഇട്ടു കഴിഞ്ഞാൽ നിങ്ങളുടെ എല്ലാ സുഹൃത്തുക്കളുടെയും ഫോളോവേഴ്സിന്റെയും മുന്നിൽ ഒറ്റയടിക്ക് അത് കാണിക്കുകയല്ല ഫേസ്ബുക്ക് അൽഗോരിതം ചെയ്യുന്നത്. ആദ്യം ഒരു പത്തു ശതമാനത്തിന്റെ മുന്നിൽ അത് കാണിക്കും. അതിൽ ആളുകൾ താല്പര്യം കാണിക്കുന്നുണ്ടെങ്കിൽ ഉടൻ അടുത്ത ഇരുപതിനെ കാണിക്കും. അതുകൊണ്ട് തന്നെ നമ്മുടെ പോസ്റ്റുകളിൽ ആദ്യ മണിക്കൂറുകളിൽ തന്നെ നല്ല ആൾസഞ്ചാരമുണ്ടാകണം എന്നത് പ്രധാനമാണ്.\n5. അതിനാൽ ഏത് സമയത്ത്, ഏത് ദിവസം, ഏത് സാഹചര്യത്തിൽ നിങ്ങൾ പോസ്റ്റ് ചെയ്യുന്നു എന്നത് വളരെ പ്രധാനമാണ്. ഉദാഹരണത്തിന് ഒരു സംഭവം ഉണ്ടായി ഉടൻ തന്നെ, അല്ലെങ്കിൽ ഒരു വിവാദം കത്തി നിൽക്കുന്പോൾ അതിനെക്കുറിച്ച് എഴുതിയാൽ ആളുകളിൽ നിന്നും ഉടൻ പ്രതികരണം കിട്ടും, അൽഗോരിതം അതിനെ നന്നായി പ്രമോട്ട് ചെയ്യുകയും ചെയ്യും. അതേ വിഷയത്തിൽ ഒരാഴ്ച കഴിഞ്ഞു കൂടുതൽ ഗഹനമായി പോസ്റ്റിട്ടാൽ അൽഗോരിതത്തിന്റെ പട്ടി പോലും തിരിഞ്ഞു നോക്കില്ല.\n6. സാധാരണ പ്രവർത്തി ദിവസങ്ങളിൽ ഇന്ത്യയിൽ വൈകിട്ട് ഒന്പത് മണി ആകുന്പോൾ പോസ്റ്റ് ഇടുന്നതാണ് ഏറ്റവും അഭികാമ്യം. കാരണം, കേരളത്തിൽ പരമാവധി ആളുകൾ ശ്രദ്ധിക്കുന്ന സമയമാണത്. കേരളത്തിൽ ആളുകൾ ഉറങ്ങുന്പോഴേക്കും ഗൾഫിൽ പീക്ക് ടൈം ആകും, അത് കഴിഞ്ഞാൽ യൂറോപ്പ്, പിന്നെ അമേരിക്ക എന്നിങ്ങനെ. രാവിലെ പോസ്റ്റിടുന്നത് മൊത്തം ഫ്ലോപ്പ് ആവാനുള്ള റെസിപ്പി ആണ്.\n7. ഇന്ത്യയിലേയും ഗൾഫിലേയും അവധി ദിവസങ്ങൾ ഇതുപോലെ ‘ഇനിഷ്യൽ പുൾ’ കുറക്കുന്ന സമയമാണ്.\n8. പോസ്റ്റിന്റെ കൂടെ ഒരു പടം കൂടി ഇട്ടാൽ അതിന് റീച്ച് കൂടും, പക്ഷെ ആ പടം ഫേസ്ബുക്ക് മെസ്സഞ്ചറിലൂടെ എങ്ങാനും അയച്ചു വന്ന പടമാണെങ്കിൽ അതിന്റെ പേരു കാണുന്പോഴേ അൽഗോരിതത്തിന് പിടി കിട്ടും, പണി പാളും. ഒറിജിനൽ ചിത്രങ്ങൾ പോസ്റ്റ് ചെയ്യണം, അല്ലെങ്കിൽ പേര് മാറ്റി ഒറിജിനൽ പോലെ തോന്നിപ്പിക്കണം.\n9. കൂടുതൽ ഫോളോവേഴ്സ് ഉള്ള ആളുകൾ നിങ്ങളുടെ പോസ്റ്റ് ലൈക്ക് ചെയ്താൽ അത്രയും ആളുകളുടെ മുന്നിൽ അൽഗോരിതം നിങ്ങളുടെ പോസ്റ്റ് എത്തിക്കും.\n10. അതേ സമയം ഒരു വാക്ക് പോലും പറയാതെ ആരെങ്കിലും, എത്ര വലിയ സെലിബ്രിറ്റി ആണെങ്കിലും, നിങ്ങളുടെ പോസ്റ്റ് ഷെയർ ചെയ്യുന്നത് വേണ്ടത്ര ഗുണം ചെയ്യില്ല. ഒന്നുകിൽ നിങ്ങളുടെ പോസ്റ്റിനെപ്പറ്റി രണ്ടു വാക്ക് പറയുക, അല്ലെങ്കിൽ അത് കോപ്പി പേസ്റ്റ് ചെയ്ത് നിങ്ങളെ ടാഗ് ചെയ്യുക (ഇതാണ് ബെസ്റ്റ്).\nഇതൊക്കെ അൽഗോരിതത്തിന്റെ കാര്യം. ആളുകളുടെ മുന്നിൽ പോസ്റ്റ് എത്തിക്കുക എന്നതാണ് അൽഗോരിതത്തിന്റെ ജോലി.\nപോസ്റ്റുകൾ ഹിറ്റ് ആക്കുന്നത് പോസ്റ്റുമായി ആളുകൾ ഇന്ററാക്ട് ചെയ്യുന്പോൾ ആണെന്ന് പറഞ്ഞല്ലോ. അത് ലൈക്കോ, കമന്റോ, ഷെയറോ ആകാം. എങ്ങനെയാണ് കൂടുതൽ ആളുകളെ കൊണ്ട് നമ്മുടെ പോസ്റ്റുമായി ഇന്ററാക്റ്റ് ചെയ്യിക്കുന്നത്?\n1. നമ്മൾ എഴുതുന്ന വിഷയത്തിൽ കാന്പ് ഉണ്ടാവുക എന്നത് തന്നെയാണ് കൂടുതൽ ആളുകളെ ആകർഷിക്കാൻ പ്രധാനമായും വേണ്ട കാര്യം. അതാണ് പ്രോഡക്ട്, ബാക്കി എല്ലാം പാക്കേജിങ്ങ് ആണ്. പാക്കേജ് കൊണ്ട് ആദ്യം ആളുകളെ ആകർഷിക്കാം, കുറച്ചു നാളുകൾ പിടിച്ചു നിൽക്കാം. പക്ഷെ ആത്യന്തികമായി നല്ല കാന്പുള്ള പോസ്റ്റ് അല്ലെങ്കിൽ ഏറെ നാൾ ഈ ഫീൽഡിൽ പിടിച്ചു നിൽക്കാൻ ബുദ്ധിമുട്ടാണ്.\n2. എഴുതുന്ന കാര്യങ്ങൾ ആത്മാർത്ഥതയോടെ എഴുതുക എന്നതും പ്രധാനമാണ്. കൃത്രിമമായ ഭാഷയും കൃത്രിമമായ വ്യക്തിത്വം പോലെ ആദ്യം ആകർഷകമാണെങ്കിലും വേഗത്തിൽ തിരിച്ചറിയപ്പെടും.\n3. വായനക്കാരുമായി സംവദിക്കുന്നത് ആളുകൾ നമ്മുടെ പോസ്റ്റിന് താഴെ കമന്റിടുന്ന പ്രവണത കൂട്ടും.\n4. നമ്മുടെ വായനക്കാർ ഭൂരിഭാഗവും എഴുത്തുകാർ അല്ലെങ്കിലും അവരുടെ ഫേസ്ബുക്കിലും എന്തെങ്കിലും പോസ്റ്റുകൾ ഇടുന്നവരാണ്. അവർ ചെയ്യുന്നത് എന്ത് തന്നെ ആണെങ്കിലും (കുട്ടികളുടെ പടം തൊട്ട് പ്രയോജനപ്രദമായ ഒരു ലിങ്ക് വരെ) അവിടെ പോയി ഒരു ലൈക്ക് ഇടുന്നതും, പറ്റിയാൽ കമന്റ് ഇടുന്നതും ഏറെ ഗുണം ചെയ്യും. ലൈക്ക് ഇട്ട് ലൈക്ക് വാരാം. സുഹൃത്തുക്കളുടേയും ഫോളോവേഴ്സിന്റെയും എണ്ണം കൂടുന്പോൾ ഇതിനൊക്കെ പ്രായോഗിക പരിമിതികളുണ്ടെങ്കിലും ശ്രമിച്ചു കൊണ്ടേയിരിക്കണം.\n5. ഒരേ പോസ്റ്റ് സ്ത്രീകളും പുരുഷന്മാരും അവരുടെ ഫേസ്ബുക്ക് പേജിൽ ഇട്ടാൽ കിട്ടുന്ന ലൈക്കും ഷെയറും തമ്മിൽ വലിയ അന്തരമുണ്ട്. ഇതിൽ നമുക്ക് പ്രത്യേകിച്ചൊന്നും ചെയ്യാനില്ലെങ്കിലും അറിഞ്ഞിരിക്കുന്നത് നല്ലതാണ്.\n6. കേരളത്തിലെ സാഹചര്യത്തിൽ നിങ്ങൾക്ക് ലൈക്ക് കൂട്ടാൻ ചില എളുപ്പ വഴികളുണ്ട്.\n(a). ഫേസ്ബുക്കിൽ ആക്റ്റീവ് ആയ ഗ്രൂപ്പുകൾക്ക് (ഇടത്, വലത്, മത തീവ്രവാദം, കപട വൈദ്യം), ഇഷ്ടപ്പെടുന്ന പോസ്റ്റുകൾ തുടരെ എഴുതുക. പോസ്റ്റിന് റീച്ച് ഉണ്ടാക്കുന്ന കാര്യം അവർ നോക്കിക്കോളും.\n(b) കേരളത്തിന് ഒരു പൊതുബോധമുണ്ട്, അതിന് അനുകൂലമായി എഴുതുക. ഉദാഹരണത്തിന് പച്ചക്കറിക്ക് വില കിട്ടാതെ കർഷകൻ ആത്മഹത്യ ചെയ്യുന്ന ദിവസം വിളകൾക്ക് വിലകിട്ടാത്ത പിടിപ്പില്ലാത്ത സർക്കാരിനെതിരെ ആഞ്ഞടിക്കുക. അടുത്ത ദിവസം പച്ചക്കറിക്ക് വിലകൂടിയതിനാൽ വീട്ടമ്മമാർ സമരം ചെയ്യുന്നുവെങ്കിൽ ‘നിത്യോപയോഗസാധനങ്ങൾക്ക് വില കൂട്ടിയ’ പിടിപ്പില്ലാത്ത സർക്കാരിനെതിരെ ആഞ്ഞടിക്കുക. ഇവ തമ്മിൽ എന്തെങ്കിലും ബന്ധമുണ്ടോ എന്നതൊന്നും കാര്യമാക്കേണ്ട. ഒരു ദിവസത്തിൽ കൂടുതൽ ഓർമ്മ ഒന്നും ആളുകൾക്ക് ഇക്കാര്യത്തിലില്ല. സത്യം പറയുന്നവരേക്കാൾ ലൈക്ക് കിട്ടുന്നത് പ്രിയം പറയുന്നവർക്ക് തന്നെയാണ്. ‘ന ബ്രൂയാത് സത്യമപ്രിയം’ എന്ന് ഒരു ദേശത്തിന്റെ കഥയിൽ വായിച്ചിട്ടില്ലേ? അത് എല്ലാ കാലത്തും എല്ലാ ദേശത്തും നിലനിൽക്കുന്ന സത്യമാണ്.\n(c) മറ്റുള്ളവർക്കെതിരെ പരദൂഷണം പറയുക, വിമർശിക്കുക ഇവയൊക്കെ കാലത്തിനും ദേശത്തിനും അതീതമായ ജനപ്രിയ ഐറ്റമാണ്. മറ്റുള്ളവരുടെ കുറ്റങ്ങളിൽ സന്തോഷിക്കുന്ന എന്തോ ഒന്ന്, മനുഷ്യന്റെ മനസ്സിലുണ്ട്. സമൂഹം എത്ര ബഹുമാനിക്കുന്നവരെപ്പറ്റിയാണോ പറയുന്നത് അത്രയും റീച്ച് കൂടും. അതിൽ പിടിച്ചു കയറാം.\nഇനി ഒരു കാര്യം കൂടി പറഞ്ഞു നിർത്താം. ലോകത്തെ മറ്റുള്ളവരെ പോലെ തന്നെ സെലിബ്രിറ്റികളുടെ പുറകേ ചുമ്മാ പോകുന്ന ആളുകളാണ് മലയാളികളും (അങ്ങനെ അല്ല എന്നൊരു ചിന്ത ഒക്കെ നമുക്കുണ്ടെങ്കിലും). ഒരു ലക്ഷം ഫോളോവേഴ്സ് എന്നത് ഫേസ്ബുക്കിൽ എഴുതുന്നത് കൊണ്ട് മാത്രം ആളുകൾ അറിയുന്നവർക്ക് കിട്ടാൻ ബുദ്ധിമുട്ടുള്ളതും എന്നാൽ ഏതെങ്കിലും ഒരു സിനിമയിൽ മുഖം കാണിച്ചിട്ടുള്ളവർക്ക് നിസ്സാരമായി കിട്ടുന്നതുമാണ്. നമ്മുടെ ഏറ്റവും നല്ല എഴുത്തുകാരുടെ ഏറ്റവും നല്ല പോസ്റ്റുകൾക്ക് ഒരു സിനിമാ താരത്തിന്റെ കുട്ടിയുടെ പടം പോസ്റ്റ് ചെയ്താൽ കിട്ടുന്നതിന്റെ പത്തിലൊന്ന് റീച്ച് കിട്ടില്ല. അവരെ ഫോളോ ചെയ്യുന്നവരും നമ്മളെ വായിക്കുന്നവരും രണ്ടു ക്ലാസ്സ് ആണ്, ഗുണമാണ് എണ്ണമല്ല പ്രധാനം എന്നൊക്കെ വേണമെങ്കിൽ പറയാമെങ്കിലും എല്ലാവർക്കും ഒരേ വോട്ടുള്ള ഒരു സമൂഹത്തിലാണ് നാം ജീവിക്കുന്നതെന്നോർക്കണം. അതുകൊണ്ട് ഈ ലൈക്കും ഷെയറും ഒന്നും കാര്യമായി എടുക്കേണ്ട. ഒരു സെലിബ്രിറ്റിയുടെ പട്ടിയുടെ പടത്തിന്റെ ഇൻസ്റ്റഗ്രാം പോസ്റ്റിന് കിട്ടുന്ന ലൈക്കും ഷെയറും കണ്ടാൽ തീരുന്ന അഹംഭാവമേ നമ്മുടെ പോസ്റ്റ് സംരംഭത്തിന് ഇപ്പോൾ ഉള്ളൂ.


മാറ്റുക Switch ലേക്ക് യുഎസ് ഡോളറിനെതിരെ\nഅപ്ഡേറ്റ് 03/06/2020 12:51\nSwitch ലേക്ക് യുഎസ് ഡോളറിനെതിരെ പരിവർത്തനം. ഇന്ന് ക്രിപ്റ്റോ-കറൻസി എക്സ്ചേഞ്ച് മാർക്കറ്റുകളിൽ യുഎസ് ഡോളറിനെതിരെ Switch വില.\n100 Switch = 9.68 യുഎസ് ഡോളറിനെതിരെ\nSwitch ന്റെ വിനിമയ നിരക്കിലെ മാറ്റം യുഎസ് ഡോളറിനെതിരെ ലേക്ക് ഒരു ദിവസത്തിൽ ഒരിക്കൽ സംഭവിക്കുന്നു. എല്ലാ ക്രിപ്റ്റോ എക്സ്ചേഞ്ച് പ്രവർത്തനങ്ങളും ക്രിപ്റ്റോ എക്സ്ചേഞ്ച് മാർക്കറ്റുകളിലാണ് ചെയ്യുന്നത്. ക്രിപ്‌റ്റോകറൻസി വിനിമയ നിരക്കിന്റെ റഫറൻസാണിത്. 1 Switch ഇപ്പോൾ 0.096806 യുഎസ് ഡോളറിനെതിരെ ന് തുല്യമാണ്. 1 Switch 1.138972 യുഎസ് ഡോളറിനെതിരെ കുറയുന്നു. ഇന്ന് Switch യുഎസ് ഡോളറിനെതിരെ ലേക്ക് കുറയുന്നു.\nSwitch വില ഇന്ന്\nവിനിമയ നിരക്ക് Switch ലേക്ക് യുഎസ് ഡോളറിനെതിരെ\nഒരാഴ്ച മുമ്പ്, Switch 0.93 യുഎസ് ഡോളറിനെതിരെ ന് വിൽക്കാൻ കഴിയും. ഒരു വർഷം മുമ്പ്, Switch0യുഎസ് ഡോളറിനെതിരെ ന് വാങ്ങാം. മൂന്ന് വർഷം മുമ്പ്, Switch0യുഎസ് ഡോളറിനെതിരെ ന് വാങ്ങാം. -89.64% - ആഴ്ചയിൽ - Switch ന്റെ വിനിമയ നിരക്കിന്റെ മാറ്റം. 152.07% - പ്രതിമാസം Switch ന്റെ യുഎസ് ഡോളറിനെതിരെ എന്ന വിനിമയ നിരക്കിലെ മാറ്റം. Switch ന്റെ വിനിമയ നിരക്കിന്റെ മാറ്റം യുഎസ് ഡോളറിനെതിരെ ഒരു വർഷത്തേക്ക് 0% ആണ്.\nSwitch (ESH) ലേക്ക് യുഎസ് ഡോളറിനെതിരെ (USD) വില നിലവാര ചാർട്ട്\nമികച്ച Switch കൈമാറ്റം യുഎസ് ഡോളറിനെതിരെ\nഎല്ലാ ക്രിപ്റ്റോകാർട്ടെറൻ വിപണികളിൽ നിന്നുള്ള മികച്ച Switch എക്സ്ചേഞ്ച് നിരക്ക്. ഇന്ന് Switch വാങ്ങാനോ വിൽക്കുന്നതിനുള്ള ഏറ്റവും നല്ല മാർക്കറ്റ്.\nമികച്ച Switch എക്സ്ചേഞ്ച് ലോക വിപണികളിലൂടെ\nക്രിപ്റ്റോകോർട്ടേറ്റർ കൺവേർട്ടർ Switch യുഎസ് ഡോളറിനെതിരെ\nSwitch (ESH) ലേക്ക് യുഎസ് ഡോളറിനെതിരെ (USD)\n100 Switch 9.68 യുഎസ് ഡോളറിനെതിരെ\n500 Switch 48.40 യുഎസ് ഡോളറിനെതിരെ\n1 000 Switch 96.81 യുഎസ് ഡോളറിനെതിരെ\n2 500 Switch 242.01 യുഎസ് ഡോളറിനെതിരെ\n5 000 Switch 484.03 യുഎസ് ഡോളറിനെതിരെ\n10 000 Switch 968.06 യുഎസ് ഡോളറിനെതിരെ\n25 000 Switch2420.15 യുഎസ് ഡോളറിനെതിരെ\n50 000 Switch4840.30 യുഎസ് ഡോളറിനെതിരെ\nക്രിപ്‌റ്റോകറൻസി കൺവെർട്ടർ ഇന്ന് നൽകുന്നു 0.97 യുഎസ് ഡോളറിനെതിരെ എന്നതിനായി 10 Switch. നിങ്ങൾക്ക് 2.42 യുഎസ് ഡോളറിനെതിരെ ഉണ്ടെങ്കിൽ, ബ്രിട്ടീഷ് വെർജിൻ ദ്വീപുകൾ ൽ അവ 25 Switch. ഇന്ന്, 4.84 യുഎസ് ഡോളറിനെതിരെ ന് 50 Switch. ഇന്ന്, 9.68 യുഎസ് ഡോളറിനെതിരെ ന് 100 Switch. ഇന്ന് 24.20 USD = 250 ESH. ഇന്ന്, 48.40 യുഎസ് ഡോളറിനെതിരെ ന് 500 Switch.\nSwitch (ESH) ലേക്ക് യുഎസ് ഡോളറിനെതിരെ (USD) വിനിമയ നിരക്ക്\nമാറ്റുക Switch ലേക്ക് യുഎസ് ഡോളറിനെതിരെ ഇന്ന് അത് 03 ജൂണ് 2020\n03/06/2020 0.10 -0.01115 ↓\n02/06/2020 0.12 0.003043 ↑\n01/06/2020 0.11 -0.016408 ↓\n31/05/2020 0.13 -0.000982 ↓\n30/05/2020 0.13 0.014556 ↑\nഇന്ന് 0.104112 USD = 500 ESH.2ജൂണ് 2020, 1 Switch = 0.115262 യുഎസ് ഡോളറിനെതിരെ. Switch മുതൽ യുഎസ് ഡോളറിനെതിരെ ലേക്ക് 1 ജൂണ് 2020 - 0.112219 യുഎസ് ഡോളറിനെതിരെ. Switch മുതൽ യുഎസ് ഡോളറിനെതിരെ ലേക്ക് 31 മേയ് 2020 - 0.128627 യുഎസ് ഡോളറിനെതിരെ. ലെ ഏറ്റവും കുറഞ്ഞ ESH / USD വിനിമയ നിരക്ക് 03/06/2020.\nSwitch (ESH) ലേക്ക് യുഎസ് ഡോളറിനെതിരെ (USD) വില ചരിത്രം ചാർട്ട്\nSwitch ഒപ്പം യുഎസ് ഡോളറിനെതിരെ\nSwitch ക്രിപ്റ്റോ-കറൻസി കോഡ് ESH. ക്രിപ്റ്റോ-കറൻസി എക്സ്ചേഞ്ച് മാർക്കറ്റിൽ Switch വ്യാപാര ആരംഭം 21/04/2020.